ആറ്റിങ്ങലിൽ അച്ഛനെയും മകളെയും പരസ്യവിചാരണ ചെയ്ത പൊലീസ് ഉദ്യോഗസ്ഥയെ സ്ഥലംമാറ്റി - latest news of kerala| online malayalam news|loudspeakeronline\nആറ്റിങ്ങലിൽ അച്ഛനെയും മകളെയും പരസ്യവിചാരണ ചെയ്ത പൊലീസ് ഉദ്യോഗസ്ഥയെ സ്ഥലംമാറ്റി\nആറ്റിങ്ങൽ: ആറ്റിങ്ങലില് പൊലീസ് ഉദ്യോഗസ്ഥയുടെ ഫോണ് മോഷ്ടിച്ചെന്ന് ആരോപിച്ച് മൂന്നാം ക്ലാസുകാരിയെയും അച്ഛനെയും പരസ്യവിചാരണ ചെയ്ത പൊലീസ് ഉദ്യോഗസ്ഥയെ സ്ഥലംമാറ്റി. വനിതാ സിവിൽ പോലീസ് ഓഫീസർ രജിതയ്ക്കെതിരെയാണ് നടപടി. റൂറൽ എസ് പി ഓഫീസിലേക്കാണ് സ്ഥലംമാറ്റം. ഇവരെ പിങ്ക് പൊലീസില് നിന്ന് ഒഴിവാക്കി. നടപടി സംബന്ധിച്ച റിപ്പോർട്ട് ആറ്റിങ്ങൽ ഡിവൈഎസ്പി റൂറൽ എസ്പിക്ക് കൈമാറി. മറ്റ് പൊലീസ് ഉദ്യോഗസ്ഥർക്കെതിരെയും നടപടിയുണ്ടാകുമെന്നാണ് സൂചന.\nതിരുവനന്തപുരം തോന്നയ്ക്കല് സ്വദേശി ജയചന്ദ്രനും 8 വയസുകാരിയായ മകള്‍ക്കുമാണ് മോഷണ ആരോപണത്തിന്റെ പേരില് അപമാനം ഏറ്റുവാങ്ങേണ്ടിവന്നത്. പിങ്ക് പൊലീസിന്റെ കാറില് നിന്നും ഉദ്യോഗസ്ഥയുടെ മൊബൈല് ഫോണ് മോഷ്ടിച്ചെന്ന് ആരോപിച്ചായിരുന്നു പരസ്യ വിചാരണ. ഐഎസ്ആര്‍ഒയിലേക്ക് യന്ത്രവുമായി എത്തുന്ന വലിയ വാഹനം കാണാന് ആറ്റിങ്ങലില് എത്തിയപ്പോഴായിരുന്നു അച്ഛനും മകള്‍ക്കും ദുരനുഭവം ഉണ്ടായത്. പിങ്ക് പൊലീസിന്റെ വാഹനത്തിന് സമീപം നിന്ന തോന്നയ്ക്കല് സ്വദേശിയും മകളും ചേര്‍ന്ന് ഫോണ് മോഷ്ടിച്ചെന്നായിരുന്നു പൊലീസ് ഉദ്യോഗസ്ഥയുടെ ആരോപണം. സംഭവം നടന്നിട്ടില്ലെന്ന് ഇവരും സമീപത്ത് ഉണ്ടായിരുന്നവരും പറഞ്ഞെങ്കിലും പൊലീസ് ഉദ്യോഗസ്ഥ ആരോപണത്തില് ഉറച്ച് നില്‍ക്കുകയും ഭിഷണിപ്പെടുത്തുകയുമായിരുന്നു. ഇതിനിടെ ഫോണ് കാറില് നിന്ന് തന്നെ കണ്ടെത്തുകയും ചെയ്തിരുന്നു. ദൃശ്യങ്ങള് സാമൂഹിക മാധ്യമങ്ങളിലൂടെ പ്രചരിച്ചതോടെ വ്യാപക വിമർശനമുയർന്നിരുന്നു.\nസംഭവത്തില് ബാലാവകാശ കമ്മീഷനും ഉടപെട്ടിട്ടുണ്ട്. വിഷയത്തില് റിപ്പോര്‍ട്ട് ആവശ്യപ്പെടുമെന്ന് ബാലാവകാശ കമ്മീഷന് മനോജ് കുമാര് വ്യക്തമാക്കി. സംഭവത്തില് കേസ് രജിസ്റ്റര് ചെയ്ത് അന്വേഷണം നടത്തുമെന്നും അദ്ദേഹം അറിയിച്ചിരുന്നു.\nപരിശോധന ശക്തം: ആര്.ടി.പി.സി. ആര് സര്‍ട്ടിഫിക്കറ്റ് ഇല്ലാത്തവരെ കേരള- തമിഴ് നാട്...\nസംസ്ഥാനത്ത് കൊവിഡിന് പുതിയ ടെസ്റ്റിംഗ് സ്ട്രാറ്റജി ആവിഷ്കരിച്ചു.\nകൊല്ലം ജില്ലാ കളക്ടറിന് സ്ഥലംമാറ്റം; അഫ്സാന പർവീൻ നിയുക്ത...\nവാളയാർ ഡാമിൽ കാണാതായ മൂന്നു വിദ്യാർത്ഥികളടേയും മൃതദേഹങ്ങൾ...


20 June, 2021, 9:34 am by News Desk 6\nമരുഭൂമിയിലൂടെ നടന്നുപോകുന്നതിനിടെ കുടിക്കാൻ വെള്ളം കിട്ടാതെ ദാഹിച്ചു വലഞ്ഞ അഞ്ച് വയസുകാരി മരിച്ചു. രാജസ്ഥാനിലെ മരുഭൂമിയോട് ചേർന്നുള്ള ഗ്രാമത്തിൽ താമസിക്കുന്ന അഞ്ജലി എന്ന പെൺകുട്ടിയാണ് വെള്ളം കിട്ടാതെ മരിച്ചത്.\nപോസ്റ്റ് മോർട്ടം നടത്തിയപ്പോഴാണ് അതിതീവ്ര നിർജലീകരണമാണ് കുട്ടിയുടെ മരണത്തിലേക്ക് നയിച്ചതെന്ന് അറിയാൻ കഴിഞ്ഞത്. കുട്ടിക്കൊപ്പമുണ്ടായിരുന്ന മുത്തശ്ശി സുഖി ആശുപത്രിയിൽ ചികിത്സയിലാണ്.\nറായ്പൂരിലെ സിരോഹിയിലാണ് അഞ്ജലിയും മുത്തശ്ശിയും താമസിച്ചിരുന്നത്. ജൂൺ 5ന് ബന്ധുവീട്ടിലേക്ക് പോകാൻ നടത്തിയ യാത്രക്കിടെയാണ് അഞ്ജലിക്ക് ജീവൻ നഷ്ടമായത്.റോഡ് മാർഗം 19 കിലോമീറ്റർ ദൂരമുള്ള ദുലിയയിലേക്കായിരുന്നു ഇവർക്ക് പോകേണ്ടിയിരുന്നത്. എന്നാൽ സാധാരണ പോകാറുള്ള9കിലോമീറ്റർ മാത്രം ദൂരമുള്ള എളുപ്പമാർഗത്തിലൂടെ പോകാൻ ഇവർ തീരുമാനിക്കുകയായിരുന്നു.\nഇടയ്ക്കെല്ലാം പോകുന്ന വഴിയാണ് ഇതെന്നും എന്നാൽ ഇപ്രാവശ്യം അഞ്ജലി കുപ്പിവെള്ളമെടുക്കാൻ മറന്നുപോയെന്ന് മുത്തശ്ശി പറഞ്ഞു. ജൂൺ ആറിന് വൈകീട്ടോടെ ആട്ടിടയനായ നാഗ്ജി രാം എന്നയാളാണ് അഞ്ജലിയെയും സുഖിയെയും വഴിയരികിൽ തളർന്നുകിടക്കുന്ന നിലയിൽ കണ്ടെത്തിയത്. അഞ്ജലി അപ്പോഴേക്കും മരിച്ചിരുന്നു.


ഡല്‍ഹിയിലെ ഗവണ്‍മെന്റ് അഭയകേന്ദ്രത്തിലെ പെണ്‍കുട്ടികള്‍ക്ക് ദുരിത ജീവിതം; സ്റ്റാഫുകള്‍ക്കെതിരെ ഗുരുതരമായ ആരോപണങ്ങളുമായി രംഗത്തെത്തിയിരിക്കുകയാണ് ഇവിടുത്തെ പെണ്‍കുട്ടികള് • ഇ വാർത്ത | evartha\nന്യൂ ഡല്‍ഹി : സംരക്ഷിക്കേണ്ടവര് തന്നെ ദുരിതത്തിലേക്ക് തള്ളിവിടുമ്പോള് എങ്ങോട്ടു പോവണമെന്നറിയാതെ നിസ്സഹായരായിരിക്കുകയാണ് വെസ്റ്റ് ഡല്‍ഹിയിലെ ഗവണ്‍മെന്റ് അഭയ കേന്ദ്രത്തിലെ പെണ്‍കുട്ടികള്. പീഡനനത്തിനിരയക്കപ്പെട്ടവര്, തെരുവില് അലയുന്ന പെണ്‍കുട്ടികള്, വേശ്യാലയങ്ങളില് നിന്നും നിന്നും മറ്റും രക്ഷപ്പെടുത്തിയെടുക്കുന്ന പെണ്‍കുട്ടികള് എന്നിവരെയാണ് ഈ അഭയ കേന്ദ്രത്തില് താമസിപ്പിച്ചിരിക്കുന്നത്. പക്ഷേ തങ്ങളുടെ സംരക്ഷണകേന്ദ്രം തന്നെ ഇവര്‍ക്ക് പേടിപ്പെടുത്തുന്ന ഒരിടമായി മാറിയിരിക്കുന്നു.\nഇവിടുത്തെ സ്റ്റാഫുകള്‍ക്കെതിരെ ഗുരുതരമായ ആരോപണങ്ങളുമായി രംഗത്തെത്തിയിരിക്കുകയാണ് ഇവിടുത്തെ പെണ്‍കുട്ടികള്. ശാരീരികമായും മാനസികമായും ഇവര് നിരന്തരം പീഡിപ്പിക്കുന്നതായാണ് പെണ്‍കുട്ടികളുടെ പരാതി. ഇവിടുത്തെ ജീവനക്കാരില് ഒരാള്‍ത്തന്നെ നിര്‍ബന്ധപൂര്‍വ്വം തങ്ങളുടെ ശരീരത്തില് ഏതൊക്കെയോ മരുന്നുകള് കുത്തിവെച്ചതായി കുട്ടികള് ആരോപിക്കുന്നു. ഇതിനെതിരെ പ്രതികരിക്കുകയോ വഴങ്ങാതിരിക്കുകയോ ചെയ്യുന്നവരെ ശാരീരകമായി നിരന്തരം ഉപദ്രവിക്കുകയും ചെയ്യുന്നതായി അവര് പറഞ്ഞു.\nജീവനക്കാരില് ഒരാള് ശാരീരികമായി പീഡിപ്പിച്ചുവെന്നാരോപിച്ചതിന് തന്നെ ദിവസങ്ങളോളം പട്ടിണിക്കിട്ടുവെന്ന് ഒരു പെണ്‍കുട്ടി പോലീസിന് നല്‍കിയ മൊഴിയില് പറയുന്നു. അവര് പെട്ടെന്നുള്ള ശാരീരിക വളര്‍ച്ചയ്ക്കു വേണ്ടിയുള്ള ഉത്തേജക മരുന്നുകള് തങ്ങളുടെ മേല് കുത്തിവെച്ചതായും പെണ്‍കുട്ടികള് ആരോപിച്ചു. മിക്ക പെണ്‍കുട്ടികളെയും പീഡിപ്പിക്കുകയും ഉയര്‍ന്ന തുകയ്ക്ക് വേശ്യാലയങ്ങളില് വില്‍ക്കുകയും ചെയ്യുന്നതായി ഇവര് പറഞ്ഞു.\n‘ ചെറിയ പ്രായത്തില് തന്നെ ശരീര വളര്‍ച്ചയില് പെട്ടെന്നുള്ള മാറ്റം വരുത്തുന്ന തരത്തിലുള്ള ഓക്‌സിടോസിന് വിഭാഗത്തിലുള്ള ഉത്തേജന മരുന്നാണ് ഇവര്‍ക്ക് നല്‍കിയെതെന്ന് കരുതുന്നു. ഇത് പരിശോധിക്കുന്നതിനായി പോലീസ് വൈദ്യപരിശോധന സംഘടിപ്പിച്ചുവെന്നും കേസ് രജിസ്റ്റര് ചെയ്ത് അവിടത്തെ ജീവനക്കാരെ ചോദ്യം ചെയ്തതായും’ ഹിന്ദുസ്ഥാന് ടൈംസ് റിപ്പോര്‍ട്ട് ചെയ്യുന്നു.\nപീഡനം മാത്രമല്ല, ചേരിപ്രദേശങ്ങളേക്കാള് പരിതാപകരമായ അവസ്ഥയിലാണ് ഇവിടുത്തെ പെണ്‍കുട്ടികള് ജീവിതം. വൃത്തിയുള്ളൊരിടമോ പോഷകാഹാരമോ വസ്ത്രങ്ങളോ ഒന്നും തന്നെ ഇവര്‍ക്ക് ലഭിക്കുന്നില്ല. ആഴ്ചകളോളം ഒരേ ഡ്രസ് തന്നെ ധരിക്കാന് ഇവര് നിര്‍ബന്ധിതരായിത്തീരുന്നു.\nതങ്ങളുടെ ദുരവസ്ഥകള് വിവരിച്ചുകൊണ്ട് ഏപ്രില് ആദ്യവാരം പെണ്‍കുട്ടികളില് ഒരാള് ഡല്‍ഹി ലീഗല് സര്‍വ്വീസ് അതോറിറ്റിക്ക് കത്തയച്ചതോടെയാണ് ഈ ക്രൂരതകള് പുറം ലോകമറിയുന്നത്. തുടര്‍ന്ന് മറ്റ്9പെണ്‍കുട്ടികള് കൂടെ ഇവിടുത്തെ അംഗങ്ങള്‍ക്കെതിരെ പരാതി കൊടുക്കാന് തയ്യാറായതോടെ സംഭവം ഡല്‍ഹി വനിതാക്കമ്മീഷന്റെ ശ്രദ്ധയില് പെടുകയായിരുന്നു.\nതുടര്‍ന്ന് ഏപ്രില് 8 ന് പുനരധിവാസ കേന്ദ്രം സന്ദര്‍ശിച്ച ചീഫ് വനിതാക്കമ്മീഷന് സ്വാതി മാലിവല് കുട്ടികള് പറഞ്ഞതനുസരിച്ച് അന്വേഷണത്തിനായി പോലീസ് കമ്മീഷണര്‍ക്ക് നോട്ടിസ് അയക്കുകയും ചെയ്തു.\nഅഭയകേന്ദ്രത്തിന്റെ നടത്തിപ്പുകാര്‍ക്കെതിരെ പോലിസ് എഫ്‌ഐആര് രജിസ്റ്റര് ചെയ്തിരിക്കുയാണിപ്പോള്. അന്യായമായി ഭയപ്പെടുത്തല് , ഉപദ്രവിക്കല് , ജുവൈനല് ജസ്റ്റിസ് കെയര് ആന്റ് പ്രൊട്ടക്ഷന് ആക്റ്റിലെ ക്രിമിനല് ഗൂഢാലോചനാ നിയമം എന്നിവ ഉള്‍പ്പെടുത്തിയാണ് എഫ്‌ഐആര് തയ്യാറാക്കിയിരിക്കുന്നത്.\nപോലിസ് കമ്മീഷണര്‍ക്ക് പരാതി നല്‍കിയ കാരണത്താല് രണ്ടാമത് വീണ്ടും അഭയ കേന്ദ്രം സന്ദര്‍ശനത്തിനെത്തിയ തന്നെ അവിടേക്ക് കടത്തി വിടാതെ തടഞ്ഞുവെച്ചെന്നും ഡല്‍ഹി വനിതാക്കമ്മീഷന് ചീഫ് പരാതിപ്പെടുകയുണ്ടായി.


ന്യൂദല്‍ഹി: ഗുജറാത്ത് മുഖ്യമന്ത്രി നരേന്ദ്രമോഡി തന്നെയാണ് ഒന്നാമനെന്നും താന് മൂന്നാമനാണെന്നും മധ്യപ്രദേശ് മുഖ്യമന്ത്രി ശിവരാജ് സിങ് ചൗഹാന്.\nമോഡിയേക്കാള് കേമന് ചൗഹാനാണെന്ന് കഴിഞ്ഞ ദിവസം മുതിര്‍ന്ന നേതാവ് എല്.കെ. അദ്വാനി ഗ്വാളിയോറില് നടത്തിയ പ്രസ്താവനയില് പറഞ്ഞിരുന്നു. ഇതിന്റെ പശ്ചാത്തലത്തിലാണ് ചൗഹാന്റെ പ്രതികരണം.\n”ഞാന് മൂന്നാമനാണ്. നരേന്ദ്ര മോഡിയാണ് ഒന്നാമത്. ഛത്തീസ്ഗഢ് മുഖ്യമന്ത്രി രമണ്‍സിങ്ങാണ് രണ്ടാമന്” ചൗഹാന് പറഞ്ഞു.\nമോഡി മുതിര്‍ന്ന നേതാവാണ്. മൂത്ത സഹോദരന്. രമണ് സിങ്ങും എന്നേക്കാള് മുതിര്‍ന്ന നേതാവാണ്. ഒന്നാംസ്ഥാനവും രണ്ടാംസ്ഥാനവുമൊക്കെ അവര്‍ക്ക് വിട്ടേക്ക്. അദ്വാനിജി എല്ലാ മുഖ്യമന്ത്രിമാരെയും പ്രശംസിക്കുകയാണ് ചെയ്തത്. അതിനെ മറ്റൊരര്‍ഥത്തില് കാണേണ്ടതില്ലെന്നും ചൗഹാന് പറഞ്ഞു.\nബി.ജെ.പി. ഭരിക്കുന്ന സംസ്ഥാനങ്ങളിലെ മുഖ്യമന്ത്രിമാരുടെ പ്രകടനം വിലയിരുത്തുകയാണ് അദ്വാനി ചെയ്തത്. എന്നാല്, മാധ്യമങ്ങള് അത് മോഡിക്കെതിരായ വിമര്‍ശനമായി ദുര്‍വ്യാഖ്യാനം ചെയ്‌തെന്നും 2014ലെ ലോക്‌സഭാ തിരഞ്ഞെടുപ്പില് പാര്‍ട്ടിയെ നയിക്കുക മോഡി തന്നെയാവുമെന്നും ചൗഹാന് പറഞ്ഞു.\nനരേന്ദ്രമോഡിയെയും ശിവരാജ് സിങ് ചൗഹാനെയും താരതമ്യം ചെയ്ത് അദ്വാനി അടുത്തിടെ നടത്തിയ പരാമര്‍ശമാണ് വിവാദമായത്. മെച്ചപ്പെട്ട സംസ്ഥാനമായിരുന്ന ഗുജറാത്തിനെ മോഡി കുറച്ചുകൂടി മെച്ചപ്പെടുത്തുകയാണ് ചെയ്തത് .\nഎന്നാല്, താഴെത്തട്ടില് കിടന്നിരുന്ന വികസനത്തിന്റെ പൊടിപോലും എത്താതിരുന്ന സംസ്ഥാനമായ മധ്യപ്രദേശില് വികസനം കൊണ്ടുവന്ന ചൗഹാനാണ് കൂടുതല് മഹത്തരമെന്നും അദ്വാനി പറഞ്ഞു. ചൗഹാനെ മുന് പ്രധാനമന്ത്രി വാജ്‌പേയിയുമായി താരതമ്യപ്പെടുത്താനും അദ്വാനി മറന്നില്ല.\nമോഡിയെക്കുറിച്ചുള്ള പരാമര്‍ശങ്ങള് മാധ്യമങ്ങള് തെറ്റായി വ്യാഖ്യാനിച്ചെന്ന് ബി.ജെ.പി. ദേശീയ അധ്യക്ഷന് രാജ്‌നാഥ് സിങ്ങും കുറ്റപ്പെടുത്തിയിട്ടുണ്ട്.


ഇലക്ട്രോണിക് വീടുകളെ തിരുത്താന് ‘സ്‌നേഹവീട്’ കര്‍മപഥത്തിലേക്ക് • Suprabhaatham\nഇലക്ട്രോണിക് വീടുകളെ തിരുത്താന് ‘സ്‌നേഹവീട്’ കര്‍മപഥത്തിലേക്ക്\nഎസ്.വി.മുഹമ്മദ് അലി മാസ്റ്റര് ഡയറക്ടര്, തദ്‌രീബ്\nAugust 22, 2017 | 2:25 am IST\nഇംഗ്ലീഷ് എഴുത്തുകാരന് ലൊറെയ്ന് എം. ഹാലി (LORRAINE M HALLI)യുടെ ഒരു നിരീക്ഷണം സമകാലികപ്രസക്തമാവുകയാണ്. അ. House, ആ. ഒീാല എന്ന അദ്ദേഹത്തിന്റെ കുട്ടിക്കവിത പുതിയ കാലഘട്ടത്തിലെ ബന്ധങ്ങളുടെ കൃത്രിമത്വത്തെക്കുറിച്ച് ഏറെ സംസാരിക്കുന്നുണ്ട്. കുറേ ഇഷ്ടികകളും വാതിലുകളും ജനാലകളും ഗ്ലാസുകളുമെല്ലാമുള്ളത് House മാത്രമാണെന്നും ആന്തരികമായി ജീവന് നല്‍കി വേണം അതിനെ ഒീാല ആക്കിമാറ്റാനെന്നും അദ്ദേഹം സമര്‍ഥിക്കുന്നു.\nവലുതും ചെറുതുമായ നമ്മുടെ പല വീടുകളും ഇന്ന് ഒന്നാമത്തെ തരത്തില് മാത്രം പെടുത്താവുന്ന അവസ്ഥയിലെത്തിയോ എന്നു സംശയിക്കേണ്ടിയിരിക്കുന്നു. വേണ്ടതിലേറെ ഇലക്ട്രോണിക്‌സ് ആയ, ഐ.ടി ബന്ധിതമായ ഹര്‍മ്യങ്ങളാണവ. പക്ഷേ, അവയൊന്നും ഉള്ളിനെ സജീവമാക്കുന്ന ‘സ്‌നേഹ’ഭവനം (home) ആയി മാറുന്നില്ല. ‘നിങ്ങളുടെ വീട് ഖബ്‌റിടമാകരുതേ’… എന്ന ആഹ്വാനം അന്ത്യപ്രവാചകന് മുഹമ്മദ് നബി(സ) പുതിയകാലത്തിന്റെ സമസ്യകളെ മുന്‍കൂട്ടിക്കണ്ടു നല്‍കിയതാവണം. അത്രമേല് ആലോചനകള് വേണ്ടിയിരിക്കുന്നു നമ്മുടെ വീടുകളുടെ ആന്തരികാവസ്ഥയെക്കുറിച്ച്.\nഒരു സാധാരണ വീട് ‘സ്‌നേഹവീടാ’കുന്നുവോ എന്നറിയാന് അതിന്റെ ആന്തരികഘടനയിലെ മാറ്റങ്ങള്‍തന്നെയാണു നിരീക്ഷിക്കേണ്ടത്. നല്ല ആശയവിനിമയം, മതിയായ കൊടുക്കല്‍വാങ്ങലുകള്, ഉള്ളുണര്‍ത്തുന്ന പിന്തുണാമനോഭാവം, ഇഴചേര്‍ന്നുനില്‍ക്കുന്ന പരസ്പരവിശ്വാസം തുടങ്ങിയവയെല്ലാമാണു സ്‌നേഹവീടിന്റെ ലക്ഷണം. അതില് തര്‍ക്കങ്ങളും പരിഹാരങ്ങളും സ്വാഭാവികം. ചോദ്യങ്ങളും ഉത്തരങ്ങളും പിരിയാതെയുണ്ടാകും. അതേസമയം, ഓരോരുത്തര്‍ക്കും അംഗീകാരമുണ്ടെന്നു തോന്നുന്ന, എല്ലാവരും സ്വന്തം ഇടങ്ങളില് സംതൃപ്തമാകുന്ന ആന്തരിക ചൈതന്യം അവിടെയുണ്ടാകും.\nഭയവും ആശങ്കയും തീരാത്ത ആവലാതിയും നിറഞ്ഞുനില്‍ക്കുന്ന വീട് ഒട്ടും സര്‍ഗാത്മകമല്ല. അതിനകത്തു ജീവിക്കുന്നവര്‍ക്കു സന്തോഷിക്കാനാവില്ല. അവര്‍ക്കിടയില് സംശയം പെരുകുന്നു. ഒരു സംശയം മറ്റൊന്നിനെ വളര്‍ത്തിയെടുക്കും. മനോവികാരങ്ങള് അമര്‍ത്തിപ്പിടിച്ചും ആഗ്രഹങ്ങളെ സ്വയം ചതച്ചരച്ചും അതിനകത്തു കുറേപ്പേര് ഒറ്റുപ്പെട്ടു ജീവിക്കും. ഇത്തരം വീടുകളുടെ ചുമരുകള് ഭേദിച്ചാണു കുട്ടികള് ഒളിച്ചോടിപ്പോകുന്നത്. എത്ര വലിയ വീടായാലും അതു സംഭവിച്ചിരിക്കും. ഒളിച്ചോടിപ്പോകുന്ന കുട്ടികളാരും സ്വന്തം വീട്ടില് കിടന്നുറങ്ങാന് സൗകര്യമില്ലാത്തതിനാലല്ല ആ പാതകം ചെയ്യുന്നത്.\n‘സ്‌നേഹവീട്’ എല്ലാവരും ആഗ്രഹിക്കുന്നുണ്ട്. അതിലെ സന്തോഷവും സമാധാനവും എല്ലാവരുടെയും സ്വപ്നമാണ്. അതിനുവേണ്ട കരുതല് പലരും കൈകൊള്ളുന്നില്ലെന്നു മാത്രം. സ്‌നേഹം ലഭിക്കാനുള്ളതാണെന്നതുപോലെ കൊടുക്കാനുള്ളതുമാണ്. മക്കളെ സ്‌നേഹിക്കാത്ത മാതാപിതാക്കളില്ല. തിരിച്ചുമുണ്ടാകില്ല. എന്നാല്, ഓരോരുത്തരുടെയും ഉള്ളം ആഗ്രഹിക്കുന്നതുപോലെ അതു പ്രകടമാകുന്നില്ല. അതാണു പ്രശ്‌നങ്ങള്‍ക്കു കാരണം. സ്‌നേഹം ഊഷ്മളമായ അനുഭവമാണ്. അത് ഉള്ളില്‍നിന്നു പുറത്തേക്കു വരുന്നു.\nപ്രകടിപ്പിക്കുമ്പോള് മാത്രമാണ് അതു മറ്റൊരാള്‍ക്ക് അനുഭവിക്കാനാകുന്നത്. ”ആഇശയുടെ സ്‌നേഹം നല്‍കി അനുഗ്രഹിച്ച റബ്ബിനു സ്തുതി” എന്ന് പ്രവാചകന് (സ) പ്രിയപത്‌നി കേള്‍ക്കെ പറയുമായിരുന്നുവെങ്കില് ഇതിനു മറ്റൊരു വായന കൂടുതല് ആവശ്യമില്ല. സ്‌നേഹം അനുഭവപ്പെടാതിരിക്കുമ്പോള് ഉള്ളില് സംശയം വളരുന്നു. അതു തിരസ്‌കാരചിന്ത ഉണര്‍ത്തുന്നു. നിരാശ ബാധിച്ചവര് ഒളിച്ചോടുകയോ സ്വയം ഒതുങ്ങുകയോ ചെയ്യും. പുറംലോകത്തെ സാമൂഹികസാഹചര്യങ്ങള് ഇതിന് ആക്കം കൂട്ടുന്നുവെന്നു മാത്രം.\nവികാരങ്ങള് (emotions) മനസ്സിലാക്കുകയും നിയന്ത്രിക്കുകയും ചെയ്യുന്നില്ലെന്നതാണു സ്‌നേഹവീട് അനുഭവിക്കുന്ന വലിയ പ്രശ്‌നം. ക്ഷമ നന്നേ കുറഞ്ഞ സമൂഹമാണ് ഇന്നത്തേത്. മാതാപിതാക്കളോടു സഹിഷ്ണുത കാണിക്കാന് സാധിക്കാത്തതുകൊണ്ടാണ് പലരും അണുകുടുംബങ്ങളിലേക്കു ചുരുങ്ങുന്നത്. ഇതിലെ ചെറിയ അസ്വസ്ഥതകള് ആര്‍ക്കും ഏറ്റെടുക്കാന് പറ്റുന്നില്ല. പെട്ടെന്നു ദേഷ്യപ്പെടുകയും അതിലേറെ സങ്കടപ്പെടുകയും ചെയ്യുന്ന ഇണകള് പെട്ടെന്നു പൊരുത്തമില്ലാത്തവരായി മാറുകയാണ്.\nഇതിനിടയില് കുട്ടികള് അതിലേറെ അസ്വസ്ഥരാകുന്നു. ഫലമോ വീട് പ്രതിലോമ വികാരങ്ങളുടെ (Negative Emotions) വളര്‍ത്തുകൂടാരമായി മാറുന്നു. ഇതിനകത്തു സമാധാനമില്ലെന്ന് ഓരോരുത്തരും ഉറച്ചുവിശ്വസിക്കുന്നു. എല്ലാം ശാന്തമായിരുന്നു സ്വയംവിലയിരുത്താനും മറ്റുള്ളവരോടുള്ള പെരുമാറ്റം നേരെയാക്കാനും ആര്‍ക്കും സമയമില്ല. ആഗ്രഹിക്കുന്നവര്‍ക്ക് ഇതിനുള്ള പരിശീലനം ലഭിക്കുന്നില്ല. ശാന്തതതന്നെയാണ് പ്രധാനം. നമ്മുടെ പ്രാര്‍ഥനകളെ അര്‍ഥവത്താക്കിയാല് മാത്രം മതി അതു ലഭ്യമാകാന്.\nസ്‌നേഹവീടിനകത്തെ കുട്ടി ഒരു നല്ല സങ്കല്‍പമാണ്. അവന് ശാന്ത പ്രകൃതനും വൈകാരിക പക്വത നേടിയവനുമായിരിക്കും. അവന്റെ സ്വഭാവം നേരെയാക്കിയെടുക്കുക വളരെ എളുപ്പമാകും. നല്ല ആത്മവിശ്വാസവും ആശയ വിനിമയ രീതികളും അവന് സ്വന്തമാക്കിയെടുത്തിട്ടുണ്ടാവും. നന്മയെ ഉള്‍ക്കൊള്ളാനും തിന്മയെ വിപാടനം ചെയ്യാനും അവന്റെ തെളിഞ്ഞ മനസ്സ് പാകപ്പെട്ടിരിക്കും.\nപരസ്പര ബഹുമാനവും പരസ്പര വിശ്വാസവും അവന്റെ മുഖമുദ്രകളായിരിക്കും. മറ്റുള്ളവര്‍ക്കു നല്‍കേണ്ട അര്‍ഹമായ പരിഗണനകള് അവന് വശമായിരിക്കും. ഇതിന് എതിര് കാണുന്ന കുട്ടികളുടെ വീടിനകത്ത് എന്തു നടക്കുന്നു എന്ന് പരശോധിച്ചാല് മതി, അരുതായ്മകളുടെ ചുരുളഴിയും. പാവം കുട്ടികള് അവര് ജനിക്കുന്നതിന് മുമ്പു തന്നെ വഷളാകുന്നുണ്ട്. സമൂഹം അടിച്ചേല്‍പ്പിക്കുന്ന ഭാരങ്ങള് അവനെ കൂടുതല് വഷളാക്കുന്നുവെന്ന് മാത്രം.\nകൊട്ടിഘോഷിക്കപ്പെടുന്ന പ്രഭാഷണങ്ങളുടെയും ചൈതന്യ ശൂന്യമായ പ്രഖ്യാപനങ്ങളുടെയും ഇടയില് ‘സ്‌നേഹവീട്’ ഒരു അജണ്ട മാത്രമായി ചുരുങ്ങിപ്പോകുക സ്വാഭാവികമാണ്. ശാന്തവും സക്രിയവുമായ ഇടപെടലുകളാണ് സമൂഹത്തില് ആവശ്യം. അതു നിരന്തര സ്വഭാവത്തിലുള്ളതും മൂല്യനിര്‍ണയ സ്വഭാവമുള്ളതുമായിരിക്കണം. മൂല്യങ്ങളിലൂന്നിയ ഒരു സ്‌നേഹ സംസ്‌കാരം വീടുകളിലേക്ക് പകര്‍ന്നു ലഭിക്കണം. തിരുത്തലുകള് വേണ്ട സമയത്ത് വേണ്ട രീതിയില് ചെയ്യാനുള്ള പരിശീലനങ്ങള് ലഭിക്കണം. സ്‌നേഹമെന്നാല് എല്ലാം വാരിക്കോരി നല്‍കുകയാണെന്ന മിഥ്യാ ധാരണകള് മാറി വരണം. ഇലക്ട്രോണിക്, ഐ.ടി.ഹബ്ബുകളായി മാറിപ്പോയ വീടുകള് സ്‌നേഹത്തിന്റെയും സഹകരണ സ്ഥാപനങ്ങളായി വളരണം. കുട്ടികള്‍ക്ക് ലഭിക്കുന്ന ശിക്ഷപോലും ശാന്ത പ്രകൃതിയില് ഉള്ളതാവണം. അതു കുട്ടികള്‍ക്ക് ഉള്‍ക്കൊള്ളാന് പാകപ്പെടണം. വിഷ്വല് മീഡിയയും ഇലക്ട്രോണിക്‌സ് മീഡിയകളും പക്വമായി കൈകാര്യം ചെയ്യുന്നതിനുള്ള മീഡിയാ ലിറ്ററസി ഇനിയും ഉണരണം.\nഇതിനൊക്കെ നമുക്ക് ‘മദ്‌റസ’ എന്ന മഹത് സ്ഥാപനം എങ്ങനെ ഉപയോഗപ്പെടുത്താമെന്നു ആലോചിക്കാം. സമസ്ത കേരള ജംഇയ്യത്തുല് മുഅല്ലിമീന് സെന്‍ട്രല് കൗണ്‍സില് കേരളത്തിനകത്തും പുറത്തുമുള്ള മുസ്‌ലിം കുടുംബങ്ങള് മദ്‌റസയുമായി ബന്ധം പുലര്‍ത്തുന്നവരായിരിക്കെ ഈ ആശയം എത്തിക്കുക വളരെ എളുപ്പമാവുകയാണ്. ഒരു ലക്ഷത്തിലേറെ വരുന്ന നമ്മുടെ മദ്‌റസാധ്യാപകര് പ്രയോക്താക്കളായി മാറുന്നതോടെ നമ്മുടെ കുടുംബങ്ങള് കൂടുതല് ചലിച്ചു തുടങ്ങും. വീട് ഒരു സ്‌നേഹവീടായി മാറിത്തുടങ്ങും.\nപ്രഖ്യാപനങ്ങളില് ഒതുങ്ങാതിരിക്കാനുള്ള കരുതല് ഈ പദ്ധതി നേരത്തെ കൈവരിച്ചിട്ടുണ്ട്. അഞ്ചുവര്‍ഷമായി മദ്‌റസാധ്യാപക ശാക്തീകരണ രംഗത്ത് സ്തുത്യര്‍ഹമായി നിലയുറപ്പിച്ച തദ്‌രീബ് പദ്ധതിയുടെ റിസോഴ്‌സ് പേഴ്‌സണ്‍സ് പരിശീലനം നേടി സജ്ജമായിക്കഴിഞ്ഞു. ഇതിന്റെ ട്രയല് ക്ലാസുകള് സംസ്ഥാനത്ത് വിവിധ കേന്ദ്രങ്ങളില് പൂര്‍ത്തിയായി. നേരത്തെയുണ്ടായിരുന്ന 380 ലേറെ വരുന്ന റിസോഴ്‌സ് പേഴ്‌സണ്‍സില് നിന്ന് പ്രത്യേക പരീക്ഷകളും ഇന്റര്‍വ്യൂകളും നടത്തി തെരഞ്ഞെടുക്കപ്പെട്ട പ്രഗത്ഭരാണ് ക്ലാസുകള് നയിക്കുന്നുത്. 31 പേര് അടങ്ങുന്ന ഈ പരിശീലകര് ‘മുദരിബ്’എന്ന പേരിലാണറിയപ്പെടുന്നത്.\nഇവര് സമസ്ത കേരള ജംഇയ്യത്തുല് മുഅല്ലിമീന്റെ സ്ഥിര ജീവനക്കാരായാണ് സേവനമനുഷ്ഠിച്ചു വരുന്നത്. ‘സ്‌നേഹവീട്’ പദ്ധിതക്കു പുറമെ ‘മധുരം മദ്‌റസ’ എന്ന പേരില് എസ്.കെ.എസ്.ബി.വി വിദ്യാര്‍ഥികള്‍ക്കു വേണ്ടിയുള്ള റെയ്ഞ്ച് മദ്‌റസാ തല പരിശീലനങ്ങളും മദ്‌റസാ മാനേജ്‌മെന്റ് പരിശീലനങ്ങളും നടത്താന് മുദരിബുമാര് സജ്ജമായിക്കഴിഞ്ഞു. സംസ്ഥാനത്തിനകത്തും പുറത്തുമുള്ള റെയ്ഞ്ചു പാഠശാലകളില് നടക്കുന്ന ജനറല്‍ടോക്, ഗ്രൂപ്പ് ചര്‍ച്ച, വര്‍ക്ക് ഷീറ്റ് നിര്‍മാണം തുടങ്ങിയ കാര്യങ്ങളിലെല്ലാം ക്രിയാത്മകമായ ഇടപെടലുകള് നടത്താന് ഇനി മുതല് മുദരിബുമാര് മുഴുവന് സമയവും ഉണ്ടാകും. മൂല്യങ്ങളെ ഊര്‍ജസ്വലമായി അവതരിപ്പിക്കാനും വിദ്യാഭ്യാസത്തിന്റെ മേന്മ ഉറപ്പിക്കാനും സദാ ജാഗരൂകരായി ഒരു വിഭാഗം.\nപുതിയ പ്രതീക്ഷകളാണ് ഉണരുന്നത്. പരിഭവങ്ങളും പരാതികളും കുറയ്ക്കുക തന്നെ വേണം. ഭയം പാടെ ഇല്ലാതാവണം. പൂര്‍ണ ആത്മവിശ്വാസത്തോടെ ഒരു സമൂഹം ഉണര്‍ന്നു മുന്നോട്ടു പോകണം. അതിന് സമൂഹത്തിന്റെ താഴെ തട്ടില് നിന്നു തന്നെ തുടങ്ങേണ്ടതുണ്ട് നമുക്ക് വീടുകളില് നിന്നു തന്നെ തുടങ്ങാം ‘സ്‌നേഹവീട്’ എന്ന കാലോചിതമായ ആശയത്തിലൂടെ.\nഅലന് ശുഹൈബിന്റെയും, താഹയുടെയും വീടുകള് എം.കെ മുനീര് സന്ദര്‍ശിച്ചു\nസഊദിയിൽ വിദേശ നിക്ഷേത്തിൽ വൻതോതിൽ വർധനവ്; നിക്ഷേപത്തിൽ മുന്നിൽ ഇന്ത്യൻ കമ്പനികൾ\nഇന്ത്യയുടെ സാമ്പത്തിക വളര്‍ച്ചാ നിരക്ക് കുറയുമെന്ന് ഐ.എം.എഫ് റിപ്പോര്‍ട്ട്: 4.8 ശതമാനത്തിലൊതുങ്ങും\nകോഴിക്കോട്-ദമാം സെക്റ്ററിൽ ഇൻഡിഗോ സർവ്വീസ് മാർച്ച് 10 മുതൽ\nകള്ളപ്പണം വെളിപ്പിക്കല്: വദ്രയുടെ പങ്കാളിയും പ്രവാസി വ്യവസായിയുമായ സി.സി തമ്പി അറസ്റ്റില്


ആറ്റിങ്ങല് ഗ്രാമത്തിലെ തീ പിടിത്തം; സി.സി ടിവി ദൃശ്യങ്ങളില് തീപ്പന്തവുമായി അജ്ഞാതന് | fire accident|attingal fire accident\nപത്മാവതി വിലാസത്തില് ആള് താമസം ഉണ്ടായിരുന്നു. നാട്ടുകാര് ബഹളം വയ്ക്കുന്നതുകെട്ട് ഇവിടുള്ളവര് ഉണര്‍ന്നതിനാല് വന് ദുരന്തം ഒഴിവായി.\nആറ്റിങ്ങല്: കിഴക്കേ നാലുമുക്ക് പാര്‍വതീപുരം ഗ്രാമത്തില് കഴിഞ്ഞ ദിവസം രാത്രിയുണ്ടായ തീപിടിത്തത്തില് രണ്ട് വീടുകളും കടകളും കത്തിനശിച്ചു. ആര്‍ക്കും പരിക്കില്ല. ഞായറാഴ്ച രാത്രി 12.45ഓടെയാണ് വീടുകളിലേക്ക് തീപടര്‍ന്നത്. വിവരമറിഞ്ഞ് ആറ്റിങ്ങല്, വെഞ്ഞാറമൂട്, വര്‍ക്കല, കഴക്കൂട്ടം എന്നിവിടങ്ങളില് നിന്നുള്ള ആറ് യൂണിറ്റ് ഫയര്‍ഫോഴ്സ് സംഘമെത്തി മൂന്നര മണിക്കൂറോളം പരിശ്രമിച്ചാണ് തീ അണച്ചത്.\nപഴക്കമുള്ള കെട്ടിടങ്ങളുടെ മേല്‍ക്കൂരയും ഓടും തടികൊണ്ടുള്ള തട്ടുകളുമെല്ലാം കത്തിനശിച്ചു. എന്നാൽ സംഭവത്തിൽ ദുരൂഹത ആരോപിച്ചു നാട്ടുകാർ രംഗത്തെത്തി. കാരണം വീട്ടിലെ വൈദ്യുത സര്‍ക്യൂട്ടില് നിന്നോ സമീപത്തെ വഴിയോരക്കച്ചവട ശാലക്കുള്ളില് നിന്നോ തീ പടര്‍ന്നതെന്നാണ് ആദ്യം കരുതിയത്. എന്നാല് സി.സി ടിവി ദൃശ്യങ്ങള് പരിശോധിച്ചപ്പോള് ഒരാള് സംഭവത്തിന് മുമ്പ് തീപന്തവുമായി ഇതുവഴി നടക്കുന്നതായി കണ്ടെത്തി.\nread also: പിഎംസി ബാങ്ക് തട്ടിപ്പ്: ആരോഗ്യകാരണങ്ങള് ചൂണ്ടിക്കാട്ടി ഹാജരാവാത്ത ഭാര്യയ്ക്ക് പിന്തുണയുമായി സഞ്ജയ് റൗത്ത്\nഇയാളില് നിന്നാണോ തീ പടര്‍ന്നതെന്നും സംശയിക്കുന്നുണ്ട്. രാജശേഖരന് നായരുടെ രുക്മിണി നിവാസ്, കൃഷ്‌ണമൂര്‍ത്തിയുടെ പത്മാവതി വിലാസം എന്നീ വീടുകളാണ് നശിച്ചത്. പത്മാവതി വിലാസത്തില് ആള് താമസം ഉണ്ടായിരുന്നു. നാട്ടുകാര് ബഹളം വയ്ക്കുന്നതുകെട്ട് ഇവിടുള്ളവര് ഉണര്‍ന്നതിനാല് വന് ദുരന്തം ഒഴിവായി. ടാര്‍പാളിന് കൊണ്ട് നിര്‍മ്മിച്ച അയ്യപ്പന്റെ പച്ചക്കറിക്കടയും വിനോദിന്റെ വഴിയോര തുണിക്കടയും പൂര്‍ണമായും കത്തിയമര്‍ന്നു.\nfire accident attingal fire accident\nദേശീയപാതയിൽ ശക്തിയേറിയ ടോര്‍ച്ച് ഡ്രൈവര്‍മാരുടെ കണ്ണുകളിലേക്കു അടിച്ച് വാഹനം നിർത്തിച്ച് കവർച്ച ; വിഡിയോ പുറത്ത്\nനിലമേൽ മങ്കുഴിയിൽ റബ്ബർ തോട്ടത്തിന് തീപിടിച്ച നിലയിൽ\nFeb 3, 2021, 04:25 pm IST\nതീപിടുത്തം ; വീട് പൂർണ്ണമായും കത്തിനശിച്ചു\nJan 31, 2021, 05:33 pm IST


alert Archives - BIGNEWSLIVE | Latest Malayalam News\nചൂട് കൂടുന്നു; തെരഞ്ഞെടുപ്പ് കാലത്ത് വേണം അതീവ ജാഗ്രത, നിര്‍ദേശവുമായി ആരോഗ്യ വകുപ്പ്\nതിരുവനന്തപുരം: സംസ്ഥാനത്ത് വേനല് കടുക്കുകയാണ്. ദിനംപ്രതി ചൂട് കൂടിവരുന്ന സാഹചര്യമാണ് കണ്ട് വരുന്നത്. ഇപ്പോള് ചൂട് ക്രമാതീതമായി ഉയരുന്ന സാഹചര്യത്തില് ആരോഗ്യവകുപ്പ് ജാഗ്രതാ നിര്‍ദേശവുമായി രംഗത്തെത്തിയിരിക്കുകയാണ്. തെരഞ്ഞെടുപ്പ് ...\nകൂട്ടത്തോടെ കാക്കകള് ചത്തൊടുങ്ങുന്നു, കണ്ടെത്തിയത് പക്ഷിപ്പനിയുടെ വൈറസ്; രാജ്യം കടുത്ത ജാഗ്രതയില്, ജലദോഷം, ചുമ, പനി പ്രത്യേകം ശ്രദ്ധിക്കണം!\nഭോപ്പാല്: രാജസ്ഥാനിലെ വിവിധയിടങ്ങളില് കാക്കകള് കൂട്ടത്തോടെ ചത്തനിലയില്. ചത്ത കാക്കകളില് പക്ഷിപ്പനി വൈറസിന്റെ സാന്നിധ്യം കണ്ടെത്തി. ഇതോടെ അതീവ ജാഗ്രതയിലാണ് രാജ്യം. രാജസ്ഥാനിലെ കോട്ടയിലും ബാരനിലും ഝാലാവാഡിലുമായി ...\nബുറേവി ചുഴലിക്കാറ്റ്; കേരളത്തില് രണ്ട് ജില്ലകളില് വെള്ളപ്പൊക്കത്തിന് സാധ്യത, മുന്നറിയിപ്പുമായി കേന്ദ്രജലക്കമ്മീഷന്\nതിരുവനന്തപുരം: ബുറേവി ചുഴലിക്കാറ്റിന്റെ സാഹചര്യത്തില് കേരളത്തില് രണ്ട് ജില്ലകളില് വെള്ളപ്പൊക്കത്തിന് സാധ്യതയുണ്ടെന്ന് കേന്ദ്രജലക്കമ്മീഷന് മുന്നറിയിപ്പ് നല്‍കി. കൊല്ലം, തിരുവനന്തപുരം എന്നീ ജില്ലകളിലാണ് വെള്ളപ്പൊക്കത്തിന് സാധ്യതയുള്ളതായി മുന്നറിയിപ്പ്. ബംഗാള് ...\nതിരുവനന്തപുരം: ബംഗാള് ഉള്‍ക്കടലില് രൂപം കൊണ്ട ന്യൂനമര്‍ദത്തിന്റെ പ്രഭാവം കേരളത്തിലും ഉണ്ടാകാനുള്ള സാധ്യതയെന്ന് റിപ്പോര്‍ട്ട്. ഇതിന്റെ അടിസ്ഥാനത്തില് പൊതുജനങ്ങളോട് ജാഗ്രത പാലിക്കാനും സര്‍ക്കാര് സംവിധാനങ്ങളോട് തയ്യാറെടുപ്പുകള് പൂര്‍ത്തീകരിക്കാനും ...\nഇന്ന് നാല് ജില്ലകളില് റെഡ് അലേര്‍ട്ട്; ഇടുക്കിയിലും വയനാട്ടിലും നാളെയും കനത്ത മഴ; ജില്ലകളില് റെഡ് അലേര്‍ട്ടുകളില് മാറ്റം\nതിരുവനന്തപുരം: സംസ്ഥാനത്ത് നേരത്തെ പ്രഖ്യാപിച്ച റെഡ് അലേര്‍ട്ടുകളില് മാറ്റം. പുതിയ നിര്‍ദ്ദേശങ്ങളനുസരിച്ച് പത്തനംതിട്ട, കോട്ടയം, ഇടുക്കി, വയനാട് ജില്ലകളില് ഇന്ന് റെഡ് അലേര്‍ട്ടാണ്. തിരുവനന്തപുരത്ത് യെല്ലോ അലേര്‍ട്ട് ...\nഇന്ന് ശക്തമായ മഴയ്ക്ക് സാധ്യത, ഏഴ് ജില്ലകളില് യെല്ലോ അലേര്‍ട്ട്, ഉരുള്‍പൊട്ടല്, മണ്ണിടിച്ചില് സാധ്യതയുള്ള പ്രദേശങ്ങളിലുള്ളവര് ജാഗ്രത പാലിക്കണം\nതിരുവനന്തപുരം: സംസ്ഥാനത്ത് ഞായറാഴ്ച ശക്തമായ മഴയ്ക്കുസാധ്യതയുണ്ടെന്ന് കാലാവസ്ഥ നിരീക്ഷണ കേന്ദ്രം. ഏഴുജില്ലകളില് യെല്ലോ അലേര്‍ട്ട് പ്രഖ്യാപിച്ചു. ശക്തമായ കാറ്റിനും സാധ്യതയുള്ളതിനാല് മത്സ്യത്തൊഴിലാളികള്‍ക്ക് കടലില് പോകരുതെന്ന് മുന്നറിയിപ്പുണ്ട്. ബുധനാഴ്ചവരെ ...\nതിരുവനന്തപുരം: ശക്തമായ കാറ്റിന് സാധ്യത ഉള്ളതിനാല് കേരളാ തീരങ്ങളില് ഇന്ന് മത്സ്യബന്ധനത്തിനു പോകരുതെന്ന് കാലാവസ്ഥാ നിരീക്ഷണ കേന്ദ്രത്തിന്റെ മുന്നറിയിപ്പ്. കേരളാ തീരം, ലക്ഷദ്വീപ് പ്രദേശം, കന്യാകുമാരി, മാലദ്വീപ് ...\nശക്തമായ കാറ്റ് വീശാന് സാധ്യത, വെള്ളിയാഴ്ച വരെ ഇടിമിന്നലോടുകൂടിയ മഴ, കര്‍ശനമായി ജാഗ്രത പാലിക്കണമെന്ന് അറിയിപ്പ്\nതിരുവനന്തപുരം: സംസ്ഥാനത്ത് വിവിധയിടങ്ങളില് വെള്ളിയാഴ്ച വരെ ഇടിമിന്നലോടുകൂടിയ മഴയ്ക്ക് സാധ്യതയെന്ന് കേന്ദ്ര കാലാവസ്ഥ വകുപ്പ്. ശക്തമായ കാറ്റിനും സാധ്യതയുള്ളതിനാല് ജനങ്ങള് ജാഗ്രത പാലിക്കണമെന്ന് മുന്നറിയിപ്പ് നല്‍കി. എട്ടാം ...


'ലവ്' ഡിജിറ്റല് പ്രീമിയര് നെറ്റ്ഫ്ളിക്സില്; 'ദൃശ്യം 2' എത്തുന്ന അതേദിവസം | love digital premiere on netflix release date\n'ലവ്' ഡിജിറ്റല് പ്രീമിയര് നെറ്റ്ഫ്ളിക്സില്; 'ദൃശ്യം 2' എത്തുന്ന അതേദിവസം\nഎന്നാല് 'ദൃശ്യം 2'നെപ്പോലെ ഡയറക്ട് ഒടിടി റിലീസ് അല്ല ചിത്രം. മറിച്ച് തിയറ്ററുകളില് നേരത്തെ റിലീസ് ചെയ്യപ്പെട്ട ചിത്രത്തിന്‍റെ ഡിജിറ്റല് പ്രീമിയര് ആണ്.\nThiruvananthapuram, First Published Feb 17, 2021, 12:36 PM IST\nഇന്ത്യയെമ്പാടും സിനിമാപ്രേമികള് ആകാംക്ഷയോടെ കാത്തിരിക്കുന്ന ഒരു ഡയറക്ട് ഒടിടി റിലീസിന് ഇനി ഒന്നര ദിവസം കൂടിയേ ഉള്ളൂ. 'ദൃശ്യ'ത്തിന്‍റെ തുടര്‍ച്ചയായ 'ദൃശ്യം 2' ആണത്. ആമസോണ് പ്രൈമിലാണ് ചിത്രം എത്തുക. ഈ മാസം 19നാണ് റിലീസ്. ഇപ്പോഴിതാ മറ്റൊരു മലയാള ചിത്രത്തിന്‍റെ ഡിജിറ്റല് പ്രീമിയറും അതേദിവസം മറ്റൊരു ഒടിടി പ്ലാറ്റ്ഫോമില് എത്തുകയാണ്. ഖാലിദ് റഹ്മാന് സംവിധാനം ചെയ്ത 'ലവ്' ആണ് ചിത്രം. നെറ്റ്ഫ്ളിക്സിലാണ് ചിത്രം എത്തുക.\nഎന്നാല് 'ദൃശ്യം 2'നെപ്പോലെ ഡയറക്ട് ഒടിടി റിലീസ് അല്ല ചിത്രം. മറിച്ച് തിയറ്ററുകളില് നേരത്തെ റിലീസ് ചെയ്യപ്പെട്ട ചിത്രത്തിന്‍റെ ഡിജിറ്റല് പ്രീമിയര് ആണ്. ജനുവരി 29ന് കേരളത്തില് റിലീസ് ചെയ്യപ്പെട്ട ലവ് അതിനു മുന്‍പേ ഗള്‍ഫില് റിലീസ് ചെയ്യപ്പെട്ടിരുന്നു. ഒക്ടോബര് 15നായിരുന്നു ഗള്‍ഫ് റിലീസ്. ലോക്ക് ഡൗണിനു ശേഷം തിയറ്ററില് റിലീസ് ചെയ്യപ്പെടുന്ന ആദ്യ ഇന്ത്യന് ചിത്രവുമായിരുന്നു ലവ്.\nമമ്മൂട്ടി നായകനായെത്തിയ ശ്രദ്ധേയ ചിത്രം 'ഉണ്ട'യ്ക്കു ശേഷം ഖാലിദ് റഹ്മാന് സംവിധാനം ചെയ്യുന്ന ചിത്രമാണിത്. രജിഷ വിജയനും ഷൈന് ടോം ചാക്കോയുമാണ് നായികാ നായകന്മാര്. സംവിധായകന് തന്നെ രചനയും നിര്‍വ്വഹിക്കുന്ന സിനിമയില് വീണ നന്ദകുമാര്, സുധി കോപ്പ, ഗോകുലന്, ജോണി ആന്‍റണി എന്നിവരും അഭിനയിക്കുന്നു. ഛായാഗ്രഹണം ജിംഷി ഖാലിദ്. എഡിറ്റിംഗ് നൗഫല് അബ്ദുള്ള. സംഗീതം യക്സന് ഗാരി പെരേര, നേഹ നായര് എന്നിവര്. കൊവിഡ് കാലയളവില് സര്‍ക്കാര് നിബന്ധനകള് പാലിച്ചുകൊണ്ട് ചിത്രീകരണം പൂര്‍ത്തിയാക്കിയ സിനിമയാണ് ഇത്. ജൂണ് 22ന് ആരംഭിച്ച ചിത്രീകരണം ജൂലൈ 15നാണ് അവസാനിച്ചത്. ഖാലിദ് റഹ്മാന് സംവിധാനം ചെയ്യുന്ന മൂന്നാമത്തെ ചിത്രമാണിത്. 'ഉണ്ട'യ്ക്കു പുറമെ 'അനുരാഗ കരിക്കിന്‍വെള്ളം' എന്ന ചിത്രവും ഖാലിദ് സംവിധാനം ചെയ്തിട്ടുണ്ട്.\nLast Updated Feb 17, 2021, 12:36 PM IST\nസത്യജിത് റായിയുടെ ചെറുകഥകളില് നിന്ന് നെറ്റ്ഫ്ളിക്സ് ചിത്രം; 'റായ്' ട്രെയ്‍ലര്\n40 എഡിറ്റിംഗ് റൂമുകള്; മുംബൈയില് തങ്ങളുടെ ആദ്യ ലൈവ് ആക്ഷന് പോസ്റ്റ് പ്രൊഡക്ഷന് യൂണിറ്റുമായി നെറ്റ്ഫ്ളിക്സ്\nഇന്ത്യയില് നമ്പര് വണ്; നെറ്റ്ഫ്ളിക്സിന്‍റെ ട്രെന്‍ഡിംഗ് ലിസ്റ്റില് 'നായാട്ട്'


Jharkhand By-Election: Congress Wins By Over 9,000 Votes നിയമസഭാ ഉപതിരഞ്ഞെടുപ്പ്: ജാര്‍ഖണ്ഡില് വിജയിച്ച് കോണ്‍ഗ്രസ്; ഗുജറാത്തില് ജയം ബിജെപിക്ക് ഒപ്പം\nJharkhand By Election Congress Wins By Over 9000 Votes\nജാര്‍ഖണ്ഡില് ബിജെപിയുടെ തുടര്‍ച്ചയായ മൂന്നാമത്തെ ഉപതെരഞ്ഞെടുപ്പ് തോല്‍വിയാണ് ഇന്നത്തേത്\nDecember 23, 2018 07:28:20 pm\nറാഞ്ചി: ജാര്‍ഖണ്ഡിലെ സിംദേഗ ജില്ലയിലെ കോലേബിറ നിയമസഭാ മണ്ഡലത്തിലേക്ക് നടന്ന ഉപതെരഞ്ഞെടുപ്പില് കോണ്‍ഗ്രസ് ജയിച്ചതായി തിരഞ്ഞെടുപ്പ് കമ്മീഷന് പ്രഖ്യാപിച്ചു. ജാര്‍ഖണ്ഡില് ബിജെപിയുടെ തുടര്‍ച്ചയായ മൂന്നാമത്തെ ഉപതെരഞ്ഞെടുപ്പ് തോല്‍വിയാണ് ഇന്നത്തേത്. കോണ്‍ഗ്രസ് സ്ഥാനാര്‍ത്ഥിയായ നമന് ബിക്സല് കോന്‍ഗരി ബി.ജെ.പിയുടെ ബസന്ത് സോറെങിനെ 9658 വോട്ടുകള്‍ക്കാണ് പരാജയപ്പെടുത്തിയത്.\n20 റൗണ്ട് വോട്ടുകളും എണ്ണിയപ്പോള് കോന്‍ഗരിയ്ക്ക് 40,343 വോട്ടും സോറങ്ങിന് 30,685 വോട്ടുകളുമാണ് ലഭിച്ചത്. സ്ഥലം എംഎല്‍എയായ ഇനോസ് എക്കയുടെ ഭാര്യ മേനന് എക്കയ്ക്ക് 16,445 വോട്ടുകള് മാത്രമാണ് ലഭിച്ചത്. ഡിസംബര് 20നാണ് കോലെബിരയില് നിയമസഭാ ഉപതിരഞ്ഞെടുപ്പ് വോട്ടെടുപ്പ് നടന്നത്. ഒരു സ്കൂള് അധ്യാപകന്റെ കൊലപാതകത്തില് മന്ത്രി എനോസ് എക്ക ശിക്ഷിക്കപ്പെട്ടതോടെയാണ് തിരഞ്ഞെടുപ്പ് നടന്നത്.\nഅതേസമയം ഗുജറാത്തിലെ ജാസ്ദാൻ മണ്ഡലത്തിൽ നടന്ന ഉപതിരഞ്ഞെടുപ്പിൽ 20000ത്തോളം വോട്ടുകൾക്ക് ബി.ജെ.പി സ്ഥാനാർത്ഥി വിജയിച്ചു. 1690ൽ സംസ്ഥാനം രൂപീകരിച്ചതിന് ശേഷം മൂന്നാമത്തെ തവണ മാത്രമാണ് ഇവിടെ ബി.ജെ.പി വിജയിക്കുന്നത്. ഡിസബംർ 20ന് ജാസ്‌ദാൻ മണ്ഡലത്തിൽ നടന്ന തിരഞ്ഞെടുപ്പ് ബി.ജെ.പിയും കോൺഗ്രസും അഭിമാന പോരാട്ടമായിട്ടാണ് കണ്ടിരുന്നത്. എന്നാൽ ബി.ജെ.പിയുടെ കുൻവാർജി ബാലാവ്‌ലിയ 90,268 വോട്ടുകൾ നേടിയപ്പോൾ കോൺഗ്രസ് സ്ഥാനാർത്ഥിയായ അവ്‌സാർ നാകിയയ്‌ക്ക് 60,565 വോട്ടുകൾ മാത്രമേ നേടാനായുള്ളൂ.\nTags: BJP, By Election, Congress


എല്ലാ കുട്ടികള്‍ക്കും ഇന്റര്‍നെറ്റ്; കുട്ടികളുടെ ഡിജിറ്റല് സുരക്ഷ ഉറപ്പാക്കണമെന്നും യുനിസെഫ് | UNICEF’s global flagship publication The State of the World’s Children Report 2017 has been released - Malayalam Oneindia\nഎല്ലാ കുട്ടികള്‍ക്കും ഇന്റര്‍നെറ്റ്; കുട്ടികളുടെ ഡിജിറ്റല് സുരക്ഷ ഉറപ്പാക്കണമെന്നും യുനിസെഫ്\nPublished: December 11 2017, 18:01 [IST]\nചെന്നൈ: എല്ലാ കുട്ടികള്‍ക്കും ഇന്റര്‍നെറ്റ് സൗകര്യം ലഭ്യമാക്കണമെന്ന ആഹ്വാനവുമായി യുനിസെഫ്. വിദ്യാഭ്യാസം, വിവരശേഖരണം, നൈപുണ്യവികസനം എന്നിവക്കായി എല്ലാ കുട്ടികള്‍ക്കും താങ്ങാനാകുന്ന വിധത്തില് ഇന്റര്‍നെറ്റ് സൗകര്യം ലഭ്യമാക്കണമെന്നാണ് യുനിസെഫ് ആഹ്വാനം ചെയ്തിരിക്കുന്നത്. ഇന്റര്‍നെറ്റ് കണക്ഷന്റെ ചിലവ് കുറയ്ക്കല്, സ്‌കൂളുകളിലും പൊതുസ്ഥലങ്ങളിലും കുട്ടികള്‍ക്ക് കൂടുതല് ഇന്റര്‍നെറ്റ് ലഭിക്കാനുള്ള സംവിധാനങ്ങള് ഒരുക്കല് എന്നിവയും 'ഡിജിറ്റല് ലോകത്തെ കുട്ടികള്' എന്ന വിഷയത്തിലുള്ള യുനിസെഫിന്റെ ആഗോള റിപ്പോര്‍ട്ടില് ഊന്നിപ്പറയുന്നു. വിദ്യാഭ്യാസത്തിനും നൈപുണ്യവികസനത്തിനും കൂടുതല് അവസരങ്ങള് നല്‍കുമെന്നതിനാല് ഏറ്റവും പ്രതികൂല സാഹചര്യങ്ങളിലുള്ള കുട്ടികള്‍ക്ക് നിര്‍ണായകമായ മാറ്റത്തിനുള്ള അവസരമാണ് ഡിജിറ്റല് സാങ്കേതിക വിദ്യ ഒരുക്കുന്നതെന്ന് റിപ്പോര്‍ട്ട് ചൂണ്ടിക്കാട്ടുന്നു.\nന്യൂയോര്‍ക്കിലെ യുനിസെഫ് ആസ്ഥാനത്തും വിവിധ രാജ്യങ്ങളിലും ചെന്നൈയിലും യുനിസെഫ് ദിനത്തിലാണ് റിപ്പോര്‍ട്ട് പ്രകാശനം ചെയ്തിരിക്കുന്നത്. പരസ്പരം ബന്ധപ്പെടുന്നതിനും ആശയവിനിയമയത്തിനും ഇത് വേദിയൊരുക്കുന്നു. അതിനാല് തന്നെ, കുട്ടികളുടെ ഇന്റര്‍നെറ്റ് ലഭ്യത വര്‍ധിപ്പിക്കേണ്ടത് അനിവാര്യമാണെന്നും റിപ്പോര്‍ട്ട് പറയുന്നു. കുട്ടികള്‍ക്ക് വിദ്യാഭ്യാസത്തിനും കാര്യങ്ങള് മനസ്സിലാക്കുന്നതിനുമുള്ള ജാലകങ്ങളാണ് ഇന്റര്‍നെറ്റും മൊബൈലുമെന്ന് യുനിസെഫ് കേരള - തമിഴ്‌നാട് മേധാവി ശ്രീ.ജോബ് സഖറിയ പറഞ്ഞു. സ്റ്റെല്ലാ മാരിസ് കോളജില് നടന്ന റിപ്പോര്‍ട്ട് പ്രകാശനച്ചടങ്ങില് പ്രസംഗിക്കുകയായിരുന്നു അദ്ദേഹം. അവസരങ്ങളുടെ ഈ ജാലകങ്ങള് അടച്ചുകളയുകല്ല, ഇന്റര്‍നെറ്റിന്റെ അപകടങ്ങളില് നിന്നും വെല്ലുവിളികള്‍ക്കും കുട്ടികള്‍ക്ക് സുരക്ഷയൊരുക്കുകയാണ് വേണ്ടതെന്നും ശ്രീ.ജോബ് സഖറിയ വ്യക്തമാക്കി. ഡിജിറ്റല് സാങ്കേതിക വിദ്യയുടെ അമിതമായ ഉപയോഗം ഡിപ്രഷന്, ഉത്കണ്ഠ, അമിതവണ്ണം എന്നിവയിലേക്ക് കുട്ടികളെ നയിക്കാമെന്ന് പഠനങ്ങള് വ്യക്തമാക്കുന്നു. കുട്ടികളുടെ ആരോഗ്യത്തെയും സന്തോഷത്തെയും ഇവ ബാധിക്കുമെന്നും അദ്ദേഹം പറഞ്ഞു.\nഅതേ സമയം, സൈബര് മേഖലയിലെ പുതിയ വെല്ലുവിളികളായ ഓണ്‍ലൈന് ലൈംഗിക ചൂഷണം, സൈബര് ബുള്ളിയിംഗ്, സ്വകാര്യ വിവരങ്ങള് പരസ്യമാകലും ദുരുപയോഗിക്കുന്നതും എന്നിവയെക്കുറിച്ച് റിപ്പോര്‍ട്ട് മുന്നറിയിപ്പ് നല്‍കുന്നു. ' ഡിജിറ്റല് ലോകത്തിന്റെ ആപത്തുകളില് നിന്ന് കുട്ടികളെ സംരക്ഷിക്കാന് വളരെക്കുറച്ച് നടപടികളെ ഉണ്ടായിട്ടുള്ളൂ. കുട്ടികള്‍ക്ക് സുരക്ഷിതമായി ഇന്റര്‍നെറ്റ് ഉപയോഗിക്കാനുള്ള സംവിധാനങ്ങള് വര്‍ധിപ്പിക്കണമെന്നും റിപ്പോര്‍ട്ടില് പറയുന്നു. ഇന്റര്‍നെറ്റ്‌വാച്ച് നടത്തിയ ഒരു പഠനമനുസരിച്ച് കുട്ടികളുടെ ഓണ്‍ലൈന് ലൈംഗികചൂഷണം വിഷയമായ 92 ശതമാനം സൈബര് കണ്ടന്റുകളും ഹോസ്റ്റ് ചെയ്തിരിക്കുന്നത് യുണൈറ്റഡ് സ്റ്റേറ്റ്‌സ്, നെതര്‍ലാന്റ്‌സ്, റഷ്യ, ഫ്രാന്‍സ്, കാനഡ എന്നീ അഞ്ചു രാജ്യങ്ങളിലാണെന്നും വ്യക്തമാക്കുന്നുണ്ട്.\nഡിജിറ്റല് മേഖലയിലും സ്ത്രീ- പുരുഷ വേര്‍തിരിവ് പ്രകടമാണ്. സ്ത്രീകളെ അപേക്ഷിച്ച് 12% പുരുഷന്‍മാര് കൂടുതലായി ഇന്റര്‍നെറ്റ് ഉപയോഗിക്കുന്നു. ഡിജിറ്റല് മേഖലയിലെ തുല്യത നിര്‍ണായകമാണെന്ന് തമിഴ്‌നാട് ബാലാവകാശ സംരക്ഷണ കമ്മീഷന് അധ്യക്ഷ ശ്രീമതി. എം.പി.നിര്‍മ്മല പറഞ്ഞു. എന്നാല്, ഇന്‍ര്‍നെറ്റ് ലഭ്യതയില് പുരുഷന്‍മാര്‍ക്ക് ഇപ്പോഴും മേല്‍ക്കൈ ഉണ്ട്. ചെന്നൈ ഒരു ഐടി കേന്ദ്രമായതിനാല്, ഇന്റര്‍നെറ്റ് ലഭ്യതയിലെ തുല്യതക്കായുള്ള മാതൃക ഇന്ത്യക്ക് സമ്മാനിക്കാന് തമിഴ്‌നാടിന് കഴിയുമെന്നും അവര് അഭിപ്രായപ്പെട്ടു. ഡിജിറ്റല് സാങ്കേതിക വിദ്യ ലഭ്യമാകുന്നതിലുള്ള അന്തരം ലോകത്ത് പുതിയ വിഭജന രേഖ രൂപപ്പെടു. ആഫ്രിക്കയില് യുവതയുടെ 40 ശതമാനത്തിന് ഇന്‍ര്‍നെറ്റ് ലഭ്യതയുള്ളപ്പോള് യൂറോപ്പില് ഇത് 96 ശതമാനമാണ്. ആഗോളവ്യാപകമായി 26% യുവാക്കള്‍ക്ക് ഇന്റര്‍നെറ്റ് കണക്ഷന് ലഭ്യമല്ല. 56% വെബ്‌സൈറ്റുകളും ഇംഗ്‌ളീഷിലാണ് എന്നത് ഇംഗ്‌ളീഷ് അറിയാത്ത കുട്ടികളെ പ്രതികൂലമായി ബാധിക്കും. ഡിജിറ്റല് അറിവിലുള്ള വ്യത്യാസം ആഗോള തലത്തചന്റ ദാരിദ്യം, നിലവിലുള്ള സാമ്പത്തിക അന്തരം, തുടങ്ങിയ മേഖലകളില് ദൃശ്യമാണെന്നും റിപ്പോര്‍ട്ടില് ചൂണ്ടിക്കാട്ടുന്നു.\nകൂടുതൽ unicef വാർത്തകൾ\n19 കാരിയായ സിറിയന് അഭയാര്‍ത്ഥി യൂനിസെഫിന്റ ഗുഡ്‌വില് അംബാസഡര്\nസൂപ്പര് ഡാഡി സച്ചിന്!! യൂനിസെഫ് സൂപ്പര് ഡാഡി ക്യാംപെയ്ന് നയിക്കാന് സച്ചിനും...\nമക്കള് 'വല'യിലാണെന്ന് നിങ്ങള്‍ക്കറിയുമോ? അറിയാതെ പോകരുത് ഇതൊന്നും!!!\nകടല്‍ത്തീരത്ത് മണല്‍ശില്‍പ്പമൊരുക്കി യുനിസെഫിന്റെ കൈ കഴുകല് ദിനാചരണം\nലോകത്ത് ഒരു ദിവസം മരിക്കുന്നത് 16,000 കുട്ടികള്\nവൃത്തിക്കും വെടിപ്പിനും സച്ചിന്റെ രണ്ടാമിന്നിംഗ്സ്\nunicef computer internet chennai children യുനിസെഫ് ചെന്നൈ കുട്ടികൾ കംപ്യൂട്ടര്\nUNICEF’s global flagship publication The State of the World’s Children Report 2017 has been released


Thursday, March 04, 2021 07:33:05 AM\nPosted By: Nri Malayalee January 9, 2021\nസ്വന്തം ലേഖകൻ: സംസ്ഥാനത്ത് 5528 പേര്‍ക്ക് കൊവിഡ്. യുകെയില്‍നിന്നു വന്ന ആര്‍ക്കും രോഗം സ്ഥിരീകരിച്ചിട്ടില്ല. 24 മണിക്കൂറിനിടെ 61,239 സാംപിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.03. കഴിഞ്ഞ ദിവസങ്ങളിലുണ്ടായ 22 മരണങ്ങളാണ് കൊവിഡ് മൂലമാണെന്ന് സ്ഥിരീകരിച്ചത്. ഇതോടെ ആകെ മരണം 3279 ആയി. ചികിത്സയിലായിരുന്ന 5424 പേരുടെ പരിശോധനാഫലം നെഗറ്റീവ് ആയി. 64,318 പേരാണ് ഇനി ചികിത്സയിലുള്ളത്. 7,38,808 പേര് ഇതുവരെ കോവിഡില്‍നിന്നു മുക്തി നേടി.\nരോഗം സ്ഥിരീകരിച്ചവരില് 60 പേര് സംസ്ഥാനത്തിനു പുറത്തുനിന്നു വന്നവരാണ്. 4988 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 435 പേരുടെ സമ്പര്‍ക്ക ഉറവിടം വ്യക്തമല്ല. എറണാകുളം 812, കോഴിക്കോട് 577, കോട്ടയം 539, മലപ്പുറം 506, കൊല്ലം 474, പത്തനംതിട്ട 405, തൃശൂര് 393, തിരുവനന്തപുരം 242, ആലപ്പുഴ 308, ഇടുക്കി 211, പാലക്കാട് 82, വയനാട് 200, കണ്ണൂര് 151, കാസർകോട് 88 എന്നിങ്ങനെയാണ് സമ്പര്‍ക്കബാധ.\n45 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. എറണാകുളം 12, തിരുവനന്തപുരം 6, പത്തനംതിട്ട, കണ്ണൂര്5വീതം, തൃശൂര്, വയനാട്4വീതം, പാലക്കാട്, കോഴിക്കോട്3വീതം, കൊല്ലം, മലപ്പുറം, കാസർകോട് 1 വീതം. വിവിധ ജില്ലകളിലായി 2,02,171 പേരാണ് ഇപ്പോള് നിരീക്ഷണത്തിലുള്ളത്. ഇവരില് 1,91,116 പേര് വീട്/ഇന്‍സ്റ്റിറ്റ്യൂഷനല് ക്വാറന്റീനിലും 11,055 പേര് ആശുപത്രികളിലും നിരീക്ഷണത്തിലാണ്. 1268 പേരെയാണ് ആശുപത്രിയില് പ്രവേശിപ്പിച്ചത്.\n3 പുതിയ ഹോട്പോട്ടുകളാണുള്ളത്. പത്തനംതിട്ട ജില്ലയിലെ ആറന്മുള (കണ്ടെയ്ൻമെന്റ് സോണ് വാര്‍ഡ് 6, 13), നെടുമ്പ്രം (5), കാസർകോട് ജില്ലയിലെ വോര്‍ക്കാഡി (1) എന്നിവ.5പ്രദേശങ്ങളെ ഒഴിവാക്കിയതോടെ നിലവില് ആകെ 438 ഹോട്സ്‌പോട്ടുകളാണുള്ളത്.\nനാലു മലയാളികൾക്ക് പ്രവാസി ഭാരതീയ സമ്മാൻ പുരസ്കാരം\nനാലു മലയാളികൾക്ക് പ്രവാസി ഭാരതീയ സമ്മാന് പുരസ്കാരം. പ്രിയങ്കാ രാധാകൃഷ്ണൻ (ന്യൂസീലൻഡ്), സിദ്ദീഖ് അഹമ്മദ് (സൗദി അറേബ്യ), ഡോ. മോഹൻ തോമസ് (ഖത്തർ), ബാബുരാജൻ കല്ലുപറമ്പില് ഗോപാലൻ (ബഹ്റൈൻ) എന്നിവർക്കാണു പുരസ്കാരം ലഭിച്ചത്. ന്യൂസീലൻഡിൽ ലേബർ പാർട്ടി എംപിയും മന്ത്രിയുമാണ് പ്രിയങ്ക. ന്യൂസീലന്‍ഡിൽ മന്ത്രി പദവിയിലെത്തുന്ന ആദ്യത്തെ മലയാളിയാണ്. സൗദിയിലെ ഇറാം ഗ്രൂപ്പിന്റെ സ്ഥാപകനാണ് സിദ്ദിഖ് അഹമ്മദ്.


മരക്കാർ വ്യാജ പതിപ്പ് ടെലഗ്രാമിൽ പ്രചരിപ്പിച്ച കാഞ്ഞിരപ്പള്ളി സ്വദേശി നസീഫ് അറസ്റ്റിൽ | mohanlal|cinema|marakkar\nമോഹൻലാൽ – പ്രിയദർശൻ കൂട്ടുകെട്ടിൽ ഇറങ്ങിയ ‘മരക്കാർ – അറബിക്കടലിന്റെ സിംഹം’ തിയേറ്ററിൽ റിലീസ് ചെയ്ത ദിവസം തന്നെ വ്യാജ പതിപ്പും പ്രചരിച്ചിരുന്നു. ചിത്രം ടെലഗ്രാമിൽ പ്രചരിപ്പിച്ച സംഭവത്തിൽ ഒരാൾ അറസ്റ്റിൽ. കാഞ്ഞിരപ്പള്ളി സ്വദേശിയായ നസീഫ് എന്ന യുവാവാണ് പൊലീസ് പിടിയിലായത്. കോട്ടയം എസ് പി ഡി ശിൽപ നേതൃത്വത്തിലുള്ള പൊലീസ് സംഘമാണ് യുവാവിനെ പിടികൂടിയത്.\nചിത്രത്തിന്റെ വ്യാജ പ്രിന്റ് ടെലഗ്രാമിലെ സിനിമ കമ്പനി എന്ന ഗ്രൂപ്പിലൂടെയാണ് ഇയാൾ പ്രചരിപ്പിച്ചത്. ഇതിനെ തുടർന്ന് യുവാവിനെ പൊലീസ് നിരീക്ഷിച്ച് വരികയായിരുന്നു. എരുമേലി പൊലീസ് സ്റ്റേഷൻ പരിധിയിലുള്ള വീട്ടിൽ നിന്ന് ഞായറാഴ്ച രാവിലെയാണ് ഇയാളെ അറസ്റ്റ് ചെയ്തത്. മരക്കാർ സിനിമയുടെ വ്യാജ പതിപ്പ് പ്രചരിപ്പിച്ച കൂടുതൽ ആളുകൾ വരും ദിവസങ്ങളിൽ പിടിയിലാകുമെന്നാണ് സൂചന. സിനിമയുടെ വ്യാജ പതിപ്പ് പ്രചരിപ്പിച്ച മിക്ക ആളുകളും സൈബർ പൊലീസിന്റെ നിരീക്ഷണത്തിലാണ്. വരും ദിവസങ്ങളിൽ കൂടുതൽ പേർ അറസ്റ്റിലാകുമെന്നാണ് സൂചന.\nAlso Read:സന്ദീപിനെ കൊലപ്പെടുത്തിയത് ബിജെപി-ആർഎസ് ആസൂത്രണം ചെയ്ത്, സിപിഎമ്മുകാർ മരിച്ചാൽ വ്യാജ പ്രചരണം നടത്തുന്നത് പതിവ്:കോടിയേരി\nമരക്കാറിന്റെ ക്ലൈമാക്‌സ് ഭാഗം യൂട്യൂബിലും പ്രചരിച്ചതായി പരാതിയുണ്ടായിരുന്നു. മലയാളത്തില് ഏറ്റവും കൂടുതല് മുതല് മുടക്കിലിറക്കിയ ചിത്രമാണ് മരക്കാര് അറബിക്കടലിന്റെ സിംഹം എന്ന ചിത്രം. നിരവധി പ്രത്യേകതകളാണ് ചിത്രത്തിനുള്ളത്. രണ്ട് വര്‍ഷത്തെ കാത്തിരിപ്പിനൊടുവിലാണ് ചിത്രം റിലീസ് ചെയ്തത്. കൂടാതെ ഏറെ വര്‍ഷങ്ങള്‍ക്ക് ശേഷം പ്രിയദര്‍ശന് മോഹന്‍ലാല് കൂട്ട് കെട്ടില് പിറക്കുന്ന ചിത്രം എന്ന പ്രത്യേകതകൂടി ചിത്രത്തിനുണ്ടായിരുന്നു.\nmohanlal cinema marakkar\n'ഇതാണോ കല്യാണപെണ്ണ്? ഞാനൊരു സമ്മാനം കൊടുത്തുവിടുന്നുണ്ട്': അപകടസമയത്ത് തുണയായവരോടു നന്ദി പറയാൻ സമ്മാനങ്ങളുമായി യൂസഫലി


Emalayalee.com - ഗാന്ധിയന് മാനിഫെസ്റ്റോ - മീട്ടു റഹ്മത്ത് കലാം\nഗാന്ധിയന് മാനിഫെസ്റ്റോ - മീട്ടു റഹ്മത്ത് കലാം\nEMALAYALEE SPECIAL 01-Oct-2016 മീട്ടു റഹ്മത്ത് കലാം\nഒരു കുഞ്ഞ് ജനിക്കുന്നതിനു മുന്‍പ് തന്നെ ജന്മം നല്‍കുന്നവര് അതിന്റെ രൂപം, സ്വഭാവം ഒക്കെ എങ്ങനെ ആയിത്തീരണമെന്ന സ്വപ്‌നങ്ങള് നെയ്യും. സ്വതന്ത്ര ഇന്ത്യ എന്ന ഗര്‍ഭം പേറുമ്പോള് ഗാന്ധിജിയ്ക്കും ഉണ്ടായിരുന്നു അത്തരത്തിലെ ആയിരം പ്രതീക്ഷകളും സ്വപ്‌നങ്ങളും. ഒടുവില് രാജ്യം സ്വതന്ത്രമായപ്പോള്, കീറിമുറിക്കപ്പെട്ട വേദനയില് ഒഴിഞ്ഞിനിന്നതല്ലാതെ താന് ജനങ്ങള്‍ക്കത് നേടിക്കൊടുത്തു എന്ന അവകാശവാദത്തിന് ആ മഹാത്മാവ് മുതിര്‍ന്നില്ല. ഗാന്ധിജി ആഗ്രഹിച്ച ഇന്ത്യ തന്നില് വിശ്വാസം അര്‍പ്പിച്ചവര്‍ക്ക് സമ്മാനിക്കാന് കഴിഞ്ഞില്ലെന്ന തോന്നലായിരിക്കാം ഇതിന് കാരണം.\nഎന്തായിരുന്നു ഗാന്ധിജിയുടെ സ്വപ്‌നം എന്നറിയണമെങ്കില് 1909 ല് അദ്ദേഹം രചിച്ച 'ഹിന്ദുസ്വരാജ്' എന്ന പുസ്തകത്തെക്കുറിച്ച് അറിയണം. ബംഗാള് വിഭജനത്തെ തുടര്‍ന്ന് ദേശസ്‌നേഹത്തിന്റെയും ബ്രിട്ടീഷ് വിരോധത്തിന്റെയും തരംഗം ഉണ്ടായ കാലത്ത് ജനഹൃദയങ്ങളെ ത്രസിപ്പിച്ചത് സ്വതന്ത്രപ്രതീക്ഷയാണ്. സ്വരാജ് എന്നാല് രാഷ്ട്രീയ സ്വയംഭരണം അഥവാ ഹോം-റൂള് എന്നാണ് പലരുടെയും ധാരണ. അത് മാറ്റിക്കുറിക്കാന് തന്റെ ഗ്രന്ഥത്തിലൂടെ ഗാന്ധിജി ശ്രമിച്ചു.\nമഹാഭാരത യുദ്ധത്തിനിടയില് പതറിപ്പോയ അര്‍ജ്ജുനനെ കര്‍മ്മോന്മുഖനാക്കാന് ശ്രീകൃഷ്ണന് നല്‍കിയ ഗീതോപദേശം പോലെ ഇന്ത്യയുടെ ഭാവിയെക്കുറിച്ച് ദീര്‍ഘദര്‍ശിയായ മഹാത്മജി നല്‍കുന്ന ഉപദേശങ്ങളാണ് ഹിന്ദ് സ്വരാജില് ചര്‍ച്ച ചെയ്യുന്നത്. 'ഗാന്ധിയന് മാനിഫെസ്റ്റോ' എന്ന വിളിപ്പേര് നല്‍കി ദശകങ്ങള് പിന്നിട്ടിട്ടും പ്രസക്തിയോടെ ഗാന്ധിജിയുടെ ഏറ്റവും മൗലിക കൃതി എന്ന് ചിന്തകര് ഇതിനെ വിശേഷിപ്പിക്കുന്നതിന്റെ കാരണവും മറ്റൊന്നല്ല. ഇന്നത്തെ സാഹചര്യത്തില് ആ പുസ്തകം വായിക്കുമ്പോള് കഴിഞ്ഞ തലമുറയെക്കാള് കൂടുതല് ഗ്രാഹ്യമായി കാര്യങ്ങള് ഉള്‍ക്കൊള്ളാന് കഴിയുമെന്ന പ്രത്യേകതയുമുണ്ട്.\nഗാന്ധിജിയുടെ വീക്ഷണത്തില് സ്വരാജ് എന്നാല് പ്രാഥമികമായും സ്വയം നിയന്ത്രണം അഥവാ ആത്മനിയന്ത്രണമാണ്. മനുഷ്യന് സ്വന്തം വികാരങ്ങളെ നിയന്ത്രിക്കാന് പ്രാപ്തനാകുമ്പോള് മാത്രമേ രാഷ്ട്രത്തെ നയിക്കാനും ഭരണം ഫലപ്രദമായി നടത്താനും കഴിയൂ എന്നദ്ദേഹം എഴുതി. സ്വരാജ് നമ്മില് തന്നെ ഉണ്ടെന്ന് ഗാന്ധിജി ചൂണ്ടിക്കാട്ടി. സ്വയം നിയന്ത്രിക്കുന്നതിന് മാര്‍ഗ്ഗദര്‍ശിയായി അദ്ദേഹം കണ്ടത് പ്രവാചകന് മുഹമ്മദ് നബിയെ ആയിരുന്നു.\nസ്വരാജിന്റെ സാക്ഷാത്കാരത്തിന് തടസ്സമായി നില്‍ക്കുന്ന ഏറ്റവും വലിയ ശക്തി ബ്രിട്ടീഷ് ഭരണമല്ല, മറിച്ച് ആധുനിക പാശ്ചാത്യ നാഗരികതയാണെന്ന് മുന്‍കൂട്ടി കണ്ട ഗാന്ധി രാജ്യത്തിന്റെ സംസ്‌കാരം കൈവിട്ടുപോകുന്നതില് ഏറെ ദുഃഖിച്ചിരുന്നു. മനുഷ്യന് ശാരീരിക പ്രേരണകള്‍ക്ക് ഇരയാകുന്നതോടെ അവനിലെ സ്വാര്‍ത്ഥത, എല്ലാം സ്വന്തമാക്കാനുള്ള വ്യഗ്രതയായി രൂപാന്തരപ്പെടും. ഇത് അനിയന്ത്രിതമായ മത്സരത്തിലേയ്ക്കും യുദ്ധത്തിലേയ്ക്കും സര്‍വ്വനാശത്തിലേയ്ക്കും നയിക്കും.\nമത വൈര്യത്തെ ശക്തമായി എതിര്‍ത്തിരുന്ന ഗാന്ധിജി നമ്മെ പിളര്‍ത്താന് ആരെയും അനുവദിച്ചുകൂടെന്ന് ശഠിച്ചിരുന്നു. സൃഷ്ടാവിനെ അറിയാനുള്ള ധൈഷണികശേഷി ഈശ്വരന് എല്ലാ മനുഷ്യര്‍ക്കും നല്‍കിയിട്ടുണ്ടെന്നും മതത്തെപ്പറ്റി ശരിയായ അറിവ് പ്രാപിക്കുമ്പോള് മതവ്യത്യാസത്തിന്റെ പേരിലുള്ള കലഹങ്ങള് വിഡ്ഢിത്തമാണെന്ന് മനസ്സിലാക്കി മനുഷ്യര് അതില് നിന്ന് പിന്‍തിരിയുമെന്നും അദ്ദേഹം വിശ്വസിച്ചു.\nസ്വരാജിനോടുള്ള പ്രതിബദ്ധതയും സമ്പൂര്‍ണ്ണ സമര്‍പ്പണവുമായുള്ള ജീവിതമായിരുന്നു നാഥുറാം ഗോഡ്‌സെ ഉതിര്‍ത്ത വെടിയുണ്ടയില് പൊലിഞ്ഞത്. ആര്‍ത്തിയുടെയും ഉപഭോഗാസക്തിയുടെയും ആള്‍രൂപമായി മാറിയ മനുഷ്യരില് മനുഷ്യത്വം വറ്റി വരണ്ടു എന്നദ്ദേഹം അറിഞ്ഞിരുന്നു. സഹജീവികളെയും പ്രകൃതിയെയും കേവലം ഉപാധികളോ ഉപകരണങ്ങളോ ആയി കാണുന്ന ജനത മഹാത്മജിയില് ആശങ്ക പരത്തി.\nനീതിയെപ്പറ്റി ഉന്നതമായ സങ്കല്പം രൂപപ്പെടുത്താന് നിയമപഠനത്തിലൂടെ കഴിഞ്ഞ ഗാന്ധിജിയ്ക്ക തിയോസഫി, ക്രിസ്ത്യന് ചിന്ത എന്നീ വിഷയങ്ങളിലും അറിവുണ്ടായിരുന്നു. ബൈബിളും ടോള്‍സ്‌റ്റോയിയുടെ The Kingdom of God is within you വും അദ്ദേഹത്തെ സ്വാധീനിച്ചതായി വാക്കുകളില് നിന്ന് വ്യക്തമാണ്.\nവ്യക്തമായ നിയമസംവിധാനങ്ങളും സുദീര്‍ഘമായ ഭരണഘടനയുമുള്ള ഇന്ത്യ പോലുള്ള ജനാധിപത്യ രാജ്യത്ത് നീതി നടപ്പാകാതെ പലപ്പോഴും പോകുന്നത് സാധാരണക്കാരില് അരക്ഷിത ബോധം സൃഷ്ടിച്ചിട്ടുണ്ട്. ഈ കാലയളവില്, കോടതികളെക്കുറിച്ച് ഗാന്ധിജി പ്രവചിച്ചത് ചേര്‍ത്ത് വായിക്കേണ്ടിയിരിക്കുന്നു. അഭിഭാഷകവൃത്തി ക്ഷമ, വിട്ടുവീഴ്ച, പരോപകാരബോധം തുടങ്ങിയ സന്മാര്‍ഗ്ഗ വികാരങ്ങള്‍ക്കു പകരം മത്സരിക്കാനും തോല്‍പിക്കാനും കീഴടക്കാനുമുള്ള പ്രേരണയാണ് ജനിപ്പിക്കുന്നതെന്നാണ് ഗാന്ധിജി കണ്ടെത്തിയത്. ഈ വികാരങ്ങള് സജീവമായിരിക്കുന്ന വ്യക്തികളും സമൂഹവും സ്വരാജ് കൈവരിക്കില്ലെന്ന ആ ബോധ്യം തന്നെയാണ് സമൂഹ മനസ്സാക്ഷിയെ ഞെട്ടിച്ച കൊടുംക്രൂരതകള് ചെയ്ത കുറ്റവാളികള് തെളിവുകളുടെ അഭാവത്തില് രക്ഷപ്പെടുമ്പോള് നമുക്കും തോന്നുന്നത്.\nകേന്ദ്ര സര്‍ക്കാര് ഇപ്പോള് മുന്നോട്ടു വയ്ക്കുന്ന 'ഗരീബ് കല്ല്യാണ്' എന്ന പാവങ്ങളുടെ ക്ഷേമത്തിനുള്ള പദ്ധതിപോലും വളരെ മുന്‍പേ മഹാത്മജി തുടക്കം കുറിച്ച ആശയമാണ്. വേദകാലം മുതല് പരീക്ഷിച്ച് വികസിപ്പിച്ചെടുത്ത ഗ്രാമവ്യവസ്ഥയുടെ ശ്രേഷ്ഠത ഗാന്ധിജി പലകുറി ആവര്‍ത്തിച്ചിട്ടുണ്ട്. ഗ്രാമസമൂഹങ്ങളിലാണ് യഥാര്‍ത്ഥ മനുഷ്യത്വവും സദ്ഭാവങ്ങളും വികസ്വരമാകുന്നതെന്നും ലളിതജീവിതവും ഉയര്‍ന്ന ചിന്തയുമായിരിക്കണം ലക്ഷ്യമെന്നും അദ്ദേഹം നിഷ്‌കര്‍ഷിച്ചു. താഴേത്തട്ടില് നിന്നുള്ള വികസനത്തിന് ഊന്നല് നല്‍കിയിട്ടുള്ള പ്രവര്‍ത്തനത്തിന്റെ ഗുണം ഗാന്ധിജിയോളം നന്നായി ഒരു നേതാവിനും വിശദീകരിക്കാന് കഴിഞ്ഞിട്ടില്ല.\nയന്ത്രങ്ങള് മനുഷ്യന്റെ അവയവങ്ങളെ വ്യായാമമില്ലാതാക്കി നിര്‍ജീവാവസ്ഥയില് എത്തിക്കുമെന്ന ഗാന്ധിജിയുടെ പ്രവചനം സത്യമാണെന്ന് ഇന്നുള്ള രോഗികളുടെയും മള്‍ട്ടി സ്‌പെഷ്യാലിറ്റി ആശുപത്രികളുടെയും കണക്കുകള് നോക്കിയാല് മനസ്സിലാക്കാം. യന്ത്രത്തെയല്ല, അവയോടുള്ള അഭിനിവേഷത്തെയും വിധേയത്വത്തെയുമാണ് ഗാന്ധിജി എതിര്‍ത്തിരുന്നത്. യന്ത്രാധിഷ്ഠിത ജീവിതം ലോകത്തിന് നല്‍കുന്ന സംഭാവന ഇതൊക്കെയാകുമെന്ന് മഹാത്മജിയ്ക്ക് ബോധ്യമുണ്ടായിരുന്നിരിക്കണം.\nസ്വാതന്ത്ര്യാനന്തരം ഇന്ത്യ എങ്ങനെ ആകണമെന്ന് വ്യക്തമായ കാഴ്ചപ്പാട് ഗാന്ധിജി പുലര്‍ത്തിയിരുന്നു. അത് പിന്‍തുടരാാതിരുന്നതാണ് ഇന്ന് നാം നേരിടുന്ന പല വിപത്തുകള്‍ക്കും ആധാരം. ബ്രിട്ടീഷുകാര് അധികാരം ഒഴിഞ്ഞതിനു ശേഷവും ഭരണം ആ രീതിയില് തുടര്‍ന്നാല് ഹിന്ദുസ്ഥാന് എന്ന സ്വപ്‌നത്തിന്റെ സ്ഥാനത്ത് ഇംഗ്ലീഷ്സ്ഥാന് എന്ന കളച്ചെടി മുളയ്ക്കുമെന്ന് അദ്ദേഹം ഭയന്നിരുന്നു.\nസ്വന്തം ദൗത്യത്തില് അചഞ്ചലമായ വിശ്വാസമുള്ള ദൃഢചിത്തരായ ചെറുസംഘത്തിനു പോലും ചരിത്രത്തിന്റെ ഗതിയെ മാറ്റാന് സാധിക്കുമെന്ന ഗാന്ധിജിയുടെ വാക്കുകള് അനുസ്മരിക്കുന്നത് പ്രയോജനകരവും പ്രചോദകവും ആയിരിക്കും. ആക്രമത്തെ ആത്മബലികൊണ്ട് പ്രതിരോധിക്കാന് പഠിപ്പിച്ച ഗാന്ധിജിയ്ക്ക് അദ്ദേഹം വിഭാവനം ചെയ്ത ഇന്ത്യ യാഥാര്‍ത്ഥ്യമാക്കാന് പരിശ്രമിക്കുന്നതിനപ്പുറം ഒരാഹ്വാനവും ഈ ജന്മദിനത്തില് വാഗ്ദാനം ചെയ്യാനില്ല.\nനിന്നെ ഞാൻ ഒന്ന് വകവരുത്തിയതാണ്. പിന്നെ നീ തലപൊക്കുന്നോ കംസാ?\nഎനിക്ക് പ്രശസ്ത അമേരിക്കൻ മലയാളി ജോസ് ചെരിപ്പുറത്തിന്റെ മുക്രയിടുന്ന മൂരികൾ എന്ന കവിത\nകൃഷ്ണൻ മത വിവേചനം ഇല്ലാതെ ഇടയ്ക്കിടെ പ്രത്യക്ഷപെട്ട് മിട്ടുവിനെ അനുഗ്രഹിക്കുന്നു. അത് എനിക്ക് ഒട്ടും പിടിക്കിണില്ല.\nപക്ഷെ അദ്ദേഹത്തിന്‍റെ സ്വപ്നങ്ങളെല്ലാം ലാഭത്തിനുവേണ്ടി രാഷ്ട്രീയം കളിക്കുന്ന ഇന്നത്തെ ഭൂരിപക്ഷം "നേതാക്ക"ളുടെ മുന്‍പില് അര്‍ത്ഥഹീനമായിരിക്കുന്നു. അവര് മതങ്ങളെ സമാധാനത്തിനായല്ല, അധികാരം നേടുന്നതിനായാണ് ഉപയോഗിക്കുന്നത്.


These were the best-selling Android phones in the world in Q1 2020-റെഡ്മിയെ പിന്നിലാക്കി സാംസങ്; 2020ന്റെ ആദ്യപാദത്തിൽ ലോകത്ത് ഏറ്റവും കൂടുതൽ വിറ്റുപോയ അഞ്ച് സ്മാർട്ഫോണുകൾ\nThese Were The Best Selling Android Phones In The World In Q1 2020\nഏകദേശം6മില്ല്യൺ യൂണിറ്റ് ഗ്യാലക്സി A51 ആണ് 2020ന്റെ ആദ്യ മൂന്ന് മസങ്ങളിലായി സാംസങ് വിറ്റഴിച്ചത്\nMay 14, 2020 07:29:47 pm\n2020ന്റെ തുടക്കത്തിൽ അതായത് ആദ്യപാദത്തിൽ ഏറ്റവും കൂടുതൽ വിറ്റുപോയ സ്മാർട്ഫോണുകളുടെ പട്ടികയിൽ സാംസങ് മുന്നിൽ. ഏറ്റവും കൂടുതൽ വിറ്റുപോയ അഞ്ച് ഫോണുകളിൽ മൂന്നും സാംസങ്ങിന്റെ മോഡലുകളാണ്. സാംസങ് ഗ്യാലക്സി A 51 ആണ് ഏറ്റവും കൂടുതൽ വിറ്റുപോയ മോഡൽ. മാർക്കറ്റിന്റെ 2.3 ശതമാനവും ഈ മോഡലിന്റെ വിൽപ്പനയാണ് രേഖപ്പെടുത്തിയിരിക്കുന്നത്. ഏകദേശം6മില്ല്യൺ യൂണിറ്റ് ഗ്യാലക്സി A51 2020ന്റെ ആദ്യ മൂന്ന് മസങ്ങളിലായി കമ്പനി വിറ്റഴിച്ചതായി സ്ട്രാറ്റജി അനലിറ്റിക്സ് റിപ്പോർട്ട് ചെയ്യുന്നു.\nറെഡ്മി 8 എന്ന മോഡലാണ് ഏറ്റവും കൂടുതൽ വിറ്റുപോയ രണ്ടാമത്തെ സ്മാർട്ഫോൺ. 1.9 ശതമാനം മാർക്കറ്റ് വിഹിതം ഈ മോഡൽ സ്വന്തമാക്കിയപ്പോൾ സാംസങ് ഗ്യാലക്സി S20+ മൂന്നാം സ്ഥാനത്തുണ്ട്. 1.6 ശതമാനമാണ് സാംസങ്ങിന്റെ തന്നെ ഈ മോഡലിന്റെ മാർക്കറ്റ് വിഹിതം. സാംസങ് ഗ്യാലക്സി A10s നാലാം സ്ഥാനവും റെഡ്മി നോട്ട് 8 അഞ്ചാം സ്ഥാനവും സ്വന്തമാക്കി.\nസാംസങ് ഗ്യാലക്സി A 51\nസ്റ്റൈലിഷ് ഡിസൈനും അത്യുഗ്രൻ പെർഫോമൻസും മികച്ച ക്യാമറ ഫെസിലിറ്റിയുമായി സാംസങ് വിപണിയിലെത്തിച്ച മോഡലാണ് ഗ്യാലക്സി A 51.\nഡിസ്‌പ്ലേ: 6.50 ഇഞ്ച് (1080×2400)\nറാം:6GB\nഇന്രേണൽ മെമ്മറി:128 GB\nഒഎസ്: ആൺഡ്രോയ്ഡ് 10\nസാംസങ് ഗ്യാലക്സി S20+\nപ്രീമിയം ഫോണുകളുടെ ഗണത്തിൽ സാംസങ് അവതരിപ്പിച്ച ഫോണാണ് സാംസങ് ഗ്യാലക്സി S20+. ആപ്പിളിന്റെ വലിയ മർക്കറ്റിലാണ് ഈ മോഡലിലൂടെ സാംസങ് ചലനമുണ്ടാക്കിയത്.\nഡിസ്‌പ്ലേ: 6.70 ഇഞ്ച് (1440×3200)\nറാം: 8 GB\nപ്രൊസസർ: Samsung Exynos 990\nസാംസങ് ഗ്യാലക്സി A10s\nബജ്ജറ്റ് ഫോണുകളിൽ റെഡ്മിയുടെ പ്രധാന എതിരാളിയായി സാംസങ് അവതരിപ്പിച്ച മോഡലാണ് സാംസങ് ഗ്യാലക്സി A10s. 10000 രൂപയ്ക്ക് താഴെ മുടക്കി സ്വന്തമാക്കാവുന്ന ഫോണുകളിൽ മുൻനിരയിൽ ഇടംപിടിച്ച മോഡൽ വിൽപ്പനയിലും വലിയ നേട്ടം സ്വന്തമാക്കുകയായിരുന്നു.\nഡിസ്‌പ്ലേ: 6.20-inch (720×1520)\nറാം:3GB\nഇന്രേണൽ മെമ്മറി:32 GB\nഒഎസ്: ആൺഡ്രോയ്ഡ്9പൈ\nപിൻക്യാമറ: 13MP + 2MP\nപ്രൊസസർ: 1.5GHz octa-core\nഇന്ത്യയിൽ ജനപ്രിയ മോഡലാണെങ്കിലും ആഗോള മാർക്കറ്റിൽ വലിയ മത്സരമാണ് റെഡ്മി നേരിടുന്നത്. എന്നാൽ സാംസങ്ങിന് ശേഷം ഏറ്റവും കൂടുതൽ വിറ്റുപോയ മോഡലുകളിൽ ഒന്ന് റെഡ്മിയുടെ നോട്ട് 8 ആണ്.\nഡിസ്‌പ്ലേ: 6.30-inch (1080×2280)\nഇന്രേണൽ മെമ്മറി: 128GB\nപിൻക്യാമറ: 48MP + 8MP + 2MP + 2MP\nപ്രൊസസർ: Qualcomm Snapdragon 665\nThese were the best selling android phones in the world in q1\nഎന്താണ് ഒരു രാജ്യം, ഒരു റേഷന് കാര്‍ഡ് പദ്ധതി?\nBudget Smartphones Under Rs 15000 in Flipkart and Amazon- 15000 രൂപയിൽ കുറഞ്ഞ വിലയ്ക്കുള്ള മികച്ച അഞ്ച് സ്മാർട്ട്ഫോണുകൾ


നാടുകാണി സംഭവം; യുവാവ് പിടിച്ചുതള്ളിയിട്ടെന്ന് പെൺകുട്ടിയുടെ മൊഴി – newspeople\nനാടുകാണി സംഭവം; യുവാവ് പിടിച്ചുതള്ളിയിട്ടെന്ന് പെൺകുട്ടിയുടെ മൊഴി\nകുളമാവ്:നാടുകാണി പവിലിയന് സമീപമുള്ള പാറക്കെട്ടിൽ പ്ലസ്ടു വിദ്യാർഥിനിയെ പരിക്കേറ്റും യുവാവിനെ തൂങ്ങിമരിച്ചനിലയിലും കണ്ടെത്തിയതിൽ അന്വേഷണം പുരോഗമിക്കുന്നു. വാക്കുതർക്കത്തിനിടെ യുവാവ് പിടിച്ചുതള്ളുകയായിരുന്നെന്ന് പെൺകുട്ടി പോലീസിന് മൊഴി നൽകി.വെള്ളിയാഴ്ച ഉച്ചയ്ക്കാണ് നാടുകാണി പവിലിയന് സമീപമുള്ള പാറക്കെട്ടിലെ മരത്തിൽ മേലുകാവ് ഇല്ലിക്കൽ (മുരിക്കുങ്കൽ) അലക്സി (23)നെ തൂങ്ങിമരിച്ച നിലയിൽ കണ്ടെത്തിയത്. പാറക്കെട്ടിന് താഴെ പരിക്കേറ്റനിലയിൽ പെൺകുട്ടിയേയും കണ്ടെത്തി. ഇരുവരേയും വ്യാഴാഴ്ച വൈകീട്ട് മുതൽ കാണാതായിരുന്നു.\nഅതിനിടെ, അലക്സിനെ കൊന്നതാണെന്നും അന്വേഷിക്കണമെന്നും കാണിച്ച് സഹോദരി ഡിവൈ.എസ്.പിക്ക് പരാതി നൽകിയിട്ടുണ്ട്. പെൺകുട്ടിയുടെ വിശദമായ മൊഴിയെടുത്തെങ്കിലേ സംഭവം പൂർണമായി വെളിപ്പെടുകയുള്ളൂവെന്ന് പോലീസ് പറഞ്ഞു.\nസംഭവത്തേക്കുറിച്ച് പോലീസ് പറയുന്നത്-വ്യാഴാഴ്ച വൈകീട്ട് അലക്സും പെൺകുട്ടിയും നാടുകാണിയിൽ എത്തി. വീട്ടുകാർ വിവാഹം നടത്താൻ സമ്മതിക്കാത്തതിനാൽ ഒരുമിച്ച് മരിക്കാമെന്ന് അലക്സ് പെൺകുട്ടിയോട് പറഞ്ഞു. പെൺകുട്ടി വിസമ്മതിച്ചതോടെ തർക്കമായി.തർക്കത്തിനിടെ തന്നെ തള്ളി താഴെയിട്ടെന്ന് പെൺകുട്ടി അർധബോധാവസ്ഥയിൽ മൊഴി നൽകിയിട്ടുണ്ട്. തുടർന്ന് താഴെയിറങ്ങിവന്ന അലക്സ്, പെൺകുട്ടി മരിച്ചെന്നുകരുതി അടുത്തുള്ള മരത്തിൽ സ്വന്തം പാന്റ്സ് ഉപയോഗിച്ച് തൂങ്ങിമരിച്ചെന്നും പോലീസ് പറയുന്നു.\nഗുരുതരമായി പരിക്കേറ്റ പെൺകുട്ടി പിറ്റേദിവസം പോലീസ് കണ്ടെത്തുന്നതുവരെ അവിടെ കിടന്നു. ഇപ്പോൾ തൊടുപുഴയിലെ സ്വകാര്യ ആശുപത്രിയിൽ ചികിത്സയിലാണ്. അതേസമയം, സംസാരിക്കാമെന്ന് പറഞ്ഞ് വിളിച്ചുവരുത്തിയതിനുശേഷം അലക്സ്, പെൺകുട്ടിയെ അപായപ്പെടുത്താൻ ശ്രമിച്ചെന്ന് ബന്ധുക്കളും പറഞ്ഞു.\nകോവിഡിന് ചികിത്സ തേടിയില്ല: വീട്ടിൽ അവശനിലയിൽ കണ്ടെത്തിയ മലയാളി ദമ്പതിമാർ മരിച്ചു\nറെയില്‍വേ സിഗ്‌നല് വയറുകള് മുറിച്ചുമാറ്റിയ രണ്ട് ജീവനക്കാര് അറസ്റ്റില്


Surah സജദ | മലയാളം\nSurah സജദ - Aya count 34\nസദ്‌വൃത്തര്‍ക്ക് മാര്‍ഗദര്‍ശനവും കാരുണ്യവുമത്രെ അത്.\nനമസ്കാരം മുറപ്രകാരം നിര്‍വഹിക്കുകയും സകാത്ത് നല്‍കുകയും, പരലോകത്തില് ദൃഢവിശ്വാസമുള്ളവരായിരിക്കുകയും ചെയ്യുന്നവര്‍ക്ക്.\nതങ്ങളുടെ രക്ഷിതാവിങ്കല് നിന്നുള്ള മാര്‍ഗദര്‍ശനമനുസരിച്ച് നിലകൊള്ളുന്നവരത്രെ അവര്. അവര് തന്നെയാണ് വിജയികള്.\nയാതൊരു അറിവുമില്ലാതെ ദൈവമാര്‍ഗത്തില് നിന്ന് ജനങ്ങളെ തെറ്റിച്ചുകളയുവാനും, അതിനെ പരിഹാസ്യമാക്കിത്തീര്‍ക്കുവാനും വേണ്ടി വിനോദവാര്‍ത്തകള് വിലയ്ക്കു വാങ്ങുന്ന ചിലര് മനുഷ്യരുടെ കൂട്ടത്തിലുണ്ട്. അത്തരക്കാര്‍ക്കാണ് അപമാനകരമായ ശിക്ഷയുള്ളത്.\nഅത്തരം ഒരാള്‍ക്ക് നമ്മുടെ വചനങ്ങള് ഓതികേള്‍പിക്കപ്പെടുകയാണെങ്കില് അവന് അഹങ്കരിച്ച് കൊണ്ട് തിരിഞ്ഞുകളയുന്നതാണ്. അവനത് കേട്ടിട്ടില്ലാത്തപോലെ. അവന്‍റെ ഇരുകാതുകളിലും അടപ്പുള്ളതുപോലെ. ആകയാല് നീ അവന്ന് വേദനയേറിയ ശിക്ഷയെപ്പറ്റി സന്തോഷവാര്‍ത്ത യറിയിക്കുക.\nതീര്‍ച്ചയായും; വിശ്വസിക്കുകയും സല്‍കര്‍മ്മങ്ങള് പ്രവര്‍ത്തിക്കുകയും ചെയ്തവരാരോ അവര്‍ക്കുള്ളതാണ് സുഖാനുഭൂതിയുടെ സ്വര്‍ഗത്തോപ്പുകള്.\nനിങ്ങള്‍ക്ക് കാണാവുന്ന തൂണുകളൊന്നും കൂടാതെ ആകാശങ്ങളെ അവന് സൃഷ്ടിച്ചിരിക്കുന്നു. ഭൂമി നിങ്ങളെയും കൊണ്ട് ഇളകാതിരിക്കുവാനായി അതില് അവന് ഉറച്ച പര്‍വ്വതങ്ങള് സ്ഥാപിക്കുകയും ചെയ്തിരിക്കുന്നു. എല്ലാതരം ജന്തുക്കളെയും അവന് അതില് പരത്തുകയും ചെയ്തിരിക്കുന്നു. ആകാശത്ത് നിന്ന് നാം വെള്ളം ചൊരിയുകയും, എന്നിട്ട് വിശിഷ്ടമായ എല്ലാ (സസ്യ) ജോടികളെയും നാം അതില് മുളപ്പിക്കുകയും ചെയ്തു.\nഇതൊക്കെ അല്ലാഹുവിന്‍റെ സൃഷ്ടിയാകുന്നു. എന്നാല് അവന്നു പുറമെയുള്ളവര് സൃഷ്ടിച്ചിട്ടുള്ളത് എന്താണെന്ന് നിങ്ങള് എനിക്ക് കാണിച്ചുതരൂ. അല്ല, അക്രമകാരികള് വ്യക്തമായ വഴികേടിലാകുന്നു.\nലുഖ്മാന് നാം തത്വജ്ഞാനം നല്‍കുകയുണ്ടായി, നീ അല്ലാഹുവോട് നന്ദികാണിക്കുക. ആര് നന്ദികാണിച്ചാലും തന്‍റെ ഗുണത്തിനായി തന്നെയാണ് അവന് നന്ദികാണിക്കുന്നത്. വല്ലവനും നന്ദികേട് കാണിക്കുകയാണെങ്കില് തീര്‍ച്ചയായും അല്ലാഹു പരാശ്രയമുക്തനും സ്തുത്യര്‍ഹനുമാകുന്നു. (എന്ന് അദ്ദേഹത്തോട് നാം അനുശാസിച്ചു.)\nലുഖ്മാന് തന്‍റെ മകന് സദുപദേശം നല്‍കികൊണ്ടിരിക്കെ അവനോട് ഇപ്രകാരം പറഞ്ഞ സന്ദര്‍ഭം (ശ്രദ്ധേയമാകുന്നു:) എന്‍റെ കുഞ്ഞുമകനേ, നീ അല്ലാഹുവോട് പങ്കുചേര്‍ക്കരുത്. തീര്‍ച്ചയായും അങ്ങനെ പങ്കുചേര്‍ക്കുന്നത് വലിയ അക്രമം തന്നെയാകുന്നു.\nമനുഷ്യന് തന്‍റെ മാതാപിതാക്കളുടെ കാര്യത്തില് നാം അനുശാസനം നല്‍കിയിരിക്കുന്നു- ക്ഷീണത്തിനുമേല് ക്ഷീണവുമായിട്ടാണ് മാതാവ് അവനെ ഗര്‍ഭം ചുമന്ന് നടന്നത്. അവന്‍റെ മുലകുടി നിര്‍ത്തുന്നതാകട്ടെ രണ്ടുവര്‍ഷം കൊണ്ടുമാണ്- എന്നോടും നിന്‍റെ മാതാപിതാക്കളോടും നീ നന്ദികാണിക്കൂ. എന്‍റെ അടുത്തേക്കാണ് (നിന്‍റെ) മടക്കം.\nനിനക്ക് യാതൊരു അറിവുമില്ലാത്ത വല്ലതിനെയും എന്നോട് നീ പങ്കുചേര്‍ക്കുന്ന കാര്യത്തില് അവര് ഇരുവരും നിന്‍റെ മേല് നിര്‍ബന്ധം ചെലുത്തുന്ന പക്ഷം അവരെ നീ അനുസരിക്കരുത്. ഇഹലോകത്ത് നീ അവരോട് നല്ലനിലയില് സഹവസിക്കുകയും, എന്നിലേക്ക് മടങ്ങിയവരുടെ മാര്‍ഗം നീ പിന്തുടരുകയും ചെയ്യുക. പിന്നെ എന്‍റെ അടുത്തേക്കാകുന്നു നിങ്ങളുടെ മടക്കം. അപ്പോള് നിങ്ങള് പ്രവര്‍ത്തിച്ചിരുന്നതിനെപ്പറ്റി ഞാന് നിങ്ങളെ വിവരമറിയിക്കുന്നതാണ്.\nഎന്‍റെ കുഞ്ഞുമകനേ, തീര്‍ച്ചയായും അത് (കാര്യം) ഒരു കടുക് മണിയുടെ തൂക്കമുള്ളതായിരുന്നാലും, എന്നിട്ടത് ഒരു പാറക്കല്ലിനുള്ളിലോ ആകാശങ്ങളിലോ ഭൂമിയിലോ എവിടെ തന്നെ ആയാലും അല്ലാഹു അത് കൊണ്ടുവരുന്നതാണ്. തീര്‍ച്ചയായും അല്ലാഹു നയജ്ഞനും സൂക്ഷ്മജ്ഞനുമാകുന്നു.\nഎന്‍റെ കുഞ്ഞുമകനേ, നീ നമസ്കാരം മുറപോലെ നിര്‍വഹിക്കുകയും സദാചാരം കല്‍പിക്കുകയും ദുരാചാരത്തില് നിന്ന് വിലക്കുകയും, നിനക്ക് ബാധിച്ച വിഷമങ്ങളില് ക്ഷമിക്കുകയും ചെയ്യുക. തീര്‍ച്ചയായും ഖണ്ഡിതമായി നിര്‍ദേശിക്കപ്പെട്ട കാര്യങ്ങളില് പെട്ടതത്രെ അത്.\nനീ (അഹങ്കാരത്തോടെ) മനുഷ്യരുടെ നേര്‍ക്ക് നിന്‍റെ കവിള് തിരിച്ചുകളയരുത്. ഭൂമിയിലൂടെ നീ പൊങ്ങച്ചം കാട്ടി നടക്കുകയും അരുത്. ദുരഭിമാനിയും പൊങ്ങച്ചക്കാരനുമായ യാതൊരാളെയും അല്ലാഹു ഇഷ്ടപ്പെടുകയില്ല.\nനിന്‍റെ നടത്തത്തില് നീ മിതത്വം പാലിക്കുക. നിന്‍റെ ശബ്ദം നീ ഒതുക്കുകയും ചെയ്യുക. തീര്‍ച്ചയായും ശബ്ദങ്ങളുടെ കൂട്ടത്തില് ഏറ്റവും വെറുപ്പുളവാക്കുന്നത് കഴുതയുടെ ശബ്ദമത്രെ.\nആകാശങ്ങളിലുള്ളതും ഭൂമിയിലുള്ളതും അല്ലാഹു നിങ്ങള്‍ക്ക് അധീനപ്പെടുത്തിത്തന്നിരിക്കുന്നു എന്ന് നിങ്ങള് കണ്ടില്ലേ? പ്രത്യക്ഷവും പരോക്ഷവുമായ അവന്‍റെ അനുഗ്രഹങ്ങള് അവന് നിങ്ങള്‍ക്ക് നിറവേറ്റിത്തരികയും ചെയ്തിരിക്കുന്നു. വല്ല അറിവോ മാര്‍ഗദര്‍ശനമോ വെളിച്ചം നല്‍കുന്ന വേദഗ്രന്ഥമോ ഇല്ലാതെ അല്ലാഹുവിന്‍റെ കാര്യത്തില് തര്‍ക്കിച്ച് കൊണ്ടിരിക്കുന്ന ചിലര് മനുഷ്യരിലുണ്ട്.\nഅല്ലാഹു അവതരിപ്പിച്ചതിനെ നിങ്ങള് പിന്തുടരൂ എന്ന് അവരോട് പറയപ്പെട്ടാല്, അല്ല, ഞങ്ങളുടെ പിതാക്കള് എന്തൊന്നില് നിലകൊള്ളുന്നതായി ഞങ്ങള് കണ്ടുവോ അതിനെയാണ് ഞങ്ങള് പിന്തുടരുക എന്നായിരിക്കും അവര് പറയുക. പിശാച് ജ്വലിക്കുന്ന നരകശിക്ഷയിലേക്കാണ് അവരെ ക്ഷണിക്കുന്നതെങ്കില് പോലും (അവരതിനെ പിന്തുടരുകയോ?)\nവല്ലവനും സദ്‌വൃത്തനായിക്കൊണ്ട് തന്‍റെ മുഖത്തെ അല്ലാഹുവിന് സമര്‍പ്പിക്കുന്ന പക്ഷം ഏറ്റവും ഉറപ്പുള്ള പിടികയറില് തന്നെയാണ് അവന് പിടിച്ചിരിക്കുന്നത്. അല്ലാഹുവിങ്കലേക്കാകുന്നു കാര്യങ്ങളുടെ പരിണതി.\nവല്ലവനും അവിശ്വസിച്ചുവെങ്കില് അവന്‍റെ അവിശ്വാസം നിന്നെ ദുഃഖിപ്പിക്കാതിരിക്കട്ടെ. നമ്മുടെ അടുത്തേക്കാണ് അവരുടെ മടക്കം. അപ്പോള് അവര് പ്രവര്‍ത്തിച്ചതിനെപ്പറ്റി നാം അവരെ വിവരമറിയിക്കുന്നതാണ്. തീര്‍ച്ചയായും അല്ലാഹു ഹൃദയങ്ങളിലുള്ളതിനെപ്പറ്റി അറിവുള്ളവനാകുന്നു.\nനാം അവര്‍ക്ക് അല്‍പം സുഖം അനുഭവിപ്പിക്കുന്നു. പിന്നെ കഠിനമായ ശിക്ഷയിലേക്ക് നാം അവരെ തള്ളിവിടുന്നതാണ്.\nആകാശങ്ങളും ഭൂമിയും സൃഷ്ടിച്ചത് ആരെന്ന് നീ അവരോട് ചോദിച്ചാല് തീര്‍ച്ചയായും അവര് പറയും: അല്ലാഹുവാണെന്ന്. പറയുക: അല്ലാഹുവിന് സ്തുതി. പക്ഷെ, അവരില് അധികപേരും മനസ്സിലാക്കുന്നില്ല.\nഅല്ലാഹുവിന്‍റെതാകുന്നു ആകാശങ്ങളിലും ഭൂമിയിലുമുള്ളത്. തീര്‍ച്ചയായും അല്ലാഹു പരാശ്രയമുക്തനും, സ്തുത്യര്‍ഹനുമാകുന്നു.\nഭൂമിയിലുള്ള വൃക്ഷമെല്ലാം പേനയായിരിക്കുകയും സമുദ്രം മഷിയാകുകയും അതിനു പുറമെ ഏഴു സമുദ്രങ്ങള് അതിനെ പോഷിപ്പിക്കുകയും ചെയ്താലും അല്ലാഹുവിന്‍റെ വചനങ്ങള് എഴുതിത്തീരുകയില്ല. തീര്‍ച്ചയായും അല്ലാഹു പ്രതാപിയും യുക്തിമാനുമാകുന്നു.\nനിങ്ങളെ സൃഷ്ടിക്കുന്നതും പുനരുജ്ജീവിപ്പിക്കുന്നതും ഒരൊറ്റ വ്യക്തിയെ (സൃഷ്ടിക്കുകയും പുനരുജ്ജീവിപ്പിക്കുകയും ചെയ്യുന്നത്) പോലെ മാത്രമാകുന്നു തീര്‍ച്ചയായും അല്ലാഹു എല്ലാം കേള്‍ക്കുകയും കാണുകയും ചെയ്യുന്നവനത്രെ.\nഅല്ലാഹു രാത്രിയെ പകലില് പ്രവേശിപ്പിക്കുകയും, പകലിനെ രാത്രിയില് പ്രവേശിപ്പിക്കുകയും ചെയ്യുന്നു എന്ന് നീ ചിന്തിച്ചു നോക്കിയിട്ടില്ലേ? അവന് സൂര്യനെയും ചന്ദ്രനെയും അധീനപ്പെടുത്തുകയും ചെയ്തിരിക്കുന്നു. എല്ലാം നിര്‍ണിതമായ ഒരു അവധിവരെ സഞ്ചരിച്ചു കൊണ്ടിരിക്കുന്നു. നിങ്ങള് പ്രവര്‍ത്തിക്കുന്നതിനെപ്പറ്റിയെല്ലാം അല്ലാഹു സൂക്ഷ്മമായി അറിയുന്നവനാണെന്നും (നീ ആലോചിച്ചിട്ടില്ലേ?)\nഅതെന്തുകൊണ്ടെന്നാല് അല്ലാഹുവാണ് സത്യമായിട്ടുള്ളവന്. അവന്നു പുറമെ അവര് വിളിച്ച് പ്രാര്‍ത്ഥിക്കുന്നതെല്ലാം വ്യര്‍ത്ഥമാകുന്നു. അല്ലാഹു തന്നെയാകുന്നു ഉന്നതനും വലിയവനും.\nപര്‍വ്വതങ്ങള് പോലുള്ള തിരമാല അവരെ മൂടിക്കളഞ്ഞാല് കീഴ്‌വണക്കം അല്ലാഹുവിന് മാത്രമാക്കിക്കൊണ്ട് അവനോട് അവര് പ്രാര്‍ത്ഥിക്കുന്നതാണ്. എന്നാല് അവരെ അവന് കരയിലേക്ക് രക്ഷപ്പെടുത്തുമ്പോളോ അവരില് ചിലര് മാത്രം മര്യാദ പാലിക്കുന്നവരായിരിക്കും. പരമവഞ്ചകന്‍മാരും നന്ദികെട്ടവരും ആരെല്ലാമോ, അവര് മാത്രമേ നമ്മുടെ ദൃഷ്ടാന്തങ്ങള് നിഷേധിക്കുകയുള്ളൂ.\nമനുഷ്യരേ, നിങ്ങള് നിങ്ങളുടെ രക്ഷിതാവിനെ സൂക്ഷിക്കുക. ഒരു പിതാവും തന്‍റെ സന്താനത്തിന് പ്രയോജനം ചെയ്യാത്ത, ഒരു സന്തതിയും പിതാവിന് ഒട്ടും പ്രയോജനകാരിയാവാത്ത ഒരു ദിവസത്തെ നിങ്ങള് ഭയപ്പെടുകയും ചെയ്യുക. തീര്‍ച്ചയായും അല്ലാഹുവിന്‍റെ വാഗ്ദാനം സത്യമാകുന്നു. അതിനാല് ഐഹികജീവിതം നിങ്ങളെ വഞ്ചിച്ചു കളയാതിരിക്കട്ടെ. പരമവഞ്ചകനായ പിശാചും അല്ലാഹുവിന്‍റെ കാര്യത്തില് നിങ്ങളെ വഞ്ചിച്ചു കളയാതിരിക്കട്ടെ.\nതീര്‍ച്ചയായും അല്ലാഹുവിന്‍റെ പക്കലാണ് അന്ത്യസമയത്തെപ്പറ്റിയുള്ള അറിവ്. അവന് മഴപെയ്യിക്കുന്നു. ഗര്‍ഭാശയത്തിലുള്ളത് അവന് അറിയുകയും ചെയ്യുന്നു. നാളെ താന് എന്താണ് പ്രവര്‍ത്തിക്കുക എന്ന് ഒരാളും അറിയുകയില്ല. താന് ഏത് നാട്ടില് വെച്ചാണ് മരിക്കുക എന്നും ഒരാളും അറിയുകയില്ല. തീര്‍ച്ചയായും അല്ലാഹു സര്‍വ്വജ്ഞനും സൂക്ഷ്മജ്ഞാനിയുമാകുന്നു.


റിത ലെവി-മൊണ്ടാൽസിനി - വിക്കിപീഡിയ\n(Rita Levi Montalcini എന്ന താളിൽ നിന്നും തിരിച്ചുവിട്ടതു പ്രകാരം)\nറിത ലെവി -മൊണ്ടാൽസിനി\nറിത ലെവി -മൊണ്ടാൽസിനി 2009 ൽ\n(1909-04-22)22 ഏപ്രിൽ 1909\n30 ഡിസംബർ 2012(2012-12-30) (പ്രായം 103)\nവൈദ്യശാസ്ത്രത്തിനുള്ള നോബൽ സമ്മാനം (1986)\nനാഷണൽ മെഡൽ ഓഫ് സയൻസ് (1987)\nവൈദ്യശാസ്ത്രത്തിൽ നോബൽ സമ്മാന ജേതാവായ ശാസ്ത്രഞ്ജയായിരുന്നു റിത ലെവി-മൊണ്ടാൽസിനി(22 ഏപ്രിൽ 1909 -30 ഡിസംബർ 2012). കോശങ്ങളുടെ പ്രവർത്തനത്തെ കുറിച്ചുള്ള ഗവേഷണത്തിൽ നിർണായകമായ ഗവേഷണങ്ങൾ നടത്തി. ഇറ്റലിയിലെ ഏറ്റവും പ്രശസ്തരായ ശാസ്ത്രജ്ഞരിൽ ഒരാളായ ലെവി-മൊണ്ടാൽസിനിക്ക് 1986ലാണ് സ്റ്റാൻലി കോഹനൊപ്പം നോബൽ പുരസ്‌കാരം ലഭിച്ചത്.\n1909 ഏപ്രിൽ 22ന് ഗണിതശാസ്ത്രജ്ഞനായ അഡിമോ ലെവിയുടെയും ചിത്രകാരി അഡെലെ മൊണ്ടാൽസിനിയുടെയും ഇരട്ടമക്കളിൽ ഒരാളായി ടുറിനിൽ റീത്തയുടെ ജനിച്ചു. അവൾക്കൊപ്പം ജനിച്ച പൌല പിൽക്കാലത്ത് പ്രശസ്ത ചിത്രകാരിയായി പേരുനേടി. മൂത്ത സഹോദരൻ ജിനോ വാസ്തുശിൽപ്പിയെന്നനിലയിൽ ശ്രദ്ധേയങ്ങളായ പരീക്ഷണങ്ങൾക്ക് തുടക്കമിട്ടയാളായിരുന്നു.\n1936ൽ ബിരുദം നേടി. ന്യൂറോളജിയിലും സൈക്യാട്രിയിലും ഉപരിപഠനത്തിനായിരുന്നു ആഗ്രഹം. എന്നാൽ അക്കൊല്ലം മുസോളിനി പുറപ്പെടുവിച്ച ഉത്തരവ് വിനയായിത്തീരുകയായിരുന്നു. ആര്യന്മാരല്ലാത്തവരെ അക്കാദമിക്-പ്രൊഫഷണൽ രംഗങ്ങളിൽനിന്ന് മാറ്റിനിർത്തണമെന്നതായിരുന്നു അതിന്റെ ഊന്നൽ. അങ്ങനെ റീത്തയുടെ ജൂത പശ്ചാത്തലം ഉപരിപഠനത്തിന് തടസ്സമായി.\nറിത ഫാസിസ്റ്റ് ഭീകരതയുടെ കെടുതികൾ ഏറെ അനുഭവിച്ചാണ് തന്റെ ഗവേഷണവുമായി മുന്നോട്ടുപോയത്. 1936ൽ വൈദ്യശാസ്ത്രത്തിൽ ബിരുദപഠനം പൂർത്തിയാക്കി. എന്നാൽ, ജൂതന്മാർ ജോലി ചെയ്യുന്നത് ഫാസിസ്റ്റ് സർക്കാർ വിലക്കിയതിനെ തുടർന്ന് വീട്ടിൽ ഒരുക്കിയ താൽക്കാലിക പരീക്ഷണശാലയിൽ വച്ചായിരുന്നു ഗവേഷണങ്ങൾ നടത്തിയിരുന്നത്. ജർമനി ഇറ്റലി ആക്രമിച്ചതോടെ 1943 വരെ ഇവരുടെ കുടുംബം ഒളിവിൽ കഴിയുകയായിരുന്നു.ജർമനി ഇറ്റലി ആക്രമിച്ച സാഹചര്യത്തിൽ തന്റെഗവേഷണവുമായി മുന്നോട്ടുപോകാൻ യു.എസിലേക്ക് കുടിയേറുകയായിരുന്നു. യു.എസിൽ വെച്ചാണ് ഇവർ കോശങ്ങളുടെ വളർച്ചാഗതിയെ നിർണയിക്കുന്ന ഘടകങ്ങൾ ഗവേഷണത്തിലൂടെ കണ്ടെത്തിയത്. ഈ ഗവേഷണത്തിനാണ് ഇവർക്ക് നോബൽ പുരസ്‌കാരം ലഭിച്ചത്. ആഫ്രിക്കയിൽ സന്നദ്ധപ്രവർത്തനങ്ങൾക്കായി ലെവി-മൊണ്ടാൽസിനി ഫൗണ്ടേഷൻ ആരംഭിച്ചു.\n1986ൽ സ്റ്റാൻലി കോഹനൊപ്പം വൈദ്യശാസ്ത്രത്തിനുള്ള നോബൽസമ്മാനം നേടി.\nയുഎസ് നാഷണൽ അക്കാദമി ഓഫ് സയൻസസിന്റെ നേതൃത്വത്തിലേക്ക് തെരഞ്ഞെടുത്തതുമുതൽ പല അന്താരാഷ്ട്ര പദവികളിലേക്കുമെത്തി.\n2001ൽ ഇവരെ ഇറ്റാലിയൻ പാർലമെന്റിന്റെ ഉപരിസഭയിലേയ്ക്ക് നാമനിർദ്ദേശം ചെയ്തു.\nറോം കേന്ദ്രീകരിച്ച് പ്രവർത്തിക്കുന്ന ഐക്യരാഷ്ട്രസഭയുടെ ഭക്ഷ്യ, കാർഷികസംഘടനയുടെ അംബാസിഡറായും സേവനമനുഷ്ഠിച്ചു.\nറീത്ത 100 പിന്നിടുമ്പോൾ\n"https://ml.wikipedia.org/w/index.php?title=റിത_ലെവി-മൊണ്ടാൽസിനി&oldid=2786964" എന്ന താളിൽനിന്ന് ശേഖരിച്ചത്


bsf center started for accommodation of army in areekarakunnu | ആയിരത്തിൽപരം സേനാംഗങ്ങൾക്ക് താമസിക്കാനുള്ള സൗകര്യത്തോടെ അരീക്കര കുന്നില് ബിഎസ്എഫ് കേന്ദ്രം ഒരുങ്ങി - Malayalam Oneindia\n15 min ago ശിവഗിരിയോടും ശബരിമലയോടുമുള്ള സംസ്ഥാന സർക്കാർ സമീപനം വ്യക്തമായി; വിമർശനവുമായി കെ സുരേന്ദ്രൻ\n26 min ago ആരാധനാലയങ്ങള് തുറന്നേ മതിയാവൂ, ശബരിമല ഓര്‍ക്കുന്നതാണ് നല്ലതെന്ന് മുന്നറിയിപ്പുമായി മുരളീധരൻ!\n38 min ago തമിഴ്‌നാട്ടില് കൊവിഡ് കുതിച്ചുയരുന്നു, ഇന്ന് മാത്രം 1162 കേസുകള്; ആകെ മരണം 184 ആയി\nUpdated: Sat, May 19, 2018, 10:40 [IST]\nനാദാപുരം : ആയിരത്തിൽപരം സേനാംഗങ്ങൾക്ക് താമസിക്കാനുള്ള സൗകര്യത്തോടെ അരീക്കര കുന്നില് ബിഎസ്എഫ് കേന്ദ്രം ഒരുങ്ങി നിർമ്മാണ പ്രവർത്തനങ്ങൾ വിലയിരുത്താന് ബിഎസ്എഫ് മേധാവി അരീക്കര കുന്നില് എത്തി. ബിഎസ്എഫ്കേന്ദ്രംത്തിൽ രണ്ട് കമ്പനി അതിർത്തി രക്ഷാ സേനയിലെ അംഗങ്ങൾ എത്തും.\nബിഎസ്എഫ് ഡിഐജി ആർ കെ സിംഗ്, കമാൻഡന്റ് എം എ ജോയി എന്നിവരടങ്ങുന്ന ഉന്നതതല സംഘമാണ് സ്ഥലം സന്ദർശിച്ചത്. നിർമ്മാണ പ്രവർത്തനങ്ങൾ വിലയിരുത്തിയ ശേഷം കേന്ദ്ര പിഡബ്ല്യു ഡി ഉദ്യോഗസ്ഥരുമായി കൂടിക്കാഴ്ച്ച നടത്തി.\nപുതിയ രണ്ട് കമ്പനിയിൽ 300 അംഗങ്ങൾ അടങ്ങി സേന ജൂൺ അവസാനത്തോടെ എത്തുമെന്നാണ് പ്രതീക്ഷിക്കുന്നത്. ചെക്യാട് പഞ്ചായത്തിലെ അരീക്കരക്കുന്നിൽ സംസ്ഥാന സർക്കാർ ഏറ്റെടുത്ത് നൽകിയ 55 ഏക്കറോളം വരുന്ന ഭൂമിയിലാണ് ബിഎസ്എഫ് കേന്ദ്ര നിർമ്മാണ പ്രവർത്തികൾ പുരോഗമിക്കുന്നത്.\nആയിരത്തിൽപരം സേനാംഗങ്ങൾക്ക് താമസിക്കാനുള്ള സൗകര്യം ഇവിടെ ഒരുക്കിയിട്ടുണ്ട്. ജവാൻമാർക്കുള്ള ബാരക്സുകൾ, ഉദ്യോഗസ്ഥർക്ക് താമസിക്കാനുള്ള ഫ്ലാറ്റുകൾ, ക്വാട്ടേഴ്സുകൾ, ആയുധപ്പുര, ബാങ്ക്, ഷോപ്പിംഗ് കോംപ്ലസുകൾ ട്രൈഡ്സ്മാൻ ഷോപ്പ്, കോൺഫറൻസ് ഹാൾ, വാഹന ഗ്യാരേജുകൾ എന്നിവയുടെ നിർമ്മാണം പൂർത്തിയായി കഴിഞ്ഞു. പ്രധാന റോഡിന്റെയും, കേന്ദ്രീയ വിദ്യാലയത്തിന്റെയും നിർമ്മാണം ബാക്കിയാണ്. രണ്ട് ലക്ഷം ലിറ്റർ സംഭരണ ശേഷിയുള്ള വാട്ടർ ടാങ്കിന്റെയും, ക്യാമ്പിനകത്തെ റോഡു നിർമ്മാണവും പുരോഗമിച്ചു കൊണ്ടിരിക്കുന്നു.\nഅറുപത് കോടിയോളം രൂപ ഇതിനോടകം വിവിധ നിർമാണ പ്രവർത്തനങ്ങൾക്കായി ചെലവഴിച്ചു. കുടിവെള്ള പ്രശ്നവും ,വൈദ്യുതി ലൈൻ വലിക്കാൻ ഇലക്ടിക്ക് പോസ്റ്റുകളുടെ ലഭ്യത കുറവും കേന്ദ്രത്തിന്റെ പ്രവർത്തനത്തിന് വിലങ്ങ് തടിയായി നിൽക്കുകയാണ്.\nസേനാ കേന്ദ്രത്തിന് താഴെയായി കായലോട്ട് താഴെ പുഴയോരത്ത് സ്ഥലം വാങ്ങി കിണർ കുഴിച്ചിരുന്നു എന്നാൽ ക്യാമ്പിലേക്കാവശ്യമായ കുടിവെള്ളത്തിന്റെ ചെറിയൊരു ശതമാനം മാത്രമേ ഇവിടെ നിന്നും ലഭ്യമാകുന്നുള്ളൂ. മഴക്കാലത്ത് ആവശ്യമായ ജലം ലഭിക്കുമെന്നതിനാൽ അടുത്ത മാസം മുതൽ കൂടുതൽ സൈനികർ ക്യാമ്പിലെത്തും.\nkozhikode nadapuram bsf army നാദാപുരം ബിഎസ്എഫ്\nbsf center started for accommodation of army in areekarakunnu\nഉത്ര കൊലപാതകം; പുതിയ നീക്കവുമായി സൂരജിന്റെ കുടുംബം!! കെവിയറ്റ് ഹർജി നൽകി\n'ഉത്തരമില്ലാതെ ഉത്രയുടെ അച്ഛൻ; നീറി കരയാനേ കഴിഞ്ഞുള്ളൂ.. ഇനി ഉണ്ടാവരുത് ഒരു ഉത്രയും'


ഒരു പൂര്‍വ്വ വിദ്യാര്‍ത്ഥി ഓര്‍മ്മച്ചെപ്പ് തുറന്നപ്പോള് | KasargodVartha: Kasaragod News paper Live, Kannur, Mangalore, Malabar ചുറ്റുവട്ടം കാസർഗോഡ് വാർത്തകൾ\nHome » Article » Drama » Education » Kookanam-Rahman » Old student » school » Teacher » സാംസ്കാരികം » ഒരു പൂര്‍വ്വ വിദ്യാര്‍ത്ഥി ഓര്‍മ്മച്ചെപ്പ് തുറന്നപ്പോള്\nഒരു പൂര്‍വ്വ വിദ്യാര്‍ത്ഥി ഓര്‍മ്മച്ചെപ്പ് തുറന്നപ്പോള്\nനടന്നു വന്ന വഴികളിലേക്ക് ഒരു തിരിഞ്ഞുനോട്ടം(ഭാഗം നാല്‍പത്തി ഒന്ന്)\n(www.kasargodvartha.com 23.02.2018) അന്‍പത്താറ് വയസ്സിലെത്തിയ എന്റെ ഒരു പൂര്‍വ്വ വിദ്യാര്‍ത്ഥി അധ്യാപകനെന്ന നിലയില് എന്നെക്കുറിച്ച് അവന്റെ ഹൃദയത്തില് തട്ടിയ സംഭവങ്ങള് ഓര്‍ത്ത് പറയുന്നത് കേട്ടപ്പോള് അഭിമാനവും അതിലേറെ സന്തോഷവും തോന്നി. പേര് വിജയകുമാര്. അവന് പയ്യന്നൂര് ടെലിഫോണ്‍സില് ജൂനിയര് ടെക്‌നിക്കല് ഓഫീസറായി ജോലി ചെയ്ത് വരുന്നു. 1971ല് കരിവെളളൂര് നോര്‍ത്ത് യു.പി സ്‌ക്കൂളിലെ എന്റെ അഞ്ചാം ക്ലാസ്സ് വിദ്യാര്‍ത്ഥിയായിരുന്നു അവന്. പ്രസ്തുത ക്ലാസ്സിലുണ്ടായ അനുഭവങ്ങള് അവന് അയവിറക്കുകയാണ്. 1972 ഏപ്രില് 9ന് സ്‌ക്കൂള് വാര്‍ഷികത്തോടനുബന്ധിച്ച് അരങ്ങേറിയ നാടകമാണ് ആദ്യം പറഞ്ഞത്. എന്.കെ നാരുഉണിത്തിരി മാഷുടെ യാത്രയയപ്പോടനുബന്ധിച്ചായിരുന്നു സ്‌ക്കൂള് വാര്‍ഷികം സംഘടിപ്പിച്ചത്. വിദ്യാര്‍ത്ഥികള്‍ക്കുവേണ്ടി 'കുഞ്ഞിക്കാലുകള്' എന്ന പി. നരേന്ദ്രനാഥിന്റെ നാടകമാണ് തെരഞ്ഞെടുത്തത്.\nഅഞ്ചാം ക്ലാസ്സുകാരായ പടിഞ്ഞാറത്ത് നാരായണന്, പലിയേരി ശ്രീധരന്, കമ്മാടത്ത് പ്രഭാകരന്, കൂത്തൂര് ശശിമോഹനന്, വി.വി. ജയദേവന്, ലളിത, ജയശ്രീ, ലീല എന്നിവരൊപ്പം വിജയകുമാറും അഭിനേതാവായിരുന്നു. അതില് ബാലന് എന്ന കഥാപാത്രമായിട്ടാണ് വിജയകുമാര് വേഷമിട്ടത്. അതില് വിജയകുമാര് പറയേണ്ടൊരു പ്രോസ് ഇതായിരുന്നു. പാച്ചുമ്മാനെന്ന വല്ല്യച്ഛനോടുളള ചോദ്യമാണ് 'മനക്കലെ കുളത്തില് മരപ്പെട്ടി വീണു ചത്താല് പുണ്യാഹം വേണോ വല്ല്യച്ഛാ?'. ഈ സംഭാഷണം അവന് തെറ്റി പറഞ്ഞത് ഇങ്ങനെയാണ് 'മനക്കലെ കുളത്തില് വല്ല്യച്ഛന് വീണു ചത്താല് പുണ്യാഹം വേണോ മരപ്പെട്ടി?'. ആ നാടകത്തില് ഡോക്ടറായി വേഷം കെട്ടിയ പലിയേരി ശ്രീധരന്റെ മാലതി എന്ന ഭാര്യയായി അഭിനയിക്കേണ്ടത് ലീലയാണ്. അവള് പറയേണ്ട 'എതിര് നില്‍ക്കരുത്' എന്ന വാക്ക് അവള് 'എരുത്' എന്നാണ് തെറ്റിപ്പറഞ്ഞത്. ഇത് ശരിയാവാത്തതുകൊണ്ട് അവളെ മാറ്റി. പകരം ജയശ്രീയെ മാലതിയാക്കി. ക്ലാസ്സ് വിട്ടതിനുശേഷം രണ്ട് മാസക്കാലത്തോളം വൈകീട്ടാണ് നാടക റിഹേഴ്‌സല്.\nകേരളത്തില് ഉടനീളം അറിയപ്പെടുന്ന പ്രമുഖ നാടക നടനായ വിജയകുമാര് അവന്റെ കുട്ടിക്കാലത്തെ ആദ്യമഭിനയിച്ച നാടകത്തെക്കുറിച്ച് എന്നും അഭിമാനത്തോടെ സംസാരിക്കും. നാടകം തെരഞ്ഞെടുക്കുകയും, കഥാപാത്രങ്ങളെ കണ്ടെത്തുകയും, സംവിധാനം നടത്തുകയും ചെയ്ത റഹ് മാന് മാസ്റ്ററെ ആദരവോടെ മാത്രമേ വിജയകുമാര് പരാമര്‍ശിക്കാറുളളൂ. അതില് മികച്ച നടനായി തെരഞ്ഞെടുത്ത വിജയകുമാറിന് കിട്ടിയ സമ്മാനം ഒരു പാക്കറ്റ് ഹോര്‍ലിക്ക്‌സ് ആയിരുന്നു. വായുമര്‍ദ്ദം പഠിപ്പിക്കാന് മാഷ് ക്ലാസ്സില് കൊണ്ടുവന്നത് ഊതിനിറക്കുന്ന ഒരു തലയണയായിരുന്നു. അതൊരത്ഭുതക്കാഴ്ചയായിരുന്നു അഞ്ചാം ക്ലാസ്സുകാര്‍ക്ക്. തലണയില് കാറ്റ് നിറച്ച് കുട്ടികളായ ഞങ്ങളുടെ കൈയ്യിലേക്ക് തന്ന് അതില് ശക്തമായി അമര്‍ത്താന് ആവശ്യപ്പെട്ടു. അത്ഭുതം. അതമരുന്നില്ല. അതിന്‍മേല് തലവെച്ചുറങ്ങാം. ഞങ്ങളോരോരുത്തരും തലയണയാക്കി വെച്ചുനോക്കി. ഹാ! എന്തു രസം. ഇങ്ങനെയൊന്ന് ഞങ്ങള്‍ക്കും വേണമായിരുന്നു എന്ന് ഞങ്ങളോരോരുത്തരും കൊതിച്ചു. അതിലെ കാറ്റഴിച്ചു വിട്ടപ്പോള് തലയണപോയി വെറും കവറായി മാറി. മാഷ് കോളജ് പഠനം കഴിഞ്ഞയുടനെ എത്തിയ വ്യക്തിയെന്ന നിലയില് സയന്‍സ് ക്ലാസ്സില് ഒരത്ഭുതം കാണിച്ചുതരാന് തയ്യാറായി. തവളയെ പിടിച്ചുകൊണ്ടുവന്നാല് അതിന്റെ ആന്തരികഭാഗം കാണിച്ചുതരാമെന്ന് മാഷ് പറഞ്ഞു. ഞാനും കൂത്തൂര് രാമചന്ദ്രനും തവളയെ പിടിച്ചുകൊണ്ടുവരാന് തയ്യാറായി. പെട്ടെന്ന് വരണമെന്ന് മാഷ് പറഞ്ഞു. ഞങ്ങള് ഓടി ഇല്ലത്തെ വയലിലെത്തി. ഒന്നിനെയും കിട്ടിയില്ല. രാമചന്ദ്രന് പച്ച ഈര്‍ക്കില് എടുത്ത് കിണറില് നിന്ന് തവളയെ പിടിക്കുന്ന രീതി അറിയും. രാമചന്ദ്രനും പരാജയപ്പെട്ടു.\nനിരാശയോടെ തിരിച്ചുവരുമ്പോള് എന്റെ വീട്ടില് കാണുന്ന മണാട്ടി തവളയെ ഓര്‍മ്മ വന്നു. അടുക്കളവരാന്തയില് വെച്ച കാര്‍ഡ്‌ബോര്‍ഡ് പെട്ടിക്കുളളിലെ മണാട്ടിതവളയില് ഒന്നിനെ പിടിച്ചു. കൊട്ടയിലാക്കി സ്‌ക്കൂളിലേക്കോടിയെത്തി. അപ്പോഴേക്കും രണ്ട് പിരിയഡ് കഴിഞ്ഞിരുന്നു. വൈകിയതിനും മണാട്ടി തവളയെ പിടിച്ചുകൊണ്ടുവന്നതിനും മാഷിന്റെ അടി കിട്ടിയില്ല എന്നേയുളളൂ. വേണ്ടത്ര വഴക്ക് കിട്ടി. അടുത്ത ദിവസം മാഷ് തന്നെ തവളയെ പിടിച്ചുകൊണ്ടുവന്നു. ഡിസക്ഷന് ബോര്‍ഡ് കൊണ്ടുവന്ന് മാഷ് തന്നെ തവളയുടെ ആന്തരികാവയവങ്ങള് മുറിച്ച് കാണിച്ച് തന്നു. കാക്കിക്കുപ്പായത്തോടെനിക്ക് ഏറെ ഇഷ്ടമായിരുന്നു. കരഞ്ഞും പറഞ്ഞും ഒരു കാക്കി ട്രൗസറും കുപ്പായവും അച്ഛനെനിക്ക് വാങ്ങിത്തന്നു. അന്ന് ആകെയുളളത് ഒരു ട്രൗസറും കുപ്പായവുമായിരുന്നു. ഉച്ചയ്ക്ക് ഉപ്പുമാവ് കിട്ടിയാല് തിന്നതിന്റെ ബാക്കി കടലാസില് ചുരുട്ടി ഷര്‍ട്ടിന്റെയും ട്രൗസറിന്റെയും പോക്കറ്റിലിടും. വീട്ടിലെത്തിയാല് പുറത്തുളള അയയില് ട്രൗസറും ഷര്‍ട്ടും അഴിച്ചു വെക്കും. ഉപ്പുമാവിന്റെയും എണ്ണയുടെയും മണം ആസ്വദിച്ചെത്തിയ ഒരു എലി ഉപ്പുമാവിനൊപ്പം ഷര്‍ട്ടിന്റെ പോക്കറ്റും കടിച്ചുകീറി. പ്രശ്‌നം വീട്ടിലവതരിപ്പിച്ചപ്പോള് പരിഹാരമായില്ല. അത്രയ്ക്കും ദാരിദ്ര്യമായിരുന്നു അന്ന്. പോക്കറ്റ് കീറിയ കാക്കിക്കുപ്പായമിട്ടായിരുന്നു അന്ന് ഞാന് നാടകമഭിനയിച്ചത്.\nആദ്യത്തെ പഠനയാത്രയും മാഷ് നിയന്ത്രിച്ചതായിരുന്നു. തുരുത്തിയില് നടക്കുന്ന അഖിലേന്ത്യാ പ്രദര്‍ശനം കാണാന് അഞ്ചാം ക്ലാസ്സിലെ കുട്ടികളായ ഞങ്ങളെ ഒരു ജീപ്പില് കയറ്റിക്കൊണ്ടുപോയതും വരുന്ന വഴി പിലിക്കോട് തോട്ടം കാണിച്ചുതന്നതും പ്രൈമറി ക്ലാസ്സിലെ മായാത്ത ഓര്‍മ്മകളാണ്. ഈ കാര്യങ്ങളൊക്കെ വിജയകുമാറില്‍നിന്ന് ഈ കേള്‍ക്കുമ്പോള് നനവാര്‍ന്ന എന്റെ മനസ്സിനെ കുളിരണിയിക്കുന്നുണ്ടായിരുന്നു. 'വിജയകുമാറിന്റെ ഇപ്പോഴത്തെ ജീവിതമെങ്ങനെയെന്ന് പറയാമോ?'. 'അതൊരു കഥയാണ് സര്. ക്രിസ്ത്യാനിയായ സോഫിയയെയാണ് ഞാന് വിവാഹം കഴിച്ചത്. അവളന്ന് ക്രിസ്ത്യന് മാനേജ്‌മെന്റ് സ്‌ക്കൂളില് അധ്യാപികയായിരുന്നു. ഞാന് ക്രിസ്ത്യാനിയായി മാറിയില്ലെങ്കില് അവളെ സ്‌ക്കൂളില് നിന്നും പുറത്താക്കുമെന്ന ഭീഷണിയുണ്ടായി. ഭീഷണിക്ക് ഞാന് വഴങ്ങാത്തതിനാല് അവളെ സ്‌ക്കൂളില് നിന്നും പുറത്താക്കി. ഞങ്ങള്‍ക്ക് രണ്ട് മക്കളാണ്. കാര്‍ത്തികയും ഹരിതയും. രണ്ട് പേരും ബി.ടെക്. വിദ്യാര്‍ത്ഥികളാണ്. ഇതേവരെയ്ക്കും മതത്തിന്റെ പേരില് ഞങ്ങള് തെറ്റിയില്ല. അവള് പളളിയില് പ്രധാന ചടങ്ങുകളിലൊക്കെ പങ്കെടുക്കാറുണ്ട്. യേശുവിനെ വഴങ്ങിയിട്ടെ എവിടെയും പുറത്തിറങ്ങൂ. അതിനൊന്നും ഞാന് എതിര് നില്‍ക്കാറില്ല. സോഫിയ കഴിഞ്ഞ വര്‍ഷം പരിയാരം ഗവ. ഹയര് സെക്കന്‍ഡറി സ്‌ക്കൂളില് നിന്ന് ഫിസിക്കല് എഡ്യുക്കേഷന് ടീച്ചര് ആയി റിട്ടയര് ചെയ്തു. ഞാന് മുപ്പത്തിരണ്ട് വര്‍ഷമായി ടെലിഫോണ്‍സില് ജോലി ചെയ്ത് വരുന്നു.\nജീവിതത്തില് വഴിത്തിരിവുകളേറെ ഉണ്ടായിട്ടും പ്രയാസങ്ങളും പ്രശ്‌നങ്ങളും അതിജീവിച്ച് മുന്നേറുമ്പോഴും എന്റെ ജീവിതത്തിന് അസ്ഥിവാരമിട്ട പഴയ പ്രൈമറി സ്‌ക്കൂളും പഠനത്തിലും നാടകാഭിനയത്തിലും എന്നെ കൈപിടിച്ചുയര്‍ത്തിയ വഴികാട്ടിയായ റഹ് മാന് മാഷിനെയും ഒരിക്കലും മറക്കാനാകില്ല...\nKeywords: Article, Kookanam-Rahman, Old student, School, Teacher, Drama, Education,Story of my foot steps part-41.\nTopics: Article Drama Education Kookanam-Rahman Old student school Teacher സാംസ്കാരികം


രവി പൂജാരി എന്ന് അഭിസംബോധന ചെയ്ത് വിളിച്ചയാൾക്ക് യഥാർത്ഥത്തിൽ മുബൈ അധോലോകവുമായി ബന്ധമുണ്ടോ എന്നതാണ് പൊലീസ് പരിശോധിക്കുന്നത്.\n19 Dec, 2018 at 08:08 AM\nകൊച്ചി ബ്യൂട്ടി പാർലർ വെടിവെപ്പ് കേസിൽ അന്വേഷണ സംഘം മുബൈ പൊലീസിന്റെ സഹായം തേടി. രവി പൂജാരി എന്ന് അഭിസംബോധന ചെയ്ത് വിളിച്ചയാൾക്ക് യഥാർത്ഥത്തിൽ മുബൈ അധോലോകവുമായി ബന്ധമുണ്ടോ എന്നതാണ് പൊലീസ് പരിശോധിക്കുന്നത്.പൊലീസ് സംരക്ഷണം ആവശ്യപ്പെട്ട് പാര്‍ലര് ഉടമ ലീന മരിയ പോള് നല്‍കിയ ഹരജിയില് ഹൈക്കോടതി സര്‍ക്കാര് വിശദീകരണം തേടി.\nകേസിൽ അധോലോക നായകൻ രവി പൂജാരിക്ക് ബന്ധമുണ്ടോയെന്ന് ഇതുവരെയും പൊലീസിന് സ്ഥിരീകരിക്കാനായിട്ടില്ല. രവി പൂജാരി എന്ന് പരിചയപ്പെടുത്തി ലീനക്ക് ലഭിച്ച ഫോൺ സന്ദേശത്തിന്റെ വിവരങ്ങൾ പൊലീസ് കണ്ടെടുത്തത് മാത്രമാണ് രവി പൂജാരിയെ കേസുമായി ബന്ധപ്പെടുത്താവുന്ന തെളിവായുള്ളത്. ഈ ഫോൺ രേഖകൾ മുബൈ പോലീസുമായി പങ്ക് വെച്ച് കൂടുതൽ വിവരങ്ങൾ ശേഖരിക്കാൻ കഴിയുമെന്നാണ് അന്വേഷണ സംഘത്തിന്റെ പ്രതീക്ഷ. പ്രാദേശിക ഗുണ്ടാ സംഘങ്ങൾക്ക് അക്രമവുമായി ബന്ധമുണ്ടെന്ന സംശയം ഇപ്പോഴും നിലനിൽക്കുന്നുണ്ട്. ഈയൊരു സാഹചര്യത്തിൽ ലീന മരിയ അടുത്തയിടെ നടത്തിയ പണമിടപാടുകൾ പൊലീസ് സംഘം പരിശോധിച്ചിരുന്നു.\nപാർലർ നടത്തിപ്പുമായി ബന്ധപ്പെട്ട് നടത്തിയ ഇടപാടുകളടക്കം പരിശോധന വിധേയമാക്കിയിട്ടുണ്ട്. ലീന മരിയ പോളിനെ വീണ്ടും വിളിച്ചു വരുത്തി ചോദ്യം ചെയ്യാനും ആലോചിക്കുന്നുണ്ട്. പൊലീസിന് മൊഴി നൽകിയതിന് ശേഷവും തനിക്ക് അധോലോക നായകൻ രവി പൂജാരിയിൽ നിന്ന് വധഭീഷണി ഉണ്ടായെന്ന് ലീന മരിയ പോൾ പറഞ്ഞിരുന്നു. ജീവന് ഭീഷണിയുണ്ടെന്നും സുരക്ഷ ഉറപ്പാക്കണമെന്നും പൊലീസിനോട് ആവശ്യപ്പെട്ടിട്ടുണ്ട്.


കുട്ടികളിലെ അസാധാരണ കരൾവീക്കം: കാര്യങ്ങൾ, കാരണങ്ങൾ ഇതുവരെ – LUCA\nഡോ. നന്ദു ടി ജി\nപ്രൊജക്റ്റ് മാനേജർ , ഇൻസ്റ്റിറ്റ്യൂട്ട് ഫോർ സ്റ്റംസെൽ സയൻസ് ആൻഡ് റീജനറേറ്റീവ് മെഡിസിൻ, ബെംഗളൂരു.\n2022 മാർച്ച് അവസാനത്തിൽ കടുത്ത കരൾവീക്കവുമായി3മുതൽ5വയസുവരെയുള്ള5കുട്ടികൾ ആശുപത്രിയിൽ പ്രവേശിക്കപ്പെട്ട വിവരം സ്കോട്ലൻഡിലെ പൊതുജന ആരോഗ്യ സംവിധാനത്തിന്റെ ശ്രദ്ധയിൽപെടുകയ്യുണ്ടായി. തുടർന്ന് അവർ നടത്തിയ പൂർവകാല പ്രാബല്യമുള്ള അന്വേഷണത്തിൽ ജനുവരി ഒന്ന് മുതൽ 10 വയസിനു താഴെയുള്ള 8 കുട്ടികളിൽ ഈ അസുഖം കാണപ്പെടുന്നതായി കണ്ടെത്തി. അസുഖബാധിതരായ കുട്ടികളിൽ പലർക്കും ഛർദി, മഞ്ഞപ്പിത്തം, വയറുവേദന, വയറിളക്കം എന്നീ രോഗലക്ഷണങ്ങൾ ഉണ്ടായിരുന്നു. കൂടാതെ ഈ കുട്ടികളിൽ കരളിലെ രാസാഗ്‌നികളുടെ(Enzyme) അളവ് കൂടുതലായിരുന്നു. സാധാരണയായി കരൾവീക്കം ഉണ്ടാക്കുന്ന രോഗകാരണം അസുഖബാധിതരിൽ കണ്ടെത്താൻ സാധിച്ചില്ല.\n2022 ഏപ്രിൽ5ന് കുട്ടികളിൽ കാണുന്ന അസാധാരണവും, രോഗകാരണം അറിയാത്തതുമായ കരൾവീക്കത്തെ കുറിച്ച് യു. കെ ലോകാരോഗ്യ സംഘടനെയെ അറിയിച്ചു. ഈ രോഗം പിന്നീട് യൂറോപ്പിന്റെ മറ്റു പല ഭാഗങ്ങളിലും അമേരിക്കൻ ഐക്യനാടുകളിലും ഏഷ്യയിലും റിപ്പോർട്ട് ചെയ്യപ്പെട്ടു. ലോകമെമ്പാടും ഇതുവരെ ഏകദേശം 450 പേർക്ക് രോഗം റിപ്പോർട്ട് ചെയ്തിട്ടുണ്ട്. രോഗബാധിതരിൽ 10% കുട്ടികൾക്ക് കരൾമാറ്റ ശസ്ത്രക്രിയ ആവശ്യമായി വന്നു. ഈ അസുഖം മൂലം 10 കുട്ടികളാണ് മരണപ്പെട്ടത് .\nഎന്താണ് ഹെപ്പറ്റൈറ്റിസ് അഥവാ കരൾവീക്കം ?\nപേര് സൂചിപ്പിക്കുന്നത് പോലെ കരളിൽ ഉണ്ടാകുന്ന വീക്കമാണ് ഹെപ്പറ്റൈറ്റിസ്. മുഖ്യമായും വിവിധ ജനുസ്സുകളിൽപെട്ട ഹെപ്പറ്റൈറ്റിസ് വൈറസുകൾ (ഹെപ്പറ്റൈറ്റിസ് വൈറസ് എ,ബി,സി,ഡി,ഇ) ആണ് കരൾവീക്കം ഉണ്ടാക്കുന്നത്. ഇതുകൂടാതെ മദ്യപാനവും, മയക്കുമരുന്ന് ഉപയോഗവും, ചില രാസവസ്തുക്കളോടുള്ള സമ്പർക്കവും, പാരമ്പര്യ ഘടകങ്ങളും, ഹെപ്പറ്റൈറ്റിസിന് കാരണമാകാം.\nകരൾവീക്കം: കഥ ഇതുവരെ\nയുകെ ഹെൽത്ത് സെക്യൂരിറ്റി ഏജൻസി (യു.കെ.എച്ച്എസ്.എ) മറ്റു പൊതുജനാരോഗ്യ സംവിധാനങ്ങളുമായി ചേർന്ന് സ്കോട്ലന്റിലെ കുട്ടികളിൽ കാണപ്പെട്ട അസാധാരണ കരൾവീക്കത്തിന്റെ കാര്യ-കാരണങ്ങളെ കുറിച്ച് അന്വേഷണം ആരംഭിച്ചു. അസുഖബാധിതരായ 10 കുട്ടികളിൽ9പേർ മാർച്ച് മുതലും ഒരാൾ ജനുവരി മുതലും രോഗലക്ഷണങ്ങൾ പ്രകടിപ്പിച്ചിരുന്നു. ഏപ്രിൽ 8 ആയപ്പോഴേക്കും രോഗബാധിതരായ കുട്ടികളുടെ എണ്ണം 74 ആയി വർദ്ധിച്ചു. ഹോസ്പിറ്റലിൽ പ്രവേശിപ്പിച്ച കുട്ടികളിൽ മഞ്ഞപിത്തം, മൂത്രത്തിന്റെ നിറവ്യത്യാസം, പേശി വേദന, പനി, ഛർദി, വയറുവേദന, അലസത, വിശപ്പില്ലായ്മ തുടങ്ങിയ ലക്ഷണങ്ങൾ ഉണ്ടായിരുന്നു.\nരോഗബാധിതരായ കുട്ടികളിൽ കരൾവീക്കത്തിന് കാരണമാകുന്ന ഹെപ്പറ്റൈറ്റിസ് എ, ബി, സി, ഡി, ഡി, ഇ വൈറസുകളുടെ സാന്നിധ്യം കാണാൻ സാധിച്ചില്ല. അസുഖം ബാധിച്ച കുട്ടികളിലെ സിറം ട്രാൻസാമിനസിന്റെ (alanine amino transaminase (ALT) and aspartate transaminase (AST)) അളവ് 500 ഇന്റർനാഷണൽ യൂണിറ്റ്/ലീറ്ററിൽ കൂടുതലായിരുന്നു. കുട്ടികളിൽ ചിലരിൽ അഡിനോ വൈറസിന്റെയും, SARS-CoV-2 യും സാന്നിധ്യം കണ്ടുപിടിക്കപ്പെട്ടു. യുകെയിൽ നിന്നുള്ള അറിയിപ്പിനെ തുടർന്ന്5കേസുകൾ അയർലന്റിലും3കേസുകൾ സ്പെയിനിലും റിപ്പോർട്ട് ചെയ്തു. തുടർന്നുള്ള ദിവസങ്ങളിൽ യൂറോപ്പിന്റെ മറ്റു ഭാഗങ്ങളിലും അമേരിക്കൻ ഐക്യനാടുകളിലും ഈ അസുഖം റിപ്പോർട്ട് ചെയ്യപ്പെട്ടു.\nയു.കെയിൽ മെയ്3വരെ റിപ്പോർട്ട് ചെയ്ത 163 കേസുകളിൽ 126 പേരിലും (72%) അഡിനോ വൈറസ് കണ്ടുപിടിക്കപ്പെട്ടു. രോഗികളുടെ രക്തത്തിൽ നിന്നാണ് അഡിനോ വൈറസ് മുഖ്യമായും കണ്ടുപിടിച്ചത്. 24 കേസുകളിൽ SARS-CoV-2 കണ്ടുപിടിച്ചു. എന്നാൽ കരൾവീക്കത്തിൽ SARS-CoV-2 പങ്ക് തെളിയിക്കുന്ന യാതൊരു തെളിവും ലഭിച്ചിട്ടില്ല. കരൾവീക്കത്തിന് കാരണമാകുന്ന രാസവസ്തുക്കളുടെ സാന്നിധ്യം ടോക്സിക്കോളജിക്കൽ അന്വേഷണങ്ങളിൽ കണ്ടെത്താൻ സാദ്ധിച്ചില്ല.\n2021 നവംബറിൽ, അമേരിക്കൻ ഐക്യനാടുകളിലെ അലബാമ സംസ്ഥാനത്തു5കുട്ടികളുടെ കരൾവീക്കം Centers for Disease Control and Prevention റിപ്പോർട്ട് ചെയ്യപ്പെട്ടു. ഇവരിൽ എല്ലാവരിലും അഡിനോ വൈറസിന്റെ സാന്നിധ്യം കണ്ടെത്തിയിട്ടുണ്ട്, അതുകൂടാതെ പലർക്കും കരൾ രാസാഗ്നിയുടെ അളവ് കൂടുതലായി കാണപ്പെട്ടു. കുട്ടികളിൽ പലരുടെയും പ്രായം5വയസ്സിൽ താഴെയായിരുന്നു. മെയ് 5-ലെ കണക്കു പ്രകാരം അമേരിക്കൻ ഐക്യനാടുകളിൽ 109 കുട്ടികളിൽ ഈ അസുഖം റിപ്പോർട്ട് ചെയ്തിട്ടുണ്ട്. ഇതിൽ പകുതിയിലധികം പേരിലും അഡിനോ വൈറസിന്റെ സാന്നിധ്യം കണ്ടുപിടിച്ചിട്ടുണ്ട്. രോഗികളിൽ 90% പേരും ആശുപത്രിയിൽ പ്രവേശിപ്പിക്കപ്പെട്ടിട്ടുണ്ട്, 14% പേർക്ക് കരൾ മാറ്റിവെക്കൽ ശസ്ത്രക്രിയ നടത്തിയിട്ടുണ്ട്.\nകോവിഡ് -19 പ്രതിരോധ കുത്തിവെപ്പും കുട്ടികളുടെ അസാധാരണ കരൾവീക്കവും തമ്മിൽ ബന്ധിപ്പിക്കാനുള്ള യാതൊരു തെളിവും ലഭ്യമല്ല. ഈ കരൾവീക്കം പ്രധാനമായും5വയസിനു താഴെയുള്ള കുട്ടികളിലാണ് കാണപ്പെട്ടത്.5വയസ്സിന് താഴെയുള്ള കുട്ടികൾക്കുള്ള കോവിഡ് -19 പ്രതിരോധ കുത്തിവെയ്പ്പ് ലഭ്യമല്ല.\nനിഗൂഡ കരൾവീക്കം : വ്യാപനം\n2022 ഏപ്രിൽ 5-ന് യു.കെ ഈ രോഗത്തെ കുറിച്ചു ലോകത്തെ അറിയിച്ചതിന് ശേഷം കുട്ടികളിലെ അസാധാരണ കരൾവീക്കം നിരവധി രാജ്യങ്ങളിൽ നിന്ന് റിപ്പോർട്ട് ചെയ്തു. ഏപ്രിൽ അവസാനത്തോടെ ഈ അസുഖം ലോകത്തിലെ മൂന്ന് ഭൂഖണ്ഡങ്ങളിലും (യൂറോപ്പ്, വടക്കേ അമേരിക്ക, ഏഷ്യ) പ്രത്യേകിച്ച് യൂറോപ്പിൽ ഈ രോഗം പടർന്നു പിടിച്ചു. പതിനാറു വയസ്സോ അതിനു താഴെയുള്ള കുട്ടികളിൽ പ്രത്യേകിച്ച്5വയസിനു താഴെയുള്ള കുട്ടികളിൽ ആണ് ഈ അസുഖം കണ്ടുവന്നത്.\nഅമേരിക്കൻ ഐക്യനാടുകളിലെ അലബാമ സംസ്ഥാനത്തു 2021 ഒക്ടോബറിനും 2022 ഫെബ്രുവരിക്കും ഇടയിൽ ഒമ്പത് കേസുകൾ കണ്ടെത്തി. ഭൂമിശാസ്ത്രപരമായി യാതൊരു ബന്ധവും രോഗികൾ തമ്മിൽ ഉണ്ടായിരുന്നില്ല.\nമെയ് മൂന്നിലെ യുകെ ആരോഗ്യ സുരക്ഷാ ഏജൻസിയുടെ (U.K.H.S.A) റിപ്പോർട്ട് പ്രകാരം 163 അക്യൂട്ട് നോൺ-എ-ഇ ഹെപ്പറ്റൈറ്റിസ് കേസുകളാണ് റിപ്പോർട്ട് ചെയ്തിട്ടുള്ളത്. അതിൽ 118 പേർ ഇംഗ്ലണ്ടിലും, 22 പേർ സ്‌കോട്ട്‌ലൻഡിലും, 13 പേർ വെയിൽസിലും, 10 പേർ വടക്കൻ അയർലൻഡിലും താമസിക്കുന്നവരാണ്. 2022 ജനുവരി 21 നും മെയ്3നും ഇടയിൽ, യുകെയിലെ 11 കുട്ടികൾക്ക് കരൾ മാറ്റിവയ്ക്കൽ ശസ്ത്രക്രിയ ആവശ്യമായി വന്നിട്ടുണ്ട്.\nഇറ്റലിയിൽ 2022 മാർച്ച് മുതൽ ഇന്നുവരെ 17 കേസുകൾ കാണപ്പെട്ടിട്ടുണ്ട് . അതുകൂടാതെ,യൂറോപ്യൻ സെന്റർ ഫോർ ഡിസീസ് പ്രിവൻഷൻ ആൻഡ് കൺട്രോളിന്റെ ഡാറ്റാബേസ് പ്രകാരം സ്പെയിൻ (n=12), ഡെൻമാർക്ക് (n=6), നെതർലാൻഡ്‌സ് (n=4), ഓസ്ട്രിയ (n=2), ബെൽജിയം (n=2), ഫ്രാൻസ് (n=2), നോർവേ (n=2), ജർമ്മനി (n=1), പോളണ്ട് (n=1), റൊമാനിയ (n=1) എന്നിവിടങ്ങളിൽ കരൾവീക്ക കേസുകൾ തിരിച്ചറിഞ്ഞിട്ടുണ്ട്.\n2022 ഏപ്രിൽ 25-ന് ജപ്പാനിലെ ആരോഗ്യമന്ത്രാലയം ഏഷ്യയിലെ ആദ്യത്തെ കേസ് റിപ്പോർട്ട് ചെയ്തു. അതിനുശേഷം രണ്ട് അധിക കേസുകളും ജപ്പാനിൽ റിപ്പോർട്ട് ചെയ്തു. ഏപ്രിൽ അവസാനം സിംഗപ്പൂർ, കാനഡ, സ്ലോവേനിയ എന്നിവിടെങ്ങളിൽ ഒന്ന് വീതം കേസുകൾ റിപ്പോർട്ട് ചെയ്തു.\nമെയ് 11ലെ വിവര പ്രകാരം ലോകത്താകമാനം 450 കേസുകളാണ് റിപ്പോർട്ട് ചെയ്തത്. ലോകത്തിന്റെ പല രാജ്യങ്ങളിലും അക്യൂട്ട് നോൺ ഹെപ്പ് എ-ഇ ഹെപ്പറ്റൈറ്റിസ് റിപ്പോർട്ട് ചെയ്‌തിട്ടുണ്ട് (ടേബിൾ 1). 10 മരണങ്ങളാണ് ഈ അസുഖം മൂലം സംഭവിച്ചിട്ടുള്ളത്, അതിൽ അഞ്ചെണ്ണം അമേരിക്കൻ ഐക്യനാടുകളിലും അഞ്ചെണ്ണം ഇന്തോനേഷ്യയിലുമാണ് റിപ്പോർട്ട് ചെയ്തത്.\nടേബിൾ 1: കുട്ടികളിലെ അസാധാരണ കരൾവീക്കം: കേസുകളുടെ ഭൂമിശാസ്ത്രപരമായ വിതരണം –2022 മെയ് 11 വരെയുള്ള ഡാറ്റ പ്രാകാരം.\nക്രമ സംഖ്യ രാജ്യം സംഖ്യ\n1 യുകെ 181\n2 യുഎസ്എ 109\n3 ഇറ്റലി 35\n4 സ്പെയിൻ 22\n5 സ്വീഡൻ 09\n6 പോർച്ചുഗൽ 08\n7 ഡെന്മാർക്ക് 06\n8 നെതർലാൻഡ്സ് 06\n9 നോർവേ 04\n10 ബെൽജിയം 03\n11 ഓസ്ട്രിയ 02\n12 സൈപ്രസ് 02\n13 പോളണ്ട് 01\n14 അയർലൻഡ് 05\n15 അർജന്റീന 08\n16 ബ്രസീൽ 16\n17 കാനഡ 07\n18 കോസ്റ്റാറിക്ക 02\n19 ഇന്തോനേഷ്യ 15\n20 ഇസ്രായേൽ 12\n21 ജപ്പാൻ 07\n22 പനാമ 01\n23 പലസ്തീൻ 01\n24 സെർബിയ 01\n25 സിംഗപ്പൂർ 01\n26 ദക്ഷിണ കൊറിയ 01\nകുട്ടികളിലെ അസാധാരണ കരൾവീക്കം ഇന്ത്യയിൽ\nമധ്യപ്രദേശിലെ ബുന്ദേൽഖണ്ഡ് മെഡിക്കൽ കോളേജും, പോസ്റ്റ് ഗ്രാജ്വേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ റിസർച്ച്, ചണ്ഡീഗഡ്ഉം സംയുക്തമായി നടത്തിയ പഠനത്തിൽ 2021ഏപ്രിലിനും ജൂലൈക്കും ഇടയിൽ കോവിഡ് -19 ബാധിച്ച 475 മധ്യപ്രദേശിലെ കുട്ടികളിൽ നടത്തിയ പഠനത്തിൽ 47 കുട്ടികൾക്ക് കരൾവീക്കം ഉള്ളതായി കണ്ടു. അതിൽ 37 പേർക്ക് കൊവിഡ് അക്വയേർഡ് ഹെപ്പറ്റൈറ്റിസ് (സി. എ. എച്ച്) ബാധിച്ചതായി കണ്ടു. സി. എ. എച്ച് ബാധിച്ച കുട്ടികളിൽ ഓക്കാനം, വിശപ്പില്ലായ്മ, ബലഹീനത, നേരിയ പനി എന്നീ ലക്ഷണങ്ങളാണ് കണ്ടത്. ഇവരിൽ സാധാരണയായി കരൾവീക്കം ഉണ്ടാക്കുന്ന രോഗാണുക്കളെ കണ്ടെത്താൻ സാധിച്ചിട്ടില്ല അതുകൂടാതെ കുട്ടികളിൽ കരളിലെ രാസാഗ്നിയുടെ അളവ് കൂടുതലായി കാണപ്പെട്ടു. കോവിഡ് -19നും കരൾവീക്കവും തമ്മിലുള്ള ബന്ധം തെളിയിക്കുവാൻ കൂടുതൽ പഠനം ആവശ്യമാണ്.\nഅഡിനോ വൈറസ് ആണ് കരൾ രോഗികളിൽ ഏറ്റവും സാധാരണമായി കണ്ടെത്തിയ രോഗകാരി. യു.കെ.എച്ച്.എസ്.എ യും സി.ഡി.സി യും തങ്ങളുടെ പഠനങ്ങളിൽ അഡിനോ വൈറസ് ടൈപ്പ് എഫ് 41ന്റെ സാന്നിധ്യം കണ്ടുപിടിച്ചിട്ടുണ്ട്. ഇതൊരു ഡി.എൻ.എ വൈറസാണ്. അഡിനോ വൈറസ് മനുഷ്യരിൽ മുഖ്യമായും ശ്വസന രോഗങ്ങളും, ദഹന വ്യവസ്ഥയെ ബാധിക്കുന്ന രോഗങ്ങളും ഉണ്ടാക്കുന്നു. അഡെനോവൈറസ് ടൈപ്പ് 41 ബാധിതരിൽ സാധാരണയായി വയറിളക്കം, ഛർദ്ദി, പനി എന്നിവയായി കാണപ്പെടുന്നു, ഈ ലക്ഷണങ്ങളോടൊപ്പം പലരിലും ശ്വസന രോഗലക്ഷണങ്ങളും കാണാറുണ്ട്. അഡെനോവൈറസ് അണുബാധയുള്ള പ്രതിരോധശേഷി കുറഞ്ഞ കുട്ടികളിൽ ഹെപ്പറ്റൈറ്റിസ് റിപ്പോർട്ട് ചെയ്യപ്പെട്ടിട്ടുണ്ടെങ്കിലും, ആരോഗ്യമുള്ള കുട്ടികളിൽ അഡെനോവൈറസ് ടൈപ്പ് 41 ഹെപ്പറ്റൈറ്റിസിന് കാരണമായിട്ടില്ല.\nഇതുവരെ ഈ അസുഖത്തിന്റെ കൃത്യമായ രോഗഹേതുവിനെയോ കാരണങ്ങളെയോ കണ്ടെത്താൻ സാധിച്ചിട്ടില്ല. ഇത് സംബന്ധിച്ചു് പല സിദ്ധാന്തങ്ങളും നിലവിലുണ്ട്. പുതിയ അഡിനോ വൈറസുകളോ, വൈറസ് ഇൻഫെക്ഷൻ മൂലമുള്ള ഇമ്മ്യൂണോ പാത്തോളജിയോ, അഡിനോ വൈറസുകളുമായിട്ടുള്ള വൈകിയുള്ള സമ്പർക്കമോ ഈ അസുഖത്തിന് കരണമായിട്ടുണ്ടാകാം. കൃത്യമായിട്ടുള്ള കാരണം കണ്ടുപിടിക്കാൻ ലോകത്തിലെ പല ആരോഗ്യ ഏജൻസികളും ശ്രമം നടത്തിവരികയാണ്. കൃത്യമായ കാരണങ്ങൾ കണ്ടെത്തിയാൽ രോഗത്തിന്റെ വ്യാപനം തടയാനും രോഗത്തെ ചികിൽസിക്കാനും സാധിക്കും. ഇതുവഴി കുട്ടികളിൽ ഉണ്ടാക്കാവുന്ന രോഗക്ലേശം കുറയ്ക്കാൻ സഹായിക്കും.\nhepatitis, കരൾ വീക്കം, കരൾവീക്കം


സാമുദായീക സന്തുലന പരിപാലന യജ്ഞം: ഒരു കോൺഗ്രസ്സ് അപാരത\nHomePOLITICS സാമുദായീക സന്തുലന പരിപാലന യജ്ഞം: ഒരു കോൺഗ്രസ്സ് അപാരത\nശബ്തതരാവലിയിൽ മതേതരത്വം എന്ന വാക്കിന്റെ അർഥം മതത്തിന്റെയൊ വിശ്വാസത്തിന്റെയൊ അടിസ്ഥാനത്തിൽ വിവേചനം കാട്ടുന്നതിനെതിരെയുള്ള തത്വശാസ്ത്രം എന്നാണ്. കൂടുതൽ വിശദീകരണം ഒന്നും വേണ്ടാത്ത നിർവചനം. ഇതു മനസിലാക്കാൻ പ്രത്യകിച്ച് വിദ്യാഭാസത്തിൻറ്റെ ആവശ്യമൊന്നുമില്ല . ചുരുക്കി പറഞ്ഞാൽ മതത്തിന്റെയൊ വിശ്വാസത്തിന്റെയൊ അടിസ്ഥാനത്തിൽ വിവേചനം കാട്ടുന്നതിനെതിരെയുള്ള തത്വശാസ്ത്രം ആധാരമാക്കിയിരിക്കുന്ന പാർട്ടിയുടെ പ്രസിഡൻറ്റ്, ഭാരവാഹികൾ, മുഖ്യമന്ത്രി, മന്ത്രി, എം ൽ എ എന്നിവ ആകാനോ ആകാതിരിക്കാനോ ഉള്ള പ്രധാന മാനദണ്ഡം മതവും ജാതിയും മാത്രമായിരിക്കുന്നു എന്നതാണ് .\n. എന്തൊരു വിരോധാഭാസം. പരിഷ്ക്രതമായ ഒരു ജനസമൂഹത്തെ പച്ചക്ക് കളിയാക്കലല്ലേ ഇത് ? കോൺഗ്രസിന്റെ ചരിത്രം പഠിക്കുമ്പോൾ മതേതരത്വം എന്നത് ആലങ്കാരികമായി ഉപയോഗിച്ചിരുന്ന ഒരു വാക്കല്ല എന്ന് മനസിലാവും. മതേതരത്വം കോൺഗ്രസിന്റെ നട്ടെല്ലായിരുന്നു. അത് കൈയൊഴിഞ്ഞപ്പോൾ നട്ടെല് പണയം വെച്ച അവസ്ഥയിൽ ഈ പാർട്ടി ആവുകയും ചെയ്തു. മതത്തിന്റെ പേരിൽ വിഭജിക്കപ്പെട്ട ഒരു രാജ്യമാണ് നമ്മുടേത്. സ്വാതന്ത്രത്തേക്കാൾ വലിയ വില മതത്തിനു കൊടുത്ത് ചിലർ രാജ്യത്തെ കീറിമുറിച്ചപ്പോൾപ്പോലും കോൺഗ്രസ്സ് മുറുകെപ്പിടിച്ച ആദർശവും ആശയവുമാണ് മതേതരത്വം. അതുകൊണ്ടുതന്നെ മതേതരത്വം കോൺഗ്രെസ്സെന്റ്റെ മുഖമുദ്രയാണ്. അങ്ങനെയൊരു പാർട്ടിയിലാണ് ഈ ദുർസ്ഥിതിഃ എന്നതാണ് ഏറെ വിഷമകരം.\nകേരളത്തിൽ മൂന്നരക്കോടി ജനങ്ങളുണ്ട്. അവർക്കെല്ലാം ഓരോ മതവുമുണ്ട്. ഈ ലേഖകൻ ക്രിസ്ത്യാനിയാണ്. വോട്ടറുമാണ്. ഇവിടെ ഇപ്പോൾ നിലനിൽക്കുന്ന മാനദണ്ഡങ്ങളനുസരിച്ച് എന്നെ എണ്ണുന്നത് 'ക്രിസ്ത്യൻ വോട്ടർ' എന്നായിരിക്കും. എന്റ്റെ തലകൂടി എണ്ണി ഏതെങ്കിലും ക്രിസ്ത്യൻ മതമേലധ്യക്ഷൻ വിലപേശുന്നുമുണ്ടായിരിക്കാം. എന്നാൽ, ഞാൻ ഒരു പരിപൂർണ്ണ ക്രിസ്ത്യാനിയാണെന്നിരിക്കെത്തന്നെ ഒരു പരിപൂർണ്ണ 'വോട്ടർ' മാത്രവുമാണ്. ക്രിസ്ത്യൻ വോട്ടറല്ല. മതേതരത്വം എന്ന ആശയത്തിൽ അടിയുറച്ചു നിൽക്കുന്ന പാർട്ടിക്ക് മാത്രമേ ഇങ്ങനെ ഓരോ പൗരനെയും കാണാൻ സാധിക്കൂ. മുന്നരക്കോടി ജനങ്ങളെയും കോൺഗ്രസ്സ് കാണുന്നത് ഹിന്ദുവോട്ടർ , മുസ്ലിംവോട്ടർ, ക്രിസ്ത്യൻവോട്ടർ എന്നീ തലകെട്ടുകളിൽ മാത്രമാകുമ്പോഴാണ് പ്രശനം.


Pinarayi Vijayan- Press meet | തോമസ് ചാണ്ടി രാജിവെക്കുമോ? ചോദ്യങ്ങൾക്ക് ഉരുണ്ടുകളിച്ച് മുഖ്യമന്ത്രിയുടെ മറുപടി; ചാണ്ടിയുടെ രാജിക്കാര്യം എൻസിപി കേന്ദ്രനേതൃത്വം ചർച്ച ചെയ്ത് അറിയിക്കും; അതിന് ശേഷം തീരുമാനങ്ങൾ കൈക്കൊള്ളും; സിപിഐ മന്ത്രിമാർ മന്ത്രിസഭാ യോഗത്തിൽ നിന്നും വിട്ടു നിന്നത് അസാധാരണ സംഭവം; പാർട്ടി തീരുമാനമാണെന്ന് കാണിച്ച് കത്തു നൽകിയിരുന്നു; ഇത് ഒരിക്കലും സംഭവിക്കാൻ പാടില്ലാത്ത കാര്യമെന്നും പിണറായി വിജയൻ - MarunadanMalayali.com\nതോമസ് ചാണ്ടി രാജിവെക്കുമോ? ചോദ്യങ്ങൾക്ക് ഉരുണ്ടുകളിച്ച് മുഖ്യമന്ത്രിയുടെ മറുപടി; ചാണ്ടിയുടെ രാജിക്കാര്യം എൻസിപി കേന്ദ്രനേതൃത്വം ചർച്ച ചെയ്ത് അറിയിക്കും; അതിന് ശേഷം തീരുമാനങ്ങൾ കൈക്കൊള്ളും; സിപിഐ മന്ത്രിമാർ മന്ത്രിസഭാ യോഗത്തിൽ നിന്നും വിട്ടു നിന്നത് അസാധാരണ സംഭവം; പാർട്ടി തീരുമാനമാണെന്ന് കാണിച്ച് കത്തു നൽകിയിരുന്നു; ഇത് ഒരിക്കലും സംഭവിക്കാൻ പാടില്ലാത്ത കാര്യമെന്നും പിണറായി വിജയൻ\nNovember 15, 2017 | 10:57 AM IST | Permalink\nതിരുവനന്തപുരം: മന്ത്രി തോമസ് ചാണ്ടിയുടെ രാജിക്കാര്യത്തിൽ അന്തിമ തീരുമാനം കൈക്കൊണ്ടിട്ടില്ലെന്ന് വ്യക്തമാക്കി മുഖ്യമന്ത്രി പിണറായി വിജയൻ. എൻസിപി കേന്ദ്ര നേതൃത്വം രാജിക്കാര്യം ചർച്ച ചെയ്ത അറിയിക്കാമെന്നാണ് ടി പി പീതാംബരൻ മാസ്റ്ററും തോമസ് ചാണ്ടിയും ഇന്ന് രാവിലെ നടന്ന കൂടിക്കാഴ്‌ച്ചയിൽ അറിയിച്ചതെന്ന് മുഖ്യമന്ത്രി പറഞ്ഞു. പതിനൊന്നരയോടെ തീരുമാനം അവർ അറിയിക്കുമെന്നും രാജിക്കാര്യത്തിൽ അതിന് ശേഷം തീരുമാനം എടുക്കുമെന്നും പിണറായി വിജയൻ വാർത്താസമ്മേളനത്തിൻ വ്യക്തമാക്കി. മാധ്യമങ്ങളുടെ ചോദ്യങ്ങളിൽ പല തവണ ഉരുണ്ടു കൡച്ചായിരുന്നു അദ്ദേഹത്തിന്റെ മറുപടി. സിപിഐ മന്ത്രിമാർ മന്ത്രിസഭാ യോഗത്തിൽ നിന്നും വിട്ടു നിന്നത് പാർട്ടി തീരുമാനപ്രകാരമാണെന്ന് അറിയിച്ച് കത്തു നൽകിയെന്നും മുഖ്യമന്ത്രി അറിച്ചു. മുഖ്യമന്ത്രി വാർത്താസമ്മേളനത്തിൽ പറഞ്ഞ കാര്യങ്ങൾ ഇങ്ങനെയാണ്:\nഇന്നത്തെ മന്ത്രിസഭാ യോഗത്തിൽ തോമസ് ചാണ്ടിയുടെ രാജിപ്രശ്‌നം ചർച്ച ചെയ്തില്ല. ഈ വിഷയം നേരത്തെ എൽഡിഎഫിൽ ചർച്ച ചെയ്തിരുന്നു. അന്ന് കൈക്കൊണ്ടത് രണ്ട് തീരുമാനങ്ങളാണ്. ഒന്ന്, മുഖ്യമന്ത്രി തന്നെ ഇക്കാര്യത്തിൽ തീരുമാനം എടുക്കു. രണ്ട്, തോമസ് ചാണ്ടിയുടെ പാർട്ടിയുടെ തീരുമാനം എടുക്കുക എന്നതും. ഈ രണ്ട് തീരുമാനങ്ങളും ഒന്നിച്ചു തന്നെ എടുത്തു. ഇതുമായി ബന്ധപ്പെട്ട് ഹൈക്കോടതി വിധി വന്നിട്ടുണ്ട്. ഈ സാഹചര്യം വന്നപ്പോൾ എൻസിപി നേതൃത്വവുമായി സംസാരിക്കാൻ സമയമെടുത്തു. അവർ ഇന്നലെ കൊച്ചിയിൽ ആയിരുന്നു. ഇന്നു കാലത്ത് എട്ട് മണിയോടെ എൻസിപി സംസ്ഥാന നേതൃത്വവുമായി സംസാരിക്കാൻ ധാരണയിലായി. ഇന്ന് രാവിലെയെത്തി വിശദമായി കാര്യങ്ങൾ ചർച്ച ചെയ്തു.\nചാണ്ടിയുടെ രാജിയുമായി ബന്ധപ്പെട്ട് അവർ ഉന്നയിക്കുന്ന പ്രശ്‌നം അവരുടെ പാർട്ടി നേതൃത്വവുമായി ചർച്ച ചെയ്യേണ്ടതുണ്ട്. പാർട്ടിയുടെ അഖിലേന്ത്യാ നേതൃത്വവുമായി ചർച്ച ചെയ്യണമെന്ന് പറഞ്ഞു. അതിന് സമയം അനുവദിച്ചു. ചർച്ച പതിനൊന്നരക്ക് ശേഷം വിവരം അറിയിക്കാമെന്ന് പറഞ്ഞിട്ടുണ്ട്. അതു നടക്കട്ടെ, അതിന് ശേഷം തീരുമാനം കൈക്കൊള്ളുകയും ചെയ്യും. സിപിഐ മന്ത്രിമാർ മന്ത്രിസഭാ യോഗത്തിൽ നിന്നും വിട്ടുനിന്നു എന്നത് ശരിയാണ്. അവർ മന്ത്രിസഭാ യോഗത്തിൽ പങ്കെടുക്കില്ല എന്നു കാണിച്ചു കത്തു നൽകിയിരുന്നു. പങ്കെടുക്കാതിരുന്നതിന് കാരണം പറഞ്ഞ്. തോമസ് ചാണ്ടി പങ്കെടുക്കുകയാണെങ്കിൽ മന്ത്രിസഭാ യോഗത്തിൽ പങ്കെടുക്കേണ്ടെന്നാണ് പാർട്ടി അറിയിച്ചതെന്നാണ് അവർ പറഞ്ഞത്. ഇത് അസാധാരണ തീരുമാനമാണ്.\nഎല്ലാ ഘടകകക്ഷികൾക്കും മാന്യതയുണ്ട്. അവർക്ക് ആവശ്യമായ പരിഗണനയും നൽകേണ്ടതുണ്ട്. ധനാഢ്യനായതു കൊണ്ടല്ല തോമസ് ചാണ്ടിക്കുള്ള ആനുകൂല്യങ്ങൾ. അദ്ദേഹം വിദേശത്തു പോയി പണമുണ്ടാക്കിയതിന് ആർക്കാണ് പ്രശ്‌നം. ചാണ്ടിക്കെതിരായ ആരോപണങ്ങൾ മന്ത്രിയാകുന്നതിന് മുമ്പുള്ളതാണ്. ഇതിലെ പ്രശ്‌നങ്ങൽ നിയമപരമായി പരിശോധിക്കേണ്ടതുണ്ട്. ചില പ്രത്യേക സാഹചര്യങ്ങളാലാണ് ചാണ്ടിയുടെ വിഷയം ഇപ്പോൾ ഉയർന്നു വന്നു. ഇക്കാര്യത്തിൽ വ്യക്തത കൈവരേണ്ടതുണ്ട്. അതുകൊണ്ടാണ് രാജി വൈകുന്നതും.\nകൂട്ടുത്തരവാദിത്തം നഷ്ടപ്പെട്ടു എന്ന ഹൈക്കോടതി പരാമർശത്തിൽ കഴമ്പില്ലെന്നും മുഖ്യമന്ത്രി പറഞ്ഞു. ഈ ആരോപണം അംഗീകരിക്കാൻ സാധിച്ചില്ല. മന്ത്രിമാർ ചില നിലപാടുകൾ സ്വീകരിക്കുന്നത് പാർട്ടിയുടെ നിലപാടുകളുടെ ഭാഗമായാണ്. പാർട്ടി തീരുമാനം ലംഘിക്കാൻ ഒര മന്ത്രിമാർക്കും സാധിക്കുകയുമില്ല. പാർട്ടി ഒരു തീരുമാനം ലംഘിക്കുന്നത് കൂട്ടുത്തരവാദിത്ത വിഷയത്തിൽ വരുന്നില്ല. അതേസമയം മന്ത്രിസഭാ യോഗം എന്നു പറയുന്നത് കൂട്ടായ ചർച്ചകളിലൂടെ തീരുമാനങ്ങൾ ഉണ്ടാകാൻ വേണ്ടിയുള്ളതാണ്. അതിൽ നിന്നും സിപിഐ മന്ത്രിമാർ വിട്ടു നിന്നത് ശരിയായില്ലെന്നും പിണറായി കൂട്ടിച്ചേർത്തു.


ഷഓമി ഫോണിലേക്ക് വരുന്നത് നിക്കോണോ ക്യാനനോ? വിഡിയോ മികവുറ്റതാക്കാന് വണ്‍പ്ലസ് | Xiaomi Phone Camera\nഷഓമി ഫോണിലേക്ക് വരുന്നത് നിക്കോണോ ക്യാനനോ? വിഡിയോ മികവുറ്റതാക്കാന് വണ്‍പ്ലസ്\nമനോരമ ലേഖകൻ February 06, 2020 03:35 PM IST\nചൈനീസ് സ്മാര്‍ട് ഫോണ് നിര്‍മ്മാതാവായ വാവെയ് വര്‍ഷങ്ങള്‍ക്കു മുൻപൊരു തീരുമാനമെടുത്തു. ജര്‍മ്മന് ക്യാമറാ നിര്‍മ്മാണ കമ്പനിയായ ലൈക്കയുമായി ഒന്നിച്ചു പ്രവര്‍ത്തിക്കാന്. ഇരു കമ്പനികളും സഹകരിച്ച് ക്യാമറാ ഡെവലപ്‌മെന്റിനായി ഒരു ലാബും തുടങ്ങി. എന്തിനേറെ പറയണം ഇപ്പോഴത്തെ ഡിഎക്‌സ്ഒ റെയ്റ്റിങ്ങില് ആദ്യ മൂന്നു സ്ഥാനത്തും വാവെയ് ആണ്. കഴിഞ്ഞ ഏതാനും വര്‍ഷങ്ങളായി സ്മാര്‍ട് ഫോണ് ക്യാമറാ നിര്‍മ്മാണത്തില് ഒന്നാം സ്ഥാനത്ത് ഈ കമ്പനിയാണ് എന്നാണ് പൊതുവെയുള്ള വിശ്വാസം.\nഇപ്പോഴിതാ മറ്റൊരു ചൈനീസ് കമ്പനിയും, ഇന്ത്യക്കാരുടെ പ്രിയ സ്മാര്‍ട് ഫോണ് ബ്രാന്‍ഡ് ഷഓമി തങ്ങളുടെ ആരാധകരോട് ഒരു ചോദ്യം ചോദിച്ചിരിക്കുകയാണ്. തങ്ങള് ഏതു ക്യാമറാ നിര്‍മ്മാതാവുമായി ഒത്തു പ്രവര്‍ത്തിക്കണം എന്നാണ് അവര് ചോദിച്ചിരിക്കുന്നത്. ക്യാനന്, നിക്കോണ്, മീഡിയം ഫോര്‍മാറ്റ് ക്യാമറാ നിര്‍മ്മാണത്തിലെ അതികായകരായ ഹാസല്‍ബ്ലാഡ് തുടങ്ങിയ കമ്പനികളുടെ പേരുകളാണ് ഷഓമി പ്രസിദ്ധീകരിച്ച ലിസ്റ്റിലുള്ളത്. ഒരു വെടിക്കു രണ്ടു പക്ഷികളെ വീഴ്ത്താനായി തന്നെയായിരിക്കും ഷഓമിയുടെയും ശ്രമം. ക്യാമറയുടെ ഗുണം വര്‍ധിപ്പിക്കുക എന്നതുകൂടാതെ, യൂറോപ്യന് രാജ്യങ്ങളിലും മറ്റും ഒരു ചൈനീസ് കമ്പനിയെന്ന 'ദുഷ്‌പേരു' മാറ്റാനും അവര്‍ക്കു സാധിച്ചേക്കും.\nലൈക്കാ ബ്രാന്‍ഡഡ് ക്യാമറകള് വാവെയുടെ ഏറ്റവും മുന്തിയ ഫോണുകളില് മാത്രമാണ് കാണാനാകുക. ക്യാമറാ നിര്‍മ്മാണത്തില് ആഢ്യത്വത്തിന്റെ മറ്റൊരു നാമമാണ് ലൈക്ക. ക്യാമറാ പ്രേമികള് എക്കാലത്തും കയ്യില് വയ്ക്കാന് ആഗ്രഹിച്ചവയായിരുന്നു ലൈക്കയുടെ ക്യാമറകള്. എന്നാല് ഈ കമ്പനിയുടെ ക്യാമറകള്‍ക്ക് എക്കാലത്തും ജാപ്പനീസ് ക്യാമറാ നിര്‍മ്മാതാക്കളെ അപേക്ഷിച്ച് പല മടങ്ങ് വിലക്കൂടുതലായിരുന്നു. ഇതിഹാസ ഫൊട്ടോഗ്രാഫറായിരുന്ന ഒണ്‍റി-കാര്‍ട്ടിയേ ബ്രസന്, തന്റെ ഫൊട്ടോഗ്രഫി ജീവിതത്തിനിടയില് ലൈക്കാ ക്യാമറാ ബോഡിയും 50എംഎം ലെന്‍സും മാത്രമാണ് പ്രധാനമായും ഉപയോഗിച്ചിരുന്നത്.\nഎന്തായാലും, ഷഓമിയുടെ നീക്കം കമ്പനിയുടെ ആരാധകര്‍ക്ക് ആഹ്ലാദം പകര്‍ന്നേക്കും. വാവെയ് മാത്രമല്ല ഷഓമിക്കു മുൻപ് ഈ വഴിയില് സഞ്ചരിച്ചിരിക്കുന്നത്. നോക്കിയ കമ്പനിക്ക് 'സൈസ്' ബ്രാന്‍ഡഡ് ലെന്‍സുകള് ഉണ്ടായിരുന്നു. സോണിയും 'സൈസിന്റെ' ലോഗോ ലെന്‍സുള്ള ഫോണുകള് ഇറക്കിയിട്ടുണ്ട്. മോട്ടറോള കമ്പനി തങ്ങളുടെ മോട്ടോ-സെഡ് സീരിസില് ഹാസല്‍ബ്ലാഡിന്റെ ബ്രാന്‍ഡ് ഉള്ള ക്യാമറാ മൊഡ്യൂളുകളും പിടിപ്പിച്ചിരുന്നു. ഇത്തരത്തില് നോക്കിയാല് ഫോണ് നിര്‍മ്മാതാക്കള്‍ക്ക് ക്യാമറാ നിര്‍മ്മാതാക്കളുടെ ലോഗൊ ഉള്ള ക്യാമറകള് ഇറക്കുക എന്നത് വളരെ താത്പര്യമുള്ള കാര്യമാണെന്നു കാണാം.\nചൈനീസ് ഭാഷയില് നടന്ന ഈ 'വോട്ടെടുപ്പില്' ഹാസല്‍ബ്ലാഡ് വിജയിച്ചതായി കമ്പനി അറിയിച്ചു. എന്നാല്, ഉടനെ എങ്ങാനും ഹാസല്‍ബ്ലാഡ് ക്യാമറാ ബ്രാന്‍ഡ് നെയ്മുള്ള ഷഓമി ഫോണ് ഇറങ്ങുമോ എന്നറിയില്ല. നിക്കോണ്, ക്യാനന് തുടങ്ങിയ ക്യാമറാ ബ്രാന്‍ഡുകള്‍ക്ക് സ്മാര്‍ട് ഫോണ് ക്യാമറാ നിര്‍മ്മാണത്തില് മുന്‍പരിചയമില്ല. എന്നാല്, ഹാസല്‍ബ്ലാഡിന് അതുണ്ട് എന്നതും ഷഓമിയുടെ തീരുമാനത്തിനു പിന്നിലുണ്ടാകാം.\nവിഡിയോ റെക്കോഡിങ്ങില് മികവു കൊണ്ടുവരാന് വണ്‍പ്ലസ്\nസ്മാര്‍ട് ഫോണ് രംഗത്ത് ചൈനീസ് കമ്പനികളുടെ ആധിപത്യം ഏറി വരികയാണ്. ആപ്പിള്, സാംസങ്, എല്‍ജി തുടങ്ങി കുറച്ചു പേരുകളൊഴികെ മറ്റു പ്രധാന നിര്‍മ്മാതാക്കളെല്ലാം ചൈനീസ് കമ്പനികളാണ്. ആപ്പിളിനെ മറികടന്ന് ലോകത്തെ രണ്ടാമത്തെ സ്മാര്‍ട് ഫോണ് നിര്‍മ്മാതാവായ വാവെയ്, ഒന്നാം സ്ഥാനത്തുള്ള സാംസങ്ങിന്റെ മുന്നില് കയറാനുള്ള ശ്രമത്തിലാണിപ്പോള്. അമേരിക്കന് പ്രസിഡന്റ് ഡോണള്‍ഡ് ട്രംപ് കൊണ്ടുവന്ന ഉപരോധം ഇല്ലായിരുന്നെങ്കില് അവരിപ്പോഴേ ഒന്നാം സ്ഥാനത്തെത്തിയേനെ എന്നാണ് പറയുന്നത്.\nചൈനീസ് സ്മാര്‍ട് ഫോണ് നിര്‍മ്മാതാക്കളില് വേറിട്ടൊരു വഴി സ്വീകരിക്കുകയും പടിഞ്ഞാറന് രാജ്യങ്ങളില് പോലും സ്വീകാര്യത ഉറപ്പിക്കുകയും ചെയ്ത കമ്പനിയാണ് വണ്‍പ്ലസ്. തങ്ങളുടെ ഫോണുകളില് ചില ഫീച്ചറുകളെങ്കിലും ഏറ്റവും മുന്തിയ സ്മാര്‍ട് ഫോണുകളെക്കാള് മികച്ചതായരിക്കണം എന്ന് നിര്‍ബന്ധമുള്ള കമ്പനിയാണ് വണ്‍പ്ലസ്. ഇപ്പോഴത്തെ ഏറ്റവും പുതിയ വണ്‍പ്ലസ്7സീരിസിലെ മികച്ച ഫോണുകള്‍ളുടെ ഡിസ്‌പ്ലേയ്ക്ക് അതീവ ആകര്‍ഷകമായ 90 ഹെട്‌സ് റിഫ്രെഷ് റെയ്റ്റ് ആണുള്ളത്. ഈ വര്‍ഷം ഇറങ്ങാന് പോകുന്ന ഐഫോണുകളില് ഇത്തരത്തില് കൂടിയ റിഫ്രെഷ് റെയ്റ്റ് കണ്ടേക്കുമെന്നു പറയുന്നു. ഇത്തരത്തില് പിന്നോട്ടു പോകാന് താത്പര്യമില്ലാത്ത കമ്പനികളിലൊന്നാണ് വണ്‍പ്ലസ്. ഷഓമിയെപ്പോലെ തന്നെ, ഇന്ത്യക്കാര്‍ക്ക് ഏറെ പ്രിയപ്പെട്ട ബ്രാന്‍ഡുമാണ് വണ്‍പ്ലസ്. താരതമ്യേന കുറഞ്ഞ വിലയ്ക്കുള്ള ഫോണുകളുടെ വിപണിയിലെ രാജാക്കന്മാരാണ് ഷഓമി എങ്കില് ഇന്ത്യയിലെ പ്രീമിയം ഫോണുകളുടെ സെഗ്‌മെന്റില് വണ്‍പ്ലസിനാണ് ആധിപ്ത്യം.\nവണ്‍പ്ലസ് 2020 ജനുവരി ആദ്യം ന്യൂ യോര്‍ക് സിറ്റിയില് തങ്ങളുടെ ഫോണ് ഉപയോഗിക്കുന്നവര്‍ക്കായി ഒരു മീറ്റിങ് വിളിച്ചു ചേര്‍ത്തിരുന്നു. സ്മാര്‍ട് ഫോണ് വിഡിയോഗ്രാഫി ആയിരുന്നു വിഷയം. ഈ വിഷയത്തിലെ വിദഗ്ധരുള്‍പ്പെടെയുള്ളവര് പങ്കെടുത്ത മീറ്റിങ്ങില് തങ്ങളുടെ ഫോണുകളിൽ വിഡിയോ റെക്കോഡിങ്ങില് വന് മാറ്റങ്ങള് കൊണ്ടുവരാനുള്ള വെല്ലുവിളി കമ്പനി ഏറ്റെടുത്തിരിക്കുകയാണ്.\nവിഡിയോ എഡിറ്റിങില് മുതല് നൈറ്റ് മോഡില് വരെ നിരവധി മാറ്റങ്ങളാണ് കൊണ്ടുവരാന് കമ്പനി ഉദ്ദേശിക്കുന്നത്. സ്മാര്‍ട്ട്‌ഫോണ് ഉപയോഗിച്ച് തങ്ങളുടെ വിഡിയോ വര്‍ക്ക് ചെയ്യുന്നവര്‍ക്കു പോലും ആശ്രയിക്കാവുന്ന തരത്തിലുള്ള ഒരു ഉപകരണമാക്കി തങ്ങളുടെ ഫോണുകളെ തീര്‍ക്കാനാണ്കമ്പനി ഉദ്ദേശിക്കുന്നത്. ഇതു സാധ്യമായാല്, വണ്‍പ്ലസിന് ആരാധകര് ഇനിയും കൂടും എന്ന കാര്യത്തില് സംശയമില്ല.


കോൺഗ്രസും ബി.ജെ.പിയും മുസ്ലിംകളും | Congress, BJP and Muslims In india-Article | Madhyamam\nപോപ്പുലർ ഫ്രണ്ട് റാലിയിലെ കുട്ടിയുടെ മുദ്രാവാക്യം; പൊലീസ് അന്വേഷണം...\nസുരക്ഷാസേനക്ക് നേരെ ആക്രമണത്തിന് സാധ്യത; ശ്രീനഗറിൽ റെഡ് അലർട്...\nരാജ് താക്കറെ അയോധ്യ സന്ദർശനം മാറ്റിയത് ഭയന്നിട്ടെന്ന് എസ്.പി നേതാവ്...\nകെഫാക് ഏഷ്യൻ ഓപ്പൺ സെവൻസ് ഫുട്ബാൾ; ഫഹാഹീൽ ബ്രദേഴ്‌സ് ജേതാക്കള്\nകുന്തിരിക്ക മ്യൂസിയം സന്ദർശിച്ചത് 2,132 ആളുകൾ\nHomechevron_rightOpinionchevron_rightArticleschevron_rightകോൺഗ്രസും ബി.ജെ.പിയും ...\ndate_range7May 2019 2:19 AM GMT\nകോൺഗ്രസും ബി.ജെ.പിയും മുസ്ലിംകളും\ncamera_alt?????? ??????, ?????? ?????????\n1977ലെ പൊതുതെരഞ്ഞെടുപ്പിൽ ഇന്ദിര ഗാന്ധി ജയിച്ചിരുന്നെങ്കിൽ അത് അടിയന്തരാവസ്ഥക്ക് ലഭിക്കുന്ന ജനങ്ങളുടെ അ ംഗീകാരമാകുമായിരുന്നു. ഇപ്പോഴത്തെ തെരഞ്ഞെടുപ്പിൽ നരേന്ദ്ര മോദി അധികാരത്തിൽ തിരിച്ചെത്തുകയാണെങ്കിൽ ഇതുമാ യി അതിനെ എങ്ങനെ തുലനപ്പെടുത്താൻ കഴിയും. മോദിയുടെ ബാക്കിപത്രം പരാജയങ്ങളുടെ പട്ടികയാണ്. സമ്പദ് മേഖലയുടെ തകർ ച്ച, കർഷക ദുരിതം, കടുത്ത തൊഴിലില്ലായ്മ, നോട്ടുനിരോധനം എന്ന പേടിസ്വപ്നം, ജി.എസ്.ടി, പൊതുസ്ഥാപനങ്ങളെ ഞെക് കിക്കൊല്ലൽ എന്നിങ്ങനെ ഇത് നീളുന്നു.\nമോദിയുടെ ഭരണത്തിൽ സാമുദായിക ധ്രുവീകരണത്തിനായി കൊണ്ടുപിടിച്ച ശ് രമങ്ങൾ നടക്കുന്നത് ഇതിനെക്കാളെല്ലാം ഭീകരമാണ്. അവയാകെട്ട, കൂടുതൽ ചർച്ച ചെയ്യപ്പെടുന്നുമില്ല. ഗോഹത്യയുടെ പ േരിലുള്ള ആൾക്കൂട്ട കൊലപാതകങ്ങൾ, ദലിത് കൂട്ടക്കൊല, ലവ് ജിഹാദിെൻറ പേരിൽ മുസ്ലിംകളും ദലിതുകളും നേരിടുന്ന പീഡനം, വിചാരണയില്ലാതെ മുസ്ലിംകളെ ജയിലിൽ പാർപ്പിക്കൽ തുടങ്ങി ഇൗ പട്ടികയും നീളുന്നു.\nവെറുപ്പിെൻറയും പ്ര തികാരത്തിെൻറയും ചേരുവകളായിരുന്നില്ല രാജ്യത്തെ അടിയന്തരാവസ്ഥയിലേക്ക് നയിച്ച ഘടകങ്ങളുടെ പ്രചോദനം. കിഴക ്കിെൻറയും പടിഞ്ഞാറിെൻറയും ആശയങ്ങളുടെ പ്രവാഹം ഇന്ദിര ഗാന്ധിക്ക് ആഭ്യന്തരമായും വൈദേശികമായും ഏറ്റ കനത്ത പ്രഹരമായിരുന്നു.\nഎഴുപതുകൾ പടിഞ്ഞാറിന് നല്ല കാലമായിരുന്നില്ല എന്നോർക്കുക. ആഗോള സാഹചര്യങ്ങൾക്ക് വിരു ദ്ധമായി ഇന്ദിര കോൺഗ്രസിനെ പിളർക്കുകയും ബംഗ്ലാദേശിെൻറ വിമോചന പോരാട്ടത്തിൽ സോവിയറ്റ് യൂനിയനെ മുറുകെപ്പിടിക്കുകയും ചെയ്തു. സി.പി.െഎ നേതാവ് എസ്.എ. ഡാെങ്ക, കമ്യൂണിസ്റ്റ് അനുഭാവമുള്ള കേന്ദ്രമന്ത്രി മോഹൻ കുമാരമംഗലം, ഇടത് ചായ്വുള്ള സ്വന്തം പ്രിൻസിപ്പൽ സെക്രട്ടറി പി.എൻ. ഹക്സർ തുടങ്ങിയവരായിരുന്നു ഇന്ദിരയുടെ ഉപദേശകർ. ജയപ്രകാശ് നാരായണിെൻറ 1974ലെ ബീഹാർ പ്രസ്ഥാനത്തോട് ആഗോള വലതുപക്ഷവും ഇന്ത്യയിൽ അവരെ പിന്തുണക്കുന്നവരും ചേർന്നുനിന്നു. മുതിർന്ന ആർ.എസ്.എസ് നേതാവായിരുന്ന നാനാജി ദേശ്മുഖ് ആയിരുന്നു പ്രസ്ഥാനത്തിെൻറ ബുദ്ധികേന്ദ്രം.\nതനിക്കെതിരെ നിന്ന മാധ്യമങ്ങൾക്ക് ഇന്ദിര സെൻസർഷിപ് ഏർപ്പെടുത്തി. പാർലമെൻറിൽനിന്ന് അയോഗ്യയാക്കിയ അലഹബാദ് ഹൈകോടതി വിധി അവരെ ആകുലയാക്കിയില്ല. പകരം അടിയന്തരാവസ്ഥ കൊണ്ടുവരാനാണ് ഇന്ദിര നടപടിയെടുത്തത്.\n1980ൽ അധികാരത്തിൽ തിരിച്ചെത്തിയപ്പോൾ ഹിന്ദുത്വത്തോട് ഇന്ദിര അൽപം രാജിയായതായി തോന്നുന്നു. സിഖ് തീവ്രവാദത്തോടുള്ള അവരുടെ വെറുപ്പ് ഇതോടൊപ്പം ചേർത്തുവായിക്കുക. 1982ലെ ജമ്മു തെരഞ്ഞെടുപ്പിൽ സാമുദായിക വികാരം തന്നെയാണ് ഇന്ദിര ഉപയോഗപ്പെടുത്തിയത്. ഇൗ അവസ്ഥയിലാണ് ഒാപറേഷൻ ബ്ലൂസ്റ്റാറിന് അവർ സന്നദ്ധയാവുന്നത്. ഒടുവിൽ ഇൗ സിഖ് വിരുദ്ധ നീക്കം അവരുടെ ജീവനെടുക്കുകയും ചെയ്തു. തുടർന്ന് 1984ലെ സിഖ് വിരുദ്ധ കലാപവും അരേങ്ങറി.\n1984ലെ ലോക്സഭ തെരഞ്ഞെടുപ്പിൽ 543ൽ 414 സീറ്റുമായി രാജീവ് ഗാന്ധി അധികാരത്തിലെത്തിയതിനു പിന്നിൽ പ്രധാനമായും രണ്ടു ഘടകങ്ങളുണ്ടായിരുന്നു. ഇതിൽ ആദ്യത്തേത് ഇന്ദിര വധത്തിെൻറ സഹതാപ തരംഗംതന്നെ. രണ്ടാമത്തേത് ന്യൂനപക്ഷങ്ങൾക്കെതിരായ ഹിന്ദു ഏകീകരണമാണ്. കോൺഗ്രസ് സെക്രട്ടറിയും നല്ല സുഹൃത്തുമായിരുന്ന വി.എൻ. ഗാഡ്ഗിലിൽനിന്നാണ് ഇതേക്കുറിച്ച് ഞാൻ ആദ്യമായി അറിഞ്ഞത്. മുസ്ലിം പ്രീണനം എന്ന വികാരം ഹിന്ദുക്കളിൽ വർധിച്ചുവരുകയായിരുന്നു.\nഅതേസമയം, മുസ്ലിംകളെ രാജ്യത്ത് എത്രമാത്രം പ്രീണിപ്പിക്കുന്നുണ്ടെന്ന് 2009ലെ സച്ചാർ കമ്മിറ്റി റിപ്പോർട്ടിൽനിന്ന് വ്യക്തമാവും. എന്തൊക്കെയായാലും ഹിന്ദുവികാരം മാനിക്കപ്പെടണമെന്നായിരുന്നു കോൺഗ്രസ് നേതൃത്വത്തിന്. ക്ഷേത്രങ്ങൾ തുറന്നുകൊടുക്കൽ, ബാബരി മസ്ജിദിൽ ശിലാന്യാസത്തിന് അനുമതി, 1989ൽ നടന്ന തെരഞ്ഞെടുപ്പിലെ വാഗ്ദാനമായ രാമരാജ്യം തുടങ്ങിയവ ഇതിെൻറ തെളിവുകളാണ്. അതായത് രാഹുൽ ഗാന്ധിയുടെ ക്ഷേത്ര രാഷ്ട്രീയം പൂർവികർ കാണിച്ച പാത തന്നെയാണ്.\n1984ൽ രണ്ടു സീറ്റുകളിലൊതുങ്ങിയതിെൻറ രുചി അറിയാവുന്ന ബി.ജെ.പി ഹിന്ദു പ്ലാറ്റ്ഫോം കൈപ്പിടിയിലാക്കാനുള്ള കോൺഗ്രസിെൻറ ശ്രമത്തിൽ ആശങ്കാകുലരായിരുന്നു. അതിെൻറ ഭാഗമായിരുന്നു കടുത്ത ഹിന്ദുത്വവാദിയായിരുന്ന എൽ.കെ. അദ്വാനിയെ 1986ൽ പാർട്ടി അധ്യക്ഷ പദവി ഏൽപിച്ചത്. 1989ലെ തെരഞ്ഞെടുപ്പിനായി പ്രധാനമന്ത്രി വി.പി. സിങ് മണ്ഡൽ കമീഷൻ റിപ്പോർട്ട് നടപ്പാക്കി. ഇത് ഹിന്ദുക്കളിലെ ജാതി വേർതിരിവ് രൂക്ഷമാക്കി. അയോധ്യയിലേക്കുള്ള അദ്വാനിയുടെ രഥയാത്ര മണ്ഡൽ പ്രഭാവത്തെ കുറെയൊക്കെ നിർവീര്യമാക്കി. അയോധ്യ വിഷയം ഹിന്ദു-മുസ്ലിം വിഷയമാണെന്നതിനു തർക്കമില്ലെങ്കിലും അതിനെക്കാൾ സങ്കീർണമായ മാനവും അതിനുണ്ട്.\nപിന്നീട്, ഹിന്ദു ഏകീകരണത്തിന് പുതിയ സാമൂഹിക രൂപഘടനയുണ്ടാക്കുന്നതിന് ബി.ജെ.പി തന്ത്രങ്ങൾ ആവിഷ്കരിച്ചത് കാണാം. 90കളിൽ ആർ.എസ്.എസ് നേതാവ് കെ.എൻ. ഗോവിന്ദാചാര്യയാണ് ഇതിന് തുടക്കമിട്ടത്. പാർട്ടി നേതൃത്വത്തിലേക്ക് താഴ്ന്ന സമുദായക്കാരായ നരേന്ദ്ര മോദി, കല്യാൺ സിങ്, രാംനാഥ് കോവിന്ദ്, ബംഗാരു ലക്ഷ്മൺ, ഉമാഭാരതി തുടങ്ങിയവരെ കൊണ്ടുവന്നു. ഹിന്ദുമതത്തിലേക്ക് ആളുകളെ തിരികെ കൊണ്ടുവരുന്ന ‘ഘർ വാപസി’ പോലുള്ള പരിപാടികളും.\nനേരുപറഞ്ഞാൽ ബി.ജെ.പിയുടെയും കോൺഗ്രസിെൻറയും മുസ്ലിംനയം ഇൗ സമുദായത്തിന് ഹാനികരമാണ്. ബി.ജെ.പി മറയില്ലാതെ മുസ്ലിംവിരുദ്ധ വികാരം ഉയർത്തുന്നുവെങ്കിൽ കോൺഗ്രസാകെട്ട, ഹിന്ദുവോട്ട് നഷ്ടപ്പെടാതിരിക്കാനായി മുസ്ലിംകളെ െപാതു ചട്ടക്കൂടിൽനിന്ന് അകറ്റിനിർത്തുന്നു. ‘മുറിവേൽപിക്കാൻ സന്നദ്ധം പേക്ഷ, ആക്രമിക്കാൻ പേടിയുണ്ട്’ എന്നതാണ് അവരുടെ തത്ത്വശാസ്ത്രം.\nഒരിക്കൽ മുസ്ലിംകളുടെയും ദലിതുകളുടെയും പിന്തുണയുണ്ടായിരുന്ന കോൺഗ്രസ് ഉയർന്ന ജാതിക്കാരുടെ പാർട്ടിയായി മാറാമെന്നാണ് ഇപ്പോൾ കണക്കുകൂട്ടുന്നത്. ദലിതുകൾക്ക് തീർച്ചയായും അവരുടെ സ്വന്തം ജാതി പാർട്ടികളുണ്ട്. മുസ്ലിംകളെയാകെട്ട ജാതി പാർട്ടികളും ബി.ജെ.പി വിരുദ്ധ സ്ഥാനാർഥികളും തട്ടിക്കളിക്കുകയാണ്.\nഇന്ദിരയുടെ അടിയന്തരാവസ്ഥ പ്രഖ്യാപിത ലോകക്രമത്തിൽനിന്നുള്ള വഴിതെറ്റലായിരുന്നുവെന്ന് കോൺഗ്രസ് മനസ്സിലാക്കണം. ഇന്ദിരയെ തന്നെ അത് അമ്പരപ്പിച്ചു.\nഅതുകൊണ്ടാണ് ഇന്ദിര തെരഞ്ഞെടുപ്പിന് തയാറായത്. അരയോളം ഫാഷിസം മുങ്ങിക്കിടക്കുന്ന ഒരു ലോകക്രമത്തിലേക്കാണ് നരേന്ദ്ര മോദിയുടെ നോട്ടം. എന്നാൽ, ഇന്ത്യയുടെ ബഹുസ്വരത അദ്ദേഹത്തിന് അനുകൂലമല്ല. രാജ്യത്ത് ഉയർന്ന ജാജാതിക്കാർക്ക് മേൽക്കൈയുള്ള രണ്ടു പാർട്ടികൾ മതിയെന്ന ഇന്ത്യയിലെ മധ്യവർഗത്തിെൻറ സ്വപ്നം സാക്ഷാത്കരിക്കാൻ പോകുന്നില്ല. ശക്തമായ ഫെഡറൽ ചട്ടക്കൂടിലൂടെയാണ് ഇന്ത്യ അതിജീവിക്കുകയും അഭിവൃദ്ധിപ്പെടുകയും ചെയ്യുക.\n(കടപ്പാട്: ദ സിറ്റിസൺ)\nTAGS:congress bjp muslims india article\nNews Summary - Congress, BJP and Muslims In india-Article


വീണുകിടക്കുന്ന കിളിയെ രക്ഷിക്കാൻ ശ്രമിക്കുന്ന ഗൊറില്ല; വീഡിയോ വൈറല് | Gorilla in zoo enclosure filmed checking on injured bird\nThiruvananthapuram, First Published Nov 23, 2020, 9:47 PM IST\nപറക്കുന്നതിനിടയിൽ മരത്തിലോ മറ്റോ തട്ടി അപകടത്തിൽ പെട്ടതാണ് ഈ കുഞ്ഞ് കിളി. മൃഗശാല സന്ദർശിക്കാനെത്തിയ സഞ്ചാരികളിൽ ഒരാൾ പകർത്തിയ ദൃശ്യങ്ങളാണിത്.\nതളർന്നുവീണ കുഞ്ഞ് കിളിയെ രക്ഷിക്കാൻ ശ്രമിക്കുന്ന ഒരു ഗൊറില്ലയുടെ ഹൃദയസ്പർശിയായ ദൃശ്യമാണ് ഇപ്പോള് സമൂഹമാധ്യമങ്ങളില് വൈറല്. ഓസ്ട്രേലിയയിലെ ന്യൂ സൗത്ത് വെയ്ൽസിലെ ഒരു മൃഗശാലയിൽ നിന്നുള്ള ദൃശ്യമാണിത്.\nപറക്കുന്നതിനിടയിൽ മരത്തിലോ മറ്റോ തട്ടി അപകടത്തിൽ പെട്ടതാണ് ഈ കുഞ്ഞ് കിളി. ഗൊറില്ലയെ പാർപ്പിച്ചിരിക്കുന്ന വേലിക്കെട്ടിനുള്ളിലെ പുൽത്തകിടിയിലാണ് കിളി വീണത്. ദൂരെ നിന്ന് ഇതുകണ്ട ഗൊറില്ല കിളിയുടെ അടുത്തുവന്ന ശേഷം അതിന്‍റെ അരികിലേയ്ക്ക് ചേർന്നു കിടന്നുകൊണ്ട് അതിനെ നോക്കുകയാണ്.\nവളരെ പതുക്കെ അതിനെ കൈ കൊണ്ട് തട്ടി പറക്കാൻ സഹായിക്കുകയാണ് പിന്നീട് ഗൊറില്ല ചെയ്തത്. എന്നാൽ മുറിവുകൾ സാരമായതിനാൽ പുൽത്തകിടിയിൽ നിന്നും പറന്നു നീങ്ങാൻ കിളിക്ക് സാധിച്ചില്ല. മൃഗശാല സന്ദർശിക്കാനെത്തിയ സഞ്ചാരികളിൽ ഒരാൾ പകർത്തിയ ദൃശ്യങ്ങളാണിത്.\nLast Updated Nov 23, 2020, 9:50 PM IST\nviral video of gorilla


എന്‍മകജെ പഞ്ചായത്തില് ഭരണം യുഡിഎഫിന്\nWed Jan 23 2019 16:47:28 GMT+0530 (IST)\nപെര്‍ള (കാസര്‍കോട്): ജില്ലയില് ബിജെപി ഭരിച്ചിരുന്ന ഒരു പഞ്ചായത്തു കൂടി പാര്‍ട്ടിക്ക് നഷ്ടമായി. ബിജെപി ഭരിച്ചിരുന്ന മഞ്ചേശ്വരം മണ്ഡലത്തിലെ എന്‍മകജെ പഞ്ചായത്ത് ഭരണസമിതിക്കെതിരേ യുഡിഎഫ് കൊണ്ടുവന്ന അവിശ്വാസത്തെ തുടര്‍ന്നു പ്രസിഡന്റും വൈസ് പ്രസിഡന്റും പുറത്തായിരുന്നു. ഇന്നലെ നടന്ന പ്രസിഡന്റ് തിരഞ്ഞെടുപ്പില് സിപിഐ അംഗത്തിന്റെ പിന്തുണയോടെ കോ ണ്‍ഗ്രസ്സിലെ വൈ ശാരദ പ്രസിഡന്റും മുസ്‌ലിംലീഗിലെ സിദ്ദീഖ് ഖണ്ഡിഗെ വൈസ് പ്രസിഡ ന്റുമായി തിരഞ്ഞെടുക്കപ്പെട്ടു.\n17 അംഗ ഭരണസമിതിയില് യുഡിഎഫ് ഏഴ്, ബിജെപി ഏഴ്, എല്‍ഡിഎഫ് മൂന്ന് എന്നിങ്ങനെയാണു കക്ഷിനില. എന്നാല് അവിശ്വാസത്തിന് അനുകൂലമായി വോട്ട് ചെയ്ത സിപിഎമ്മിലെ രണ്ട് അംഗങ്ങള് പ്രസിഡന്റ് വൈസ് പ്രസിഡന്റ് തിരഞ്ഞെടുപ്പില് നിഷ്പക്ഷത പാലിക്കുകയായിരുന്നു. എട്ടു വീതം വോട്ടുകള് നേടിയാണു പ്രസിഡന്റും വൈസ് പ്രസിഡ ന്റും തിരഞ്ഞെടുക്കപ്പെട്ടത്. ബിജെപി സ്ഥാനാര്‍ഥികള്‍ക്ക് ഏഴുവീതം വോട്ടുകള് ലഭിച്ചു. സിപിഐ അംഗം ചന്ദ്രാവതിയാണു ബിജെപിയെ അധികാരത്തില് നിന്ന് അകറ്റിനിര്‍ത്താന് യുഡിഎഫിന് വോട്ട് ചെയ്തത്. എന്‍മകജെ പഞ്ചായത്ത് കൃഷി ഓഫിസര് വിപിന് വി വര്‍മയായിരുന്നു റിട്ടേണിങ് ഓഫിസര്.\nബിജെപി ഭരിച്ചിരുന്ന കാറഡുക്ക പഞ്ചായത്ത് ഭരണസമിതിക്കെതിരേ സിപിഎം കൊണ്ടുവന്ന അവിശ്വാസ പ്രമേയത്തിന് അനുകൂലമായി യുഡിഎഫ് അംഗങ്ങള് വോട്ട് ചെയ്ത് പ്രസിഡന്റിനെയും വൈസ് പ്രസിഡന്റിനെയും പുറത്താക്കിയിരുന്നു. തുടര്‍ന്നു നടന്ന തിരഞ്ഞെടുപ്പില് പ്രസിഡന്റായി സിപിഎം സ്വതന്ത്രയും വൈസ് പ്രസിഡന്റായി കോണ്‍ഗ്രസ് സ്വതന്ത്രനും തിരഞ്ഞെടുക്കപ്പെട്ടിരുന്നു. എന്നാല് കാറഡുക്കയില് യുഡിഎഫ് ചെയ്ത ഉപകാരത്തിന് എന്‍മകജെയില് പ്രത്യുപകാരം ചെയ്യാന് സിപിഎം തയ്യാറാവാതിരുന്നതു പരക്കെ ചര്‍ച്ചയായിട്ടുണ്ട്. കാസര്‍കോട് ജില്ലയില് ബെള്ളൂര്, മധൂര് പഞ്ചായത്തുകളി ല് മാത്രമാണ് ഇപ്പോള് ബിജെപിക്ക് ഭരണമുള്ളത്.


ചോദ്യങ്ങളിലും ഉത്തരങ്ങളിലുമായി ഒരാളിങ്ങനെ കുഴഞ്ഞുമറിഞ്ഞു നിൽക്കുമ്പോൾ… നിലപാടുകൊണ്ട് ഉറച്ചുപോയൊരാളുണ്ട് - Boolokam\nHome Entertainment ചോദ്യങ്ങളിലും ഉത്തരങ്ങളിലുമായി ഒരാളിങ്ങനെ കുഴഞ്ഞുമറിഞ്ഞു നിൽക്കുമ്പോൾ… നിലപാടുകൊണ്ട് ഉറച്ചുപോയൊരാളുണ്ട്\nചോദ്യങ്ങളിലും ഉത്തരങ്ങളിലുമായി ഒരാളിങ്ങനെ കുഴഞ്ഞുമറിഞ്ഞു നിൽക്കുമ്പോൾ… നിലപാടുകൊണ്ട് ഉറച്ചുപോയൊരാളുണ്ട്\n“ചോദ്യം : ഭാവനയുണ്ടാകുമോ അടുത്ത ട്വന്റി – ട്വന്റിയിൽ?\nഇടവേള ബാബു : ഇപ്പൊ ഭാവന അമ്മയിലില്ല. അത്രേ എനിക്ക് പറയാൻ പറ്റുള്ളൂ.\nചോദ്യം : കഴിഞ്ഞ ട്വന്റി ട്വന്റിയിൽ നല്ല റോൾ…\nഇടവേള ബാബു : നല്ല റോൾ ചെയ്തതാണ്… അതിപ്പൊ മരിച്ചുപോയവരെ തിരിച്ചുകൊണ്ടുവരാൻ പറ്റില്ല. അതുപോലെയാണ്. നമുക്ക് അമ്മയിൽ ഉള്ളവരെവെച്ച് എടുക്കേണ്ടി വരും. അമ്മയിലില്ല എന്നേ എനിക്ക് പറയാൻ പറ്റൂ.”\nഞാൻ അവൾക്കൊപ്പമല്ല എന്ന് വാക്കുകളിൽകൂടി വ്യക്തമാക്കുന്നു, എന്നതിനപ്പുറം ചവിട്ടേറ്റവരെ വീണ്ടും ചവിട്ടി താഴ്ത്തുന്ന ക്രൂരത, അതുകൂടി വായിച്ചെടുക്കാൻ പറ്റണം നമുക്ക് ഇതിൽനിന്ന്. നീതിയുടെ ഒരു തരി എന്നല്ല… അതുപോലുമില്ലാത്ത സംഘടനയുടെ ഉറച്ച ഭാവി അത്രയും തെളിമയോടെ കാണാൻ കഴിയുന്നതുകൊണ്ടാണ്, പാർവതി അമ്മയിൽനിന്ന് രാജിവച്ചുപോകുന്നത്. ഞാൻ ഇങ്ങനെയാണ്, ഞങ്ങളുടെ സംഘടന ഇങ്ങനെയാണ് എന്ന് അംഗങ്ങളുടെ പിൻബലത്തോടുകൂടിയല്ലാതെ അയാൾക്ക് ഇങ്ങനെ പച്ചയായി വിളിച്ചുപറയാൻ കഴിയില്ല. അതുകൊണ്ടുതന്നെ ആണായിട്ടും പെണ്ണായിട്ടും സ്വാർത്ഥലാഭക്കാരുടെ ഇടയിൽനിന്ന് തിരിച്ചുപോകുന്ന അവസാന വ്യക്തിയായിരിക്കും പാർവതി എന്നു കരുതിപോയാലും തെറ്റില്ല.\n” ചോദ്യം : ‘അമ്മ’ യിലില്ലാത്തവരെ അഭിനയിപ്പിക്കുന്നില്ല?\nഇടവേള ബാബു : സ്വാഭാവികമായിട്ടും. ‘അമ്മ’ യിൽ ഇഷ്ടംപോലെ ആൾക്കാരുണ്ടല്ലോ. ”\nWcc യുടെ അംഗങ്ങൾക്ക് അവസരമില്ലാതായതിന്റെ, അവൾക്ക് അവസരം നിഷേധിച്ചതിന്റെ ഉത്തരവാദിത്വം എത്രഭംഗിയായിട്ടാണ് ഏറ്റെടുത്തിരിക്കുന്നത്?\nജാതിപരമായി അധിക്ഷേപിച്ചു എന്നും, രാമകൃഷ്ണന് വേദി നിഷേധിച്ചു എന്നുംപറയുമ്പോൾ ഇടവേളബാബുവിന്റെ മറുപടി, ലളിതചേച്ചി അങ്ങനെ ചെയ്യുമെന്ന് തോന്നുന്നില്ല എന്നാണ്. എനിക്ക് വർഷങ്ങളായി അറിയുന്നതല്ലേ… എന്നാണ്. അങ്ങനെയൊക്കെ ഇപ്പൊ ഉണ്ടോ എന്നാണ്. പറയുന്നത് ജാതീയതയെക്കുറിച്ചാണ്. (ദിലീപിന്റെ വിഷയം ചോദിച്ചപ്പോഴും ഇതേ മറുപടിയാണ്). അറിയാത്തതുകൊണ്ടാണ് പാവം എന്നൊന്നും കരുതല്ലേ… മെയിൽ ഷോവനിസ്റ്റും, സവർണതയെ പിന്താങ്ങുന്നവരുമൊക്കെ നിഷ്പക്ഷതയുടെ മുഖംമൂടി അണിയുന്നത് ഇത്തരം സന്ദർഭങ്ങളിലാണ്. പാപികളെ കുളിപ്പിച്ചെടുക്കുക എന്ന ദുരുദ്ദേശം മാത്രമേ ഇതിലുള്ളൂ. അവരിൽനിന്ന് നീതി പ്രതീക്ഷിച്ചുപോകരുത്. ഒരു മാറ്റം പ്രതീക്ഷിക്കരുത്.\n“മലയാളത്തിൽ ജാതിവിവേചനമുണ്ടെന്ന് പറഞ്ഞത് മഹാനായ തിലകനാണ്.”\nചേട്ടന്റെ അനുഭവമല്ലേ, എനിക്കുണ്ടായിട്ടില്ല എന്ന് ഇടവേള ബാബു മറുപടി പറയുമ്പോൾ, ഒരു ലീഡർക്ക് തന്റെ ചുറ്റുപാടിനെ ക്കുറിച്ച് ബോധമുണ്ടക്കണമെന്നും. ആ ബോധ്യത്തിൽനിന്ന്, തന്റെ പ്രവർത്തന മേഖലയെ എല്ലാവർക്കുമുള്ള ഇടമാക്കി മാറ്റാൻ പരിശ്രമിക്കുമെന്നും തെറ്റുധരിച്ചുപോകരുത്. അയാൾ അത്തരക്കാരൻ നഹി ഹേ.\nഹത്രാസിൽ, നീതി തേടുന്ന കൂട്ടബലാത്സംഗത്തിന് ഇരയായ… ചവറുപോലെ പോലീസ് കത്തിച്ചുകളഞ്ഞ ദളിത് പെൺകുട്ടിയെ ഓർമയില്ലേ? അവിടെയൊരു ദളിത് നേതാവ് ഉണ്ടെന്ന് കേട്ടു. തിരഞ്ഞെടുപ്പ് പ്രചാരണത്തിന് പോകുമ്പോൾ സവർണർക്ക് അയിത്തമാകരുതല്ലോ എന്നുകരുതി അവർ തരുന്ന ഭക്ഷണം കഴിക്കാനായി കയ്യിൽ പാത്രം കരുതുന്ന നേതാവ്! തൊട്ടുകൂടായ്മയെ രണ്ടുകൈകൊണ്ടും സ്വീകരിച്ച അയാൾ ജയിച്ചു കെട്ടോ… ജയിച്ചിട്ടും സവർണരുടെ കൂറുള്ള അടിമയായി തുടരുന്നു. അപ്പോൾ, ഇടവേളബാബു എന്തുകൊണ്ടും സംഘടനയുടെ തലപ്പത്ത് ഇരിക്കാൻ യോഗ്യതയുള്ള വ്യക്തി തന്നെയാണ്. സിനിമയിൽ ജാതിവിവേചനമില്ലെന്നോ, ലിംഗവിവേചനമില്ലെന്നോ പറയരുത്… എല്ലാം ഉണ്ട്. ഇല്ലാത്തത് വ്യക്തിയാണ്.\n“ഭാവന ആ സിനിമയിൽ മരിച്ചുപോയ കഥാപത്രമല്ലേ? ”\nഏത്? തുടങ്ങനിരിക്കുന്നത് ട്വന്റി-ട്വന്റിയുടെ രണ്ടാംഭാഗമാകണമെന്നില്ല, എന്ന് ഉറപ്പ് പറഞ്ഞ വ്യക്തിയുടെ ന്യായീകരണം. സ്ത്രീവിരുദ്ധ പരാമർശമായികൊള്ളട്ടെ… ജാതിപരമായ അധിക്ഷേപമായിക്കൊള്ളട്ടെ ന്യായീകരിക്കാൻ ഏതെങ്കിലും ഒരു തുമ്പ് ബാക്കിവയ്ക്കും എന്നാണ്… അതുകൊണ്ടുതന്നെ ഏട്ടൻമാർക്കും അനിയന്മാർക്കും ഏട്ടത്തിമാർക്കും, അനിയത്തിമാർക്കും ‘അവനൊപ്പം’ എന്നുപറയാൻ ബുദ്ധിമുട്ടുണ്ടാകില്ല. ആരാണ് പറഞ്ഞത് ‘അമ്മ’ എന്നുള്ള പേര് സംഘടനയ്ക്ക് ചേരുന്നില്ല എന്ന്? നന്നായി ചേരുന്നുണ്ട്. ഏത് അമ്മയാണ് മലയാളക്കരയിൽ അവൾക്കൊപ്പം എന്നുപറഞ്ഞു മകളെ ചേർത്തു നിർത്തിയിട്ടുള്ളത്?\n“മിണ്ടാതിരിക്കെടി, ഒന്നുമില്ലെങ്കിലും അവനൊരു ആണല്ലെ”\nഇത് കേൾക്കാത്ത വീടില്ല എന്നുപറയുമ്പോൾ… എല്ലാ അമ്മമാരും അങ്ങനെയല്ല എന്നായിരിക്കും നിഷ്കു ചിന്തിച്ചുപോകുന്നത്. ഭൂരിപക്ഷത്തിന്റെ തീരുമാനം ഒരു രാജ്യത്തിന്റെ ഭാവി തീരുമാനിക്കുമ്പോൾ… അതേ ഭൂരിപക്ഷത്തിന്റെ സ്വഭാവം സമൂഹത്തെ ബാധിക്കില്ലേ? ബാക്കിയുള്ള ഒരുപിടിയെ ചെറുതായി കാണുകയല്ല. ആ ഒരുപിടിയിലാണ് ലോകം ഇങ്ങനെ തകരാതെ ഇരിക്കുന്നതെന്നുകൂടി പറഞ്ഞുപോകുന്നു.\nചോദ്യങ്ങളിലും ഉത്തരങ്ങളിലുമായി ഒരാളിങ്ങനെ കുഴഞ്ഞുമറിഞ്ഞു നിൽക്കുമ്പോൾ… നിലപാടുകൊണ്ട് ഉറച്ചുപോയൊരാളുണ്ട് Parvathy Thiruvothu❣☘\nPrevious articleഅന്ധവിശ്വാസം കാട്ടുതീ പോലെ പടരും\nNext articleസ്ത്രീവിരുദ്ധ പരാമർശങ്ങൾ നടത്താൻ സഖാക്കൾക്ക് മാത്രം അവകാശമെന്നോ ?


തിരുവോണ ദിനം നൊമ്പരക്കാഴ്ചയായി വിവിധ സംഘടനകളുടെ പട്ടിണി സമരം – Jaihind TV\nതിരുവോണ ദിനം നൊമ്പരക്കാഴ്ചയായി വിവിധ സംഘടനകളുടെ പട്ടിണി സമരം\nതിരുവനന്തപുരം : തിരുവോണനാളിൽ പട്ടിണി സമരം നടത്തി പ്രതിഷേധം. തലസ്ഥാനത്ത് സെക്രട്ടറിയേറ് നടയിലാണ് വിവിധ സംഘടനകളുടെ പട്ടിണി സമരങ്ങൾ നൊമ്പര കാഴ്ചയായത്. അതേസമയം സെക്രട്ടറിയേറ്റിന് സമീപത്തെ ഹോട്ടലിൽ തിരുവോണ സദ്യക്കായി മണിക്കൂറുകളോളം ആളുകൾ ക്യൂ നിൽക്കുന്നതും തിരുവോണദിനത്തിലെ വേറിട്ട കാഴ്ചയായി.\nസർക്കാരിനെതിരെ തിരുവോണ ദിനത്തിലും വേറിട്ട പ്രതിഷേധം നടത്തി വിവിധ സംഘടനകൾ സെക്രട്ടറിയേറ് മുന്നിൽ നിരന്നു. തൊഴിലാളികൾക്കെതിരെയുള്ള സർക്കാർ നയത്തിൽ ഒഴിഞ്ഞ ഇലയിട്ടായിരുന്നു ഐഎൻടിയുസിയുടെ നേതൃത്വത്തിൽ പട്ടിണി സമരം നടത്തിയത്. മുൻ പ്രതിപക്ഷ നേതാവ് രമേശ് ചെന്നിത്തല സമരം ഉദ്ഘാടനം ചെയ്തു.\nതീരദേശത്തെ സംരക്ഷിക്കണം എന്ന് ആവശ്യപ്പെട്ട് മത്സ്യത്തൊഴിലാളികൾ നടത്തിയ സമരവും വേറിട്ട പ്രതിഷേധം ആയി. കലം കമഴ്ത്തിയും ഇലയിൽ മണ്ണിട്ടുമായിരുന്നു പട്ടിണി സമരം. താത്കാലിക ജീവനക്കാരെ സ്ഥിരപ്പെടുത്തണം എന്നാവശ്യപ്പെട്ടു കെഎസ്ആർടിസി എം പാനൽ ജീവനക്കാരും ഇലയിൽ മണ്ണിട്ട് പ്രതിഷേധിച്ചു.\nമത്സ്യതൊഴിലാളികളുടെ ആവശ്യങ്ങൾ അംഗീകരിക്കണം എന്നാവശ്യപ്പെട്ടു എസ് ടി യു നേതൃത്വത്തിലും പട്ടിണി സമരം നടന്നു. കിറ്റ് വിതരണത്തിലെ ക്രമക്കേടുകള് ചൂണ്ടിക്കാട്ടിയും സ്രെക്രട്ടറിയേറ് നടയിൽ പട്ടിണി സമരം നടത്തി. അതേമയം തിരുവോണ ദിവസം സെക്രട്ടറിയേറ്റിന് സമീപത്തെ പ്രമുഖ ഹോട്ടലിൽ മുന്നില് സദ്യ വാങ്ങാനായി ആളുകളുടെ നീണ്ട നിരയായിരുന്നു കാണാന് കഴിഞ്ഞത്. ഗതാഗത കുരുക്കഴിക്കാൻ പൊലീസുകാരും എത്തേണ്ടിവന്നു.


വട്ടിയൂർക്കാവിൽ എന്താണ് സംഭവിച്ചത് എന്നറിയില്ല; ജില്ലാ-സംസ്ഥാന കമ്മിറ്റികൾ തന്റെ പേരാണ് നിർദേശിച്ചിരുന്നത്: കുമ്മനം | I dont know what happened in vattiyoorkavu says kummanam rajasekharan – News18 Malayalam\nവട്ടിയൂർക്കാവിൽ എന്താണ് സംഭവിച്ചത് എന്നറിയില്ല; ജില്ലാ-സംസ്ഥാന കമ്മിറ്റികൾ തന്റെ പേരാണ് നിർദേശിച്ചിരുന്നത്: കുമ്മനം\nഎസ് സുരേഷിന്റെ വിജയത്തിനായി എന്ത് ത്യാഗം സഹിക്കാനും തയ്യാറാണെന്നും കുമ്മനം രാജശേഖരൻ...\nLast Updated : October 01, 2019, 17:43 IST\nതിരുവനന്തപുരം: വട്ടിയൂർക്കാവിൽ തന്റെ പേരും പട്ടികയിലുണ്ടായിരുന്നെന്ന് ബിജെപി മുതിർന്ന നേതാവ് കുമ്മനം രാജശേഖരൻ.പേര് മാറിയത് എങ്ങനെന്നറിയില്ല? മറ്റ് പല മാനദണ്ഡങ്ങളും കേന്ദ്രനേതൃത്വം പരിഗണിച്ചിരിക്കാമെന്നും എസ് സുരേഷിന്റെ വിജയത്തിനായി എന്ത് ത്യാഗം സഹിക്കാനും തയ്യാറാണെന്നും കുമ്മനം രാജശേഖരൻ പറഞ്ഞു.\nജില്ലാ-സംസ്ഥാന കമ്മിറ്റികൾ തന്റെ പേരാണ് നിർദേശിച്ചിരുന്നതെന്ന് കുമ്മനം പറഞ്ഞു. പിന്നീട് എന്താണ് സംഭവിച്ചത് എന്നറിയില്ല. പാർട്ടി തീരുമാനം അംഗീകരിക്കുന്നു. ഒരാളയല്ലേ പരിഗണിക്കാൻ പറ്റു, കേന്ദ്ര നേതൃത്വത്തിന് സ്ഥാനാർഥി നിർണയത്തിനു ചില മാനദണ്ഡങ്ങൾ ഉണ്ട് ലോകസഭ തിരഞ്ഞെടുപ്പിലെ പരാജയം ഘടകമല്ല. താൻ മുൻപും പരാജയപ്പെട്ടിട്ടുണ്ടെന്നും കുമ്മനം ചൂണ്ടിക്കാട്ടി.\nകുമ്മനം മത്സരിക്കില്ല; വട്ടിയൂർക്കാവിൽ എസ്. സുരേഷ്, കോന്നിയിൽ കെ. സുരേന്ദ്രൻ തന്നെ\nവട്ടിയൂർക്കാവിലെ സാഹചര്യവും മറ്റുപല മാനദണ്ഡങ്ങളുമാണ് കേന്ദ്രം പരിഗണിച്ചതെന്ന് നിയുകിത സ്ഥാനാർഥിയും ബിജെപി തിരുവനന്തപുരം ജില്ലാ പ്രസിഡന്‍റുമായ എസ്. സുരേഷ് പ്രതികരിച്ചു.\nപാർട്ടി തീരുമാനിക്കുന്ന സ്ഥാനാർത്ഥിയെ അംഗീകരിക്കുന്നതാണ് കീഴ് വഴക്കം. കുമ്മനം നയിക്കുന്ന തെരഞ്ഞെടുപ്പിലെ സ്ഥാനാർഥി മാത്രമാണ് താൻ. കുമ്മനം മത്സരിക്കാത്തതിൽ അണികൾക്കിടയിൽ ആശയകുഴപ്പുമുണ്ടാകില്ലെന്നും എസ്. സുരേഷ് പറഞ്ഞു.\nപുതിയ തലമുറയെ കൊണ്ടുവരികയെന്നതാണ് മാനദണ്ഡമെന്ന് മുതിർന്ന നേതാവ് എം.ടി രമേശ് പറഞ്ഞു. കുമ്മനത്തിന്റെ വിമുഖതയും കേന്ദ്രം പരിഗണിച്ചിട്ടുണ്ടാകാമെന്നും അദ്ദേഹം പറഞ്ഞു.\nFirst published: September 29, 2019, 16:16 IST\nanchodinchBJP CandidateKummanam RajasekharanS Sureshvattiyoorkavu By-Election


ഹോട്ട് ലുക്കിൽ സാനിയ, മാലിദ്വീപ് ജന്മദിനാഘോഷ ചിത്രങ്ങളും വിഡിയോസും വൈറൽ - Skylark Pictures\nയുവനടിമാരിൽ ശ്രദ്ധേയയായ സാനിയ ഇയ്യപ്പന്റെ 19-ാം ജന്മദിനമാണ് ഇന്ന്. തന്റെ പിറന്നാൾ മാലിദ്വീപിൽ ആഘോഷിക്കുകയാണ് സാനിയ. ദുൽഖർ സൽമാൻ, ഗീതു മോഹൻദാസ്, സ്രിന്റ, സണ്ണി വെയ്ൻ, ഗൗതമി നായർ, അഹാന തുടങ്ങി നിരവധി പേരാണ് സാനിയയ്ക്ക് ജന്മദിനാശംസകൾ അറിയിച്ചിരിക്കുന്നത്.\nഹോട്ട് ലുക്കിലുള്ള താരത്തിന്റെ മാലി ദ്വീപിലെ അവധിയാഘോഷചിത്രങ്ങൾ ആരാധകർ ഏറ്റെടുത്തു കഴിഞ്ഞു. കഴിഞ്ഞ ദിവസമാണ് താരം സുഹൃത്തിനൊപ്പം മാലിദ്വീപിലേക്ക് അവധി ആഘോഷിക്കാനായി പോയത്.താരം സമൂഹമാധ്യമത്തിൽ പങ്കു വച്ച ബീച്ചിലെയും പൂളിലെയും ചിത്രങ്ങളാണ് ആരാധക ശ്രദ്ധ നേടിയത്.\nറിമ കല്ലിങ്കൽ, നിമിഷ സജയൻ തുടങ്ങിയ താരങ്ങളും ചിത്രങ്ങൾക്കു താഴെ കമന്റ് ചെയ്തിട്ടുണ്ട്. റിയാലിറ്റി ഷോയിലൂടെ മിനി സ്ക്രീനിലെത്തിയ സാനിയ ക്വീന് എന്ന ചിത്രത്തിലൂടെയാണ് അഭിനയരംഗത്ത് ചുവടുറപ്പിച്ചത്. ലൂസിഫറില് സാനിയ ചെയ്ത വേഷം ഏറെ ശ്രദ്ധിക്കപ്പെട്ടിരുന്നു.